cyanic-selkie/wikianc huggingface dataset:
ᱠᱚᱨᱠᱟᱰᱚᱱ
ᱣᱤᱣᱨᱟᱱ ᱣᱤᱠᱟᱥ
ᱠᱟᱨᱠᱚᱫᱟᱱ ᱢᱤᱫ ᱮᱛᱚᱦᱚᱵ ᱣᱤᱣᱨᱟᱱ ᱑᱙/᱑᱑ ᱟᱱᱟᱜ ᱥᱟᱛᱟᱵᱟᱫᱤ ᱨᱮ ᱯᱷᱟᱨᱥᱤ ᱣᱤᱫᱽᱣᱟᱱ ᱟᱵᱩ ᱨᱮᱦᱟᱱ ᱟᱠ - ᱵᱤᱨᱩᱱᱤ ( ᱟᱞ ᱵᱤᱨᱩᱱᱤ᱙᱗᱒ -᱑᱐᱕᱘) ᱠᱷᱚᱱ ᱧᱟᱢᱚᱜ ᱠᱟᱱᱟ ᱾ ᱚᱱᱟ ᱫᱚ ᱢᱤᱫ ᱚᱱᱠᱟᱱ ᱡᱟᱱᱣᱟᱨ ᱥᱟᱶ ᱣᱟᱨᱱᱟᱱ ᱮᱫᱟᱭ ᱡᱟᱦᱟᱸ ᱫᱚ ᱠᱟᱰᱟ ᱟᱜ ᱵᱟᱱᱟᱣᱟᱜ.... ᱠᱟᱠᱤ ᱯᱟᱯᱲᱤᱫᱟᱨ ᱛᱣᱟᱪᱟ; ᱛᱣᱟᱪᱟ ᱞᱟᱛᱟᱨ ᱨᱮ ᱞᱟᱴᱠᱟᱣ ᱟᱠᱟᱱ ᱢᱤᱫ ᱚᱥᱞᱟᱯ᱾ ᱱᱚᱶᱟ ᱨᱮᱭᱟᱜ ᱥᱟᱱᱟᱢ ᱡᱟᱝᱜᱟ ᱨᱮ ᱯᱮᱭᱟ ᱥᱟᱥᱟᱝ ᱠᱷᱩᱨ ᱛᱟᱦᱮᱱ ᱠᱟᱱᱟᱹᱹᱹᱹ ᱪᱩᱯᱤ ᱠᱷᱟᱴᱚ ᱛᱟᱦᱮᱱ ᱠᱟᱱᱟ ᱡᱮᱞᱮᱝ ᱵᱟᱹᱱᱩᱜ ᱜᱮᱭᱟ᱾ ᱢᱮᱫ ᱞᱟᱛᱟᱨ ᱨᱮ ᱛᱟᱦᱮᱱ ᱠᱟᱱᱟ᱾", ᱟᱭᱢᱟ ᱡᱟᱱᱣᱟᱨ ᱠᱚᱣᱟᱜ ᱡᱚᱠᱷᱟ ᱨᱮ ᱜᱟᱞ ᱨᱮᱭᱟᱜ ᱞᱟᱛᱟᱨ ᱨᱮ ᱦᱟᱹᱵᱤᱡ ᱛᱟᱦᱮᱱ ᱠᱟᱱᱟ᱾" ᱢᱩᱸ ᱨᱮᱭᱟᱜ ᱪᱮᱛᱟᱱ ᱨᱮ ᱢᱤᱫ ᱫᱮᱨᱮᱝ ᱛᱟᱦᱮᱱ ᱠᱟᱱᱟ ᱡᱟᱦᱟᱸ ᱫᱚ ᱪᱮᱛᱟᱱ ᱥᱮᱫ ᱟᱹᱪᱩᱨ ᱛᱟᱦᱮᱱ ᱠᱟᱱᱟ᱾ ᱢᱤᱫ ᱟᱭᱢᱟ ᱚᱱᱚᱞᱤᱭᱟᱹ ᱠᱚᱣᱟᱜ ᱠᱟᱹᱢᱤ ᱨᱮ ᱥᱟᱝᱨᱟᱪᱷᱟᱱ ᱟᱞ ᱵᱤᱨᱩᱱᱤ ᱨᱮᱭᱟᱜ ᱢᱤᱫ ᱨᱟᱹᱯᱩᱫ ᱠᱚ ᱠᱤᱪᱷᱩ ᱟᱨ ᱤᱥᱮᱥᱛᱟ ᱠᱚ ᱡᱚᱲᱟᱣ ᱨᱮᱭᱟᱜ ᱠᱟᱱᱟ: " ᱫᱮᱨᱮᱝ ᱥᱟᱝᱠᱣᱟᱠᱟᱨ ᱛᱟᱦᱮᱱ ᱠᱟᱱᱟ, ᱡᱟᱦᱟᱸ ᱫᱚ ᱵᱚᱦᱚᱜ ᱨᱮᱭᱟᱜ ᱥᱮᱫ ᱷᱚᱱ ᱛᱟᱭᱚᱢ ᱥᱮᱫ ᱟᱹᱪᱩᱨ ᱛᱟᱦᱮᱱ ᱠᱟᱱᱟ᱾
ᱜᱚᱵᱤᱱᱫᱚᱜᱚᱸᱡᱽ ᱩᱯᱚᱡᱮᱞᱟ
ᱜᱚᱵᱤᱱᱫᱚᱜᱚᱸᱡᱽ ᱩᱯᱚᱡᱮᱞᱟ ᱵᱟᱝᱞᱟᱫᱮᱥ ᱨᱮᱱᱟᱜ ᱜᱟᱭᱵᱟᱱᱫᱷᱟ ᱦᱚᱱᱚᱛ ᱨᱮᱭᱟᱜ ᱢᱤᱫᱴᱟᱹᱝ ᱯᱚᱨᱥᱟᱥᱚᱱᱤᱠ ᱩᱯᱚᱡᱮᱞᱟ ᱠᱟᱱᱟ ᱾
ᱱᱟᱜᱟᱢ
ᱜᱚᱵᱤᱱᱫᱚᱜᱚᱸᱡᱽ ᱩᱯᱚᱡᱮᱞᱟ ᱫᱚ ᱩᱛᱟᱹᱨ ᱱᱟᱠᱷᱟ ᱵᱚᱞᱚᱱᱟ ᱫᱩᱭᱟᱹᱨ ᱦᱚᱸᱠᱚ ᱢᱮᱛᱟᱣᱟᱜ ᱜᱮᱭᱟ᱾ ᱱᱚᱣᱟ ᱫᱚ ᱜᱚᱵᱤᱱᱫᱚᱜᱚᱸᱡᱽ ᱩᱯᱚᱡᱮᱞᱟ ᱨᱚᱝᱯᱩᱨ ᱠᱷᱚᱸᱰ ᱨᱮᱱᱟᱜ ᱜᱟᱭᱵᱟᱱᱫᱷᱟ ᱦᱚᱱᱚᱛ ᱨᱮ ᱢᱮᱱᱥᱜ-ᱟ᱾ ᱱᱤᱭᱟᱹ ᱫᱚ ᱠᱷᱚᱸᱰ ᱨᱮᱱᱟᱜ ᱡᱚᱛᱚ ᱠᱷᱚᱱ ᱞᱟᱹᱴᱩ ᱩᱯᱚᱡᱮᱞᱟ ᱠᱟᱱᱟ᱾ ᱱᱤᱭᱟᱹ ᱨᱮᱱᱟᱜ ᱩᱛᱟᱹᱨ ᱫᱚ ᱜᱷᱚᱲᱟᱜᱷᱟᱴ ᱩᱯᱚᱡᱮᱞᱟ ᱟᱨ ᱯᱚᱞᱟᱥᱵᱟᱲᱤ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱥᱚᱱᱟᱛᱚᱞᱟ ᱩᱯᱚᱡᱮᱞᱟ ᱟᱨ ᱥᱤᱵᱽᱜᱚᱸᱡᱽ ᱩᱯᱚᱡᱮᱞᱟ, ᱯᱩᱨᱩᱵᱽ ᱫᱚ ᱥᱟᱜᱷᱟᱴᱟ ᱩᱯᱚᱡᱮᱞᱟ ᱟᱨ ᱯᱚᱞᱟᱥᱵᱟᱲᱤ ᱩᱯᱚᱡᱮᱞᱟ, ᱯᱩᱪᱷᱤᱢ ᱫᱚ ᱯᱟᱸᱪᱵᱤᱵᱤ ᱩᱯᱚᱡᱮᱞᱟ ᱟᱨ ᱠᱟᱞᱟᱭ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
᱑᱗ ᱜᱚᱴᱟᱝ ᱤᱭᱩᱱᱤᱭᱚᱱ ᱟᱨ ᱵᱟᱨ ᱜᱚᱴᱟᱝ ᱯᱚᱣᱨᱚᱥᱚᱵᱷᱟ ᱱᱤᱭᱟᱹᱛᱮ ᱱᱚᱣᱟ ᱩᱯᱚᱡᱮᱞᱟ ᱦᱩᱭᱟᱠᱟᱱᱟ, ᱤᱭᱩᱱᱤᱭᱚᱱ ᱠᱚᱫᱚ ᱦᱩᱭᱩᱜ ᱠᱟᱱ ᱺ
ᱫᱩᱨᱤᱵᱽ ᱛᱩᱢᱟᱸᱞ
ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱠᱚᱪᱟᱥᱚᱦᱚᱨ ᱤᱭᱩᱱᱤᱭᱚᱱ ᱨᱮ ᱥᱤᱞᱯᱚ ᱠᱟᱨᱠᱷᱟᱱᱟ ᱟᱹᱰᱤ ᱜᱮ ᱩᱱᱱᱚᱭᱚᱱ ᱜᱮᱭᱟ᱾ ᱱᱚᱸᱰᱮ ᱫᱚ ᱑᱙᱖᱐ ᱥᱮᱨᱢᱟ ᱥᱮᱜ ᱥᱩᱭᱴᱟᱹᱨ, ᱢᱩᱡᱟᱹ, ᱢᱟᱯᱞᱟᱨ ᱥᱟᱶ ᱟᱨᱦᱚᱸ ᱟᱭᱢᱟ ᱞᱮᱠᱟᱱ ᱞᱚᱜᱲᱤ ᱠᱚ ᱛᱮᱭᱟᱨᱟ᱾ ᱠᱟᱨᱠᱷᱟᱱᱟᱠᱚ ᱵᱟᱝᱞᱟᱫᱮᱥ ᱨᱮᱱᱟᱜ ᱞᱟᱹᱴᱩ ᱪᱤᱱᱤ ᱵᱮᱱᱟᱣ ᱠᱚᱞ ᱫᱚ ᱨᱚᱝᱯᱩᱨ ᱪᱤᱱᱤ ᱠᱚᱞ ᱱᱚᱣᱟ ᱫᱚ ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱢᱚᱦᱤᱢᱟᱜᱚᱸᱡᱽ ᱤᱭᱩᱱᱤᱭᱚᱱ ᱨᱮ ᱢᱮᱵᱟᱜ-ᱟ᱾
ᱨᱚᱝᱯᱩᱨ ᱠᱷᱚᱸᱰ
ᱨᱚᱝᱯᱩᱨ ᱠᱷᱚᱸᱰ ᱫᱚ ᱵᱟᱝᱞᱟᱫᱮᱥ ᱨᱮᱭᱟᱜ ᱢᱤᱴᱴᱟᱝ ᱠᱷᱚᱸᱰ ᱠᱟᱱᱟ᱾ ᱨᱚᱝᱯᱩᱨ ᱠᱷᱚᱸᱰ ᱵᱟᱝᱞᱟᱫᱤᱥᱟᱹᱢ ᱨᱮᱭᱟᱜ ᱤᱨᱟᱹᱞ ᱜᱚᱴᱮᱝ ᱯᱨᱚᱥᱟᱥᱚᱱᱤᱠ ᱠᱷᱚᱸᱰ ᱨᱮᱭᱟᱜ ᱱᱟᱳᱭᱟ ᱢᱤᱛ ᱠᱷᱚᱸᱰ᱾ ᱱᱚᱳᱭᱟ ᱫᱚ ᱵᱟᱝᱞᱟᱫᱤᱥᱟᱹᱢ ᱨᱮᱭᱟᱜ ᱩᱛᱟᱹᱨ ᱫᱤᱥᱟᱹᱢ ᱤᱨᱟᱹᱞ ᱜᱚᱴᱮᱝ ᱡᱮᱞᱟ ᱛᱮ ᱵᱟᱱᱟᱶ ᱦᱩᱭ ᱟᱠᱟᱱᱟ᱾ ᱒᱐᱑᱐ ᱥᱮᱨᱢᱟ ᱡᱟᱱᱩᱳᱭᱟᱨᱤ ᱒᱕ ᱢᱟᱦᱟ ᱨᱮ ᱵᱟᱝᱞᱟᱫᱤᱥᱟᱹᱢ ᱨᱮᱭᱟᱜ ᱮᱭᱟᱭ ᱠᱷᱚᱸᱰ ᱢᱮᱱᱛᱮᱠᱚ ᱵᱟᱰᱟᱭ ᱚᱪᱩᱭᱟᱠᱟᱫᱟ᱾
ᱦᱚᱱᱚᱛᱠᱚ
ᱤᱨᱟᱹᱞ (᱘) ᱜᱚᱴᱟᱝ ᱦᱚᱱᱚᱛ ᱠᱚᱛᱮ ᱱᱤᱭᱟᱹ ᱠᱷᱚᱸᱰ, ᱱᱤᱭᱟᱹ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ
ᱵᱮᱜᱩᱥᱚᱨᱟᱭ ᱦᱚᱱᱚᱛ
ᱵᱮᱜᱩᱥᱟᱨᱟᱭ ᱦᱚᱱᱚᱛ ᱨᱮᱱ ᱱᱟᱦᱟᱜ ᱠᱚᱞᱞᱮᱴᱚᱨ ᱟᱨ ᱦᱚᱱᱚᱛ ᱦᱟᱹᱠᱤᱢ ᱫᱚᱭ ᱦᱩᱭᱩᱜ ᱠᱟᱱᱟ ᱨᱟᱦᱩᱞ ᱠᱩᱢᱟᱨ ᱾
ᱱᱟᱜᱟᱢ
ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱛᱷᱟᱯᱚᱱ ᱑᱘᱗᱐ ᱥᱮᱨᱢᱟ ᱨᱮ ᱢᱩᱝᱜᱮᱨ ᱦᱚᱱᱚᱛ ᱨᱩᱯ ᱢᱮᱱ ᱛᱮ ᱦᱩᱭ ᱞᱮᱱᱟ । ᱑᱙᱗᱒ ᱥᱮᱨᱢᱟ ᱥᱮᱨᱢᱟ ᱨᱮ, ᱱᱚᱣᱟ ᱫᱚ ᱦᱚᱱᱚᱛ ᱨᱮᱭᱟᱜ ᱫᱟᱨᱡᱟ ᱠᱚ ᱮᱢᱟᱣᱫᱟᱜᱼᱟ । ᱥᱤᱢᱟᱨᱤᱭᱟ ᱟᱹᱛᱩ ᱫᱚ ᱜᱟᱹᱠᱷᱩᱲ ᱦᱩᱱᱫᱤ ᱚᱱᱚᱲᱦᱤᱭᱟᱹ ᱨᱟᱢᱫᱷᱟᱨᱤ ᱥᱤᱝ ᱫᱤᱱᱠᱟᱨ ᱟᱜ ᱡᱟᱱᱟᱢ ᱴᱷᱟᱹᱭ ᱠᱟᱱᱟ । ᱢᱮᱱ ᱠᱷᱟᱱ ᱟᱭᱢᱟ ᱦᱚᱲ ᱢᱩᱝᱜᱮᱨ ᱜᱮ ᱩᱱᱤᱭᱟᱜ ᱡᱟᱱᱟᱢ ᱴᱷᱟᱹᱭ ᱢᱮᱱ ᱛᱮ ᱠᱚ ᱵᱟᱰᱟᱭᱟ, ᱪᱮᱫᱟᱜ ᱥᱮ ᱵᱮᱜᱩᱥᱟᱨᱟᱭ ᱫᱚ ᱩᱱ ᱚᱠᱛᱮ ᱢᱩᱝᱜᱮᱨ ᱨᱮᱭᱟᱜ ᱦᱤᱥ ᱛᱟᱦᱮ ᱠᱟᱱᱟ ᱟᱨ ᱩᱱᱤ ᱟᱡᱟᱜ ᱡᱤᱭᱚᱱ ᱨᱮᱭᱟᱜ ᱵᱟᱹᱲᱛᱤ ᱚᱠᱛᱚ ᱜᱮ ᱚᱱᱰᱮᱭᱮ ᱠᱷᱟᱱᱰᱟᱣ ᱞᱮᱫᱟ । ᱵᱮᱜᱩᱥᱚᱨᱟᱭ ᱱᱟᱜᱟᱢᱤᱭᱟᱹ ᱢᱤᱛᱷᱤᱞᱟ ᱴᱚᱴᱷᱟ ᱨᱮᱭᱟᱜ ᱢᱤᱫ ᱦᱤᱥ ᱠᱟᱱᱟ ।
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱨᱮ ᱵᱮᱜᱩᱥᱟᱨᱟᱭ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱒,᱙᱗᱐,᱕᱔᱑ ᱡᱚᱱᱟ ᱛᱟᱦᱮ ᱠᱟᱱᱟ, ᱟᱢᱫᱟᱡᱽ ᱟᱨᱢᱮᱱᱤᱭᱟ ᱫᱤᱥᱚᱢ ᱥᱚᱢᱟᱱ ᱦᱩᱭᱩᱜᱼᱟ ᱟᱨᱵᱟᱜᱴᱝ ᱟᱢᱮᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱢᱤᱥᱥᱤᱥᱥᱤᱯᱯᱯᱤ ᱯᱚᱱᱚᱛ ᱩᱱᱟᱹᱜ ᱥᱚᱢᱟᱱ ᱦᱩᱭᱩᱜᱼᱟ ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱑᱒᱘ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱑,᱕᱔᱐ ᱡᱚᱱᱟ ᱦᱚᱲ ᱠᱚ ᱜᱩᱨᱟᱹᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟᱹᱵᱤᱡ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱵᱟᱹᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱒᱖.᱔᱔% ᱾ ᱵᱮᱜᱩᱥᱚᱨᱟᱭ ᱦᱚᱱᱚᱛ ᱨᱮ ᱢᱤᱫ ᱜᱮᱼ ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱘᱙᱕ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱖᱓.᱘᱗% ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱚᱛᱱᱚᱛ ᱛᱷᱚᱠ:ᱵᱤᱦᱟᱨ ᱨᱮᱱᱟᱜ ᱦᱚᱱᱚᱛ ᱠᱚ
ᱱᱤᱞᱟᱢ ᱫᱮᱣ
ᱱᱤᱞᱟᱢ ᱫᱮᱣ ᱑᱙᱗᱕ ᱵᱮᱪ ᱨᱤᱱᱤᱡ ᱥᱤᱧᱚᱛ ᱨᱤᱱᱤᱡ ᱵᱤᱫᱮᱥ ᱥᱮᱵᱟ (IFS) ᱠᱟᱱᱟᱭ, ᱡᱟᱦᱟᱸᱭ ᱫᱚ ᱰᱮᱱᱢᱟᱨᱠ ᱟᱨ ᱠᱳᱴᱮ ᱰᱤ ᱟᱭᱵᱚᱨ ᱨᱮ ᱥᱤᱧᱚᱛ ᱨᱤᱱᱤᱡ ᱨᱟᱡᱽᱫᱩᱛ ᱞᱮᱠᱟᱛᱮᱭ ᱥᱮᱵᱟ ᱞᱮᱫ-ᱟ , ᱡᱟᱦᱟᱸᱭ ᱫᱚ ᱥᱤᱭᱮᱨᱟ ᱞᱤᱭᱚᱱ, ᱱᱟᱭᱡᱚᱨ ᱟᱨ ᱜᱩᱣᱮᱱᱟ ᱨᱮᱭᱟᱜ ᱥᱚᱢᱟᱱ ᱢᱟᱱᱚᱛ ᱮ ᱧᱟᱢ ᱟᱠᱟᱫ-ᱟ ᱾ ᱟᱡᱟᱜ ᱠᱮᱨᱤᱭᱚᱨ ᱚᱠᱛᱚ ᱨᱮ ᱟᱡ ᱫᱚ ᱵᱟᱨᱭᱟ ᱠᱟᱹᱢᱤᱦᱚᱨᱟ ᱚᱠᱛᱚ ᱨᱮ ᱟᱢᱮᱨᱤᱠᱟ ᱨᱮ ᱣᱟᱥᱤᱝᱴᱚᱱ ᱰᱤᱥᱤ (᱑᱙᱙᱒-᱑᱙᱙᱕) ᱟᱨ ᱱᱭᱩᱭᱚᱨᱠ (᱒᱐᱐᱕-᱒᱐᱐᱘) ᱨᱮᱭ ᱛᱟᱦᱮᱸ ᱮᱱᱟ ᱾ᱥᱤᱧᱚᱛᱤᱭᱟ. ᱵᱤᱫᱮᱥ ᱥᱮᱵᱟ ᱨᱮ ᱓᱓ ᱵᱚᱪᱷᱚᱨ ᱮ ᱥᱮᱵᱟ ᱠᱮᱫ ᱛᱟᱭᱚᱢ ᱩᱱᱤ ᱫᱚ ᱒᱐᱐᱙ ᱥᱟᱞᱮᱨᱮ ᱜᱮᱴᱣᱮ ᱦᱟᱣᱩᱥ ᱺ ᱤᱱᱰᱤᱭᱟᱱ ᱠᱟᱶᱱᱥᱤᱞ ᱳᱱ ᱜᱞᱳᱵᱟᱞ ᱨᱤᱞᱮᱥᱳᱱᱥ ᱮ ᱛᱷᱟᱯᱚᱱ ᱠᱮᱫ-ᱟ ᱾ ᱟᱡ ᱫᱚ ᱥᱮᱱᱴᱚᱨ ᱯᱷᱳᱨ ᱮᱭᱟᱨ ᱯᱚᱳᱣᱟᱨ ᱥᱴᱚᱰᱤᱡᱽ ᱥᱟᱶ ᱢᱤᱫ ᱧᱩᱛᱩᱢᱟᱱ ᱯᱟᱴᱱᱚᱨ, ᱫᱤ ᱠᱞᱟᱭᱢᱮᱴ ᱜᱨᱩᱯ ᱨᱤᱱᱤᱡ ᱠᱚᱱᱥᱚᱞᱴᱮᱸᱴ ᱠᱟᱱᱟᱭ ᱾
ᱥᱮᱪᱮᱫ
ᱱᱤᱞᱟᱢ ᱫᱮᱣ ᱫᱚ ᱫᱤᱞᱞᱤ ᱥᱠᱩᱞ ᱳᱯᱷ ᱤᱠᱚᱱᱚᱢᱤᱠᱥ ᱠᱷᱚᱱ ᱠᱟ.ᱣᱰᱤ-ᱟ.ᱨᱤ ᱛᱮ ᱢᱟᱥᱴᱚᱨ ᱰᱤᱜᱽᱨᱤᱭ ᱥᱟᱹᱛ ᱟᱠᱟᱫ-ᱟ ᱾ ᱥᱤᱧᱚᱛᱤᱭᱟ. ᱵᱤᱫᱮᱥ ᱥᱮᱵᱟ ᱨᱮᱭ ᱥᱮᱞᱮᱫᱚᱜ ᱢᱟᱬᱟᱝ ᱨᱮ ᱩᱱᱤ ᱫᱚ ᱑᱙᱗᱑-᱑᱙᱗᱔ ᱫᱷᱟ.ᱵᱤᱡ ᱠᱚᱢᱞᱟ ᱱᱮᱦᱨᱩ ᱵᱤᱨᱫᱟᱹᱜᱟᱲ, ᱫᱤᱞᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱠᱟᱹᱣᱰᱤ-ᱟᱹᱨᱤ ᱪᱮᱛᱟᱱ ᱨᱮ ᱥᱮᱪᱮᱫ ᱮ ᱪᱟᱞ ᱟᱠᱟᱫ-ᱟ ᱾ ᱟᱡ ᱫᱚ ᱵᱟᱹᱲᱛᱤ ᱠᱟᱭ ᱛᱮ ᱟᱯᱨᱤᱠᱟ, ᱫᱩᱠᱷᱤᱱ ᱯᱩᱨᱩᱵᱽ ᱮᱥᱤᱭᱟ, ᱥᱤᱧᱚᱛ-ᱤᱭᱩᱹᱮᱥᱹ ᱨᱮᱭᱟᱜ ᱤᱥᱩ ᱪᱮᱛᱟᱱ ᱨᱮ ᱵᱟ.ᱲᱛᱤ ᱜᱮᱭᱟᱱ ᱟᱨ ᱨᱤᱥᱠ ᱮ ᱦᱟᱛᱟᱣᱟ ᱾ ᱵᱟᱨ ᱯᱟᱦᱴᱟ ᱨᱮᱭᱟᱜ ᱥᱟ.ᱜᱟᱹᱭ, ᱵᱟᱸᱜᱽᱞᱟᱫᱮᱥ ᱟᱨ ᱮᱴᱟᱜ ᱥᱟᱨᱠ ᱯᱩᱲᱥᱤ ᱾
ᱰᱤᱯᱞᱚᱢᱮᱴᱤᱠ ᱠᱮᱨᱤᱭᱚᱨ
ᱟᱡ ᱫᱚ ᱤᱴᱟᱞᱤ ᱨᱮ ᱥᱤᱧᱚᱛᱤᱭᱟ. ᱵᱤᱫᱮᱥ ᱥᱮᱵᱟ (᱑᱙᱗᱗-᱑᱙᱘᱐) ᱥᱟᱶᱛᱮ ᱟᱡᱟᱜ ᱠᱮᱨᱤᱭᱚᱨ ᱦᱚᱸᱭ ᱮᱛᱚᱦᱚᱵ ᱠᱮᱫ-ᱟ ᱾ ᱤᱱᱟ. ᱛᱟᱭᱚᱢᱟᱜ ᱯᱳᱥᱴᱤᱝ ᱨᱮᱫᱚ ᱛᱷᱟᱭᱞᱟᱸᱰ ᱢᱤᱫ ᱨᱟᱡᱽ-ᱟ.ᱨᱤᱭᱟ.ᱛ ᱟᱨ ᱯᱨᱮᱥ ᱟ.ᱢᱟᱹᱞᱤᱭᱟᱹ (᱑᱙᱘᱔-᱑᱙᱘᱗) ᱞᱮᱠᱟᱛᱮ ᱟᱺᱜᱤᱵᱷᱟᱨ ᱥᱮᱞᱮᱫ ᱛᱟᱦᱮᱸ ᱠᱟᱱᱟ ᱾ ᱵᱤᱫᱮᱥ ᱢᱚᱱᱛᱨᱤᱥᱟᱲᱟ ᱨᱮ ᱟᱡᱟᱜ ᱠᱟ.ᱢᱤ ᱚᱠᱛᱚ ᱨᱮ ᱟᱡ ᱫᱚ ᱵᱟᱸᱜᱽᱞᱟᱫᱮᱥ, ᱥᱨᱤᱞᱚᱝᱠᱟ ᱢᱭᱟᱱᱢᱟᱨ, ᱟᱨ ᱢᱟᱞᱫᱤᱯ ᱨᱤᱱᱤᱡ ᱡᱚᱜᱚ ᱥᱩᱛᱨᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱬᱟᱝ ᱨᱮ ᱰᱮᱱᱢᱟᱨᱠ (᱑᱙᱙᱖-᱑᱙᱙᱙) ᱨᱚ ᱢᱤᱫ ᱨᱟᱡᱽᱫᱩᱛ ᱞᱮᱠᱟᱛᱮ ᱮᱯᱚᱭᱮᱸᱴ ᱞᱮᱫᱮ ᱛᱟᱦᱮᱸᱫ ᱟᱨ ᱦᱚᱸ ᱠᱚᱴᱮ ᱰᱤ ᱟᱭᱵᱚᱨ (᱑᱙᱙᱙-᱒᱐᱐᱒) ᱨᱮ ᱨᱟᱡᱽᱫᱩᱛ ᱞᱮᱠᱟᱛᱮ ᱥᱤᱭᱮᱨᱟ ᱞᱤᱭᱳᱱ, ᱱᱟᱭᱡᱚᱨ ᱟᱨ ᱜᱩᱭᱮᱱᱟ ᱠᱚᱫᱚ ᱥᱚᱢᱟᱱ ᱢᱟᱱᱚᱛ ᱪᱟᱞ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱡᱟᱜ ᱢᱩᱪᱟ.ᱫ ᱠᱟ.ᱢᱤ ᱫᱚ (᱒᱐᱐᱕-᱒᱐᱐᱘) ᱱᱭᱩᱭᱚᱨᱠ ᱨᱮ Consul general ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱾ ᱨᱟᱡᱽ-ᱟ.ᱨᱤ ᱪᱮᱛᱟᱱ ᱨᱮ ᱟᱢᱮᱨᱤᱠᱤᱭᱟ. ᱠᱚᱸᱜᱨᱮᱥ ᱛᱷᱤᱸᱠ ᱴᱮᱠ ᱟᱨ ᱡᱮᱜᱮᱛ ᱵᱤᱨᱫᱟ.ᱜᱟᱲ ᱠᱚ ᱥᱟᱶ ᱥᱟᱹᱜᱟᱹᱭ, ᱩᱱᱤᱭᱟᱜ ᱞᱟ.ᱠᱛᱤ ᱞᱮᱠᱟᱱ ᱟᱺᱜᱤᱵᱷᱟᱹᱨᱤᱭᱟᱹ ᱠᱷᱚᱱ ᱢᱤᱫᱴᱟᱹᱝ ᱛᱟᱦᱮᱸ ᱠᱟᱱᱟ ᱾
ᱟᱯᱚᱱ ᱡᱤᱭᱚᱱᱤ
ᱱᱤᱞᱚᱢ ᱫᱮᱣ ᱫᱚ ᱢᱤᱫ ᱤᱱᱰᱤᱭᱟᱱ ᱮᱰᱢᱤᱱᱤᱥᱴᱨᱮᱴᱤᱵᱽ ᱥᱚᱨᱵᱷᱤᱥ ᱨᱤᱱᱤᱡ ᱟ.ᱢᱟᱹᱞᱤᱭᱟᱹ ᱯᱨᱚᱢᱳᱫᱽ ᱫᱮᱣ ᱴᱷᱮᱱ ᱠᱚ ᱜᱚᱝ ᱠᱟᱫᱮᱭᱟ ᱾ ᱡᱟᱦᱟᱸᱭ ᱫᱚ ᱢᱟᱬᱟᱝ ᱥᱮᱱᱴᱨᱟᱞ ᱤᱞᱮᱠᱴᱨᱤᱥᱤᱴᱤ ᱨᱮᱜᱩᱞᱮᱴᱚᱨᱤ ᱠᱚᱢᱤᱥᱳᱱ ᱨᱤᱱᱤᱡ ᱪᱮᱭᱟᱨᱢᱮᱱ ᱮ ᱛᱟᱦᱮᱸ ᱠᱟᱱᱟ ᱾ ᱟᱡᱤᱡ ᱢᱤᱫ ᱦᱚᱯᱚᱱ ᱮᱨᱟ ᱢᱮᱱᱟᱭᱟ, ᱯᱮᱸᱥᱤᱞᱣᱮᱱᱤᱭᱟ ᱨᱮᱭᱟᱜ ᱞᱮᱦ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱨᱟᱡᱽ-ᱟᱹᱨᱤ ᱥᱟᱬᱮᱥ ᱨᱤᱱᱤᱡ ᱮᱥᱳᱥᱤᱭᱮᱴ ᱯᱨᱚᱯᱷᱮᱥᱚᱨ ᱞᱮᱠᱟᱛᱮ ᱢᱮᱱᱟᱭᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱣᱤᱠᱤ ᱞᱳᱵᱽᱥ ᱳᱢᱮᱱ ᱒᱐᱑᱙
ᱣᱤᱯᱨᱳ
ᱣᱤᱯᱨᱳ ᱞᱤᱢᱤᱴᱮᱰ ᱫᱚ ᱢᱤᱫ ᱥᱤᱧᱚᱛᱟᱱ ᱢᱚᱞᱴᱤᱱᱮᱥᱚᱱᱟᱞ ᱠᱳᱨᱯᱳᱨᱮᱥᱚᱱ ᱠᱟᱱᱟ ᱾ ᱱᱚᱣᱟ ᱠᱚᱢᱯᱟᱱᱤ ᱟᱭᱴᱤ, ᱠᱚᱱᱥᱚᱞᱴᱤᱝ ᱟᱨ ᱵᱤᱡᱱᱮᱥ ᱯᱨᱳᱥᱮᱥ ᱨᱮᱱᱟᱜ ᱠᱟᱹᱢᱤᱦᱚᱨᱟᱭ ᱥᱟᱯᱲᱟᱣᱼᱟ ᱾ᱣᱤᱯᱨᱳ ᱨᱮᱱᱟᱜ ᱢᱩᱲᱩᱛ ᱟᱹᱢᱟᱹᱞᱤ ᱫᱚ ᱵᱟᱸᱜᱟᱞᱩᱨᱩ, ᱠᱚᱨᱱᱟᱴᱚᱠᱚ, ᱥᱤᱧᱚᱛ ᱨᱮ ᱢᱮᱱᱟᱜᱼᱟ ᱾. ᱒᱐᱑᱓ ᱥᱟᱞ ᱨᱮ ᱟᱡᱟᱜ IT ᱵᱮᱯᱟᱨ ᱵᱷᱮᱜᱟᱨ ᱠᱮᱫ ᱛᱮ ᱣᱤᱯᱨᱳ ᱮᱱᱴᱚᱨᱯᱨᱟᱭᱡᱚᱥ ᱮ ᱧᱩᱛᱩᱢ ᱠᱮᱫᱼᱟ ᱾
ᱟᱬᱜᱟᱛ ᱥᱮᱨᱢᱟ
᱒᱙ ᱰᱮᱥᱮᱢᱵᱚᱨ ᱑᱙᱔᱕ ᱥᱟᱞ ᱨᱮ ᱢᱚᱦᱚᱢᱚᱫ ᱯᱨᱮᱢᱡᱤ ᱛᱩᱞᱩᱡ ᱢᱚᱦᱟᱨᱟᱥᱴᱨᱚ ᱦᱚᱱᱚᱛ ᱨᱮᱱᱟᱜ ᱟᱢᱟᱞᱱᱮᱨ ᱨᱮ ᱣᱮᱥᱴᱚᱨᱱ ᱤᱱᱰᱤᱭᱟ ᱯᱟᱞᱢ ᱨᱤᱯᱷᱟᱭᱤᱱᱰ ᱳᱭᱮᱞ ᱞᱤᱢᱤᱴᱮᱰ("Western India Palm Refined Oil Limited")ᱡᱟᱦᱟᱸ ᱠᱷᱟᱴᱚ ᱛᱮ ᱣᱤᱯᱨᱳ ("Wipro") ᱠᱚ ᱧᱩᱛᱩᱢᱼᱟ ᱵᱮᱨᱮᱫ ᱞᱮᱱᱟ ᱾ ᱮᱛᱚᱦᱚᱵ ᱫᱚ ᱱᱚᱣᱟ ᱡᱚᱢ ᱥᱩᱱᱩᱢ ᱟᱨ ᱨᱤᱯᱷᱟᱭᱤᱱ ᱥᱩᱱᱩᱢ ᱵᱮᱱᱟᱣ ᱵᱟᱠᱷᱨᱟ ᱠᱟᱨᱠᱷᱟᱱ ᱞᱮᱠᱟᱛᱮ ᱵᱮᱨᱮᱫ ᱞᱮᱱᱟ ᱠᱤᱥᱟᱱ, ᱥᱚᱱᱯᱷᱟᱞᱣᱟᱨ ᱟᱨ ᱠᱭᱟᱢᱮᱞ ᱮᱢᱟᱱ ᱧᱩᱛᱩᱢ ᱛᱮ ᱟᱡᱟᱜ ᱥᱩᱱᱩᱢ ᱪᱟᱞᱟᱜ ᱠᱟᱱ ᱛᱟᱦᱮᱸᱫ ᱾
ᱞᱮᱵᱟᱱᱚᱱ
ᱞᱮᱵᱟᱱᱚᱣᱚ ᱟ.ᱭᱫᱟ.ᱨᱤ ᱨᱩᱯ ᱛᱮ ᱞᱮᱵᱱᱚᱱ ᱫᱤᱥᱣᱟ.ᱨᱟᱡᱽ ᱯᱟᱪᱷᱮ ᱮᱥᱤᱭᱟ ᱨᱮᱭᱟᱜ ᱫᱤᱥᱣᱟ.ᱨᱟᱡᱽ ᱠᱟᱱᱟ. ᱯᱟᱪᱷᱮ ᱮᱥᱤᱭᱟ ᱨᱮ ᱵᱷᱩ-ᱢᱚᱫᱷᱚ ᱡᱟᱞᱟ ᱯᱩᱨᱤ ᱠᱷᱚᱱ ᱥᱟᱢᱟᱝ ᱨᱮ ᱢᱮᱱᱟᱜ ᱢᱤᱫᱴᱟᱹᱝ ᱫᱤᱥᱚᱢ ᱠᱟᱱᱟ| ᱱᱚᱶᱟ ᱨᱮᱭᱟᱜ ᱠᱚᱧᱮ ᱟᱨ ᱥᱟᱢᱟᱝ ᱨᱮᱫᱚ ᱥᱮᱨᱤᱭᱟ ᱟᱨ ᱮᱛᱚᱢ ᱨᱮ ᱫᱚ ᱤᱥᱨᱟᱭᱮᱞ ᱫᱤᱥᱚᱢ ᱢᱮᱱᱟᱜᱼᱟ । ᱵᱷᱩ ᱢᱚᱫᱫᱷᱚ ᱜᱟᱢᱵᱽᱞᱟ ᱟᱨ ᱟᱨᱚᱵᱽ ᱨᱮᱭᱟᱜ ᱵᱷᱤᱛᱨᱤ ᱵᱷᱟᱜᱽ ᱨᱮ ᱥᱟᱠᱚ ᱞᱮᱠᱟ ᱵᱮᱱᱟᱣ ᱟᱠᱟᱱ ᱫᱤᱥᱚᱢ ᱨᱮᱭᱟᱜ ᱱᱟᱜᱟᱢ ᱥᱚᱨᱮᱥ ᱟᱨ ᱧᱩᱛᱩᱢᱟᱱ ᱜᱮᱭᱟ| ᱱᱚᱶᱟ ᱡᱟᱭᱜᱟ ᱯᱷᱤᱱᱤᱥᱤᱭᱟᱱ ᱠᱚ ᱟ.ᱰᱤ ᱥᱮᱫᱟᱭ (᱒᱕᱐᱐ ᱢᱟ.ᱥᱤ ᱢᱟᱲᱟᱝ - ᱕᱓᱙ ᱢᱟ.ᱥᱤᱢᱟᱲᱟᱝ) ᱞᱟᱹᱭ ᱞᱟᱠᱪᱟᱨ ᱮᱭᱟᱜ ᱴᱷᱟᱸᱶ ᱛᱟᱦᱮᱸ ᱠᱟᱱ ᱛᱟᱠᱚᱣᱟ ᱡᱟᱦᱟ ᱠᱷᱚᱱ ᱜᱟᱭᱟᱱ ᱨᱮᱭᱟᱜ ᱦᱩᱰᱤᱧ ᱦᱩᱰᱤᱧ ᱩᱛᱷᱱᱟ.ᱣ ᱦᱩᱭ ᱟᱠᱟᱱ| ᱱᱚᱶᱟ ᱛᱟᱭᱚᱢ ᱯᱷᱟᱨᱥᱤ, ᱭᱩᱱᱟᱱᱤ, ᱨᱳᱢᱟᱱ, ᱟᱨᱚᱵᱽ ᱟᱨ ᱩᱥᱢᱟᱱᱤ ᱛᱩᱲᱩᱠ ᱠᱚᱣᱟᱜ ᱜᱚᱵᱚᱞ ᱨᱮ ᱦᱮᱡ ᱞᱮᱱ ᱛᱟᱭᱚᱢ ᱛᱮ ᱯᱷᱨᱟᱱᱥ ᱟᱜ ᱜᱚᱵᱚᱞ ᱨᱮ ᱦᱚᱸ ᱦᱮᱡ ᱞᱮᱱᱟ| ᱱᱚᱶᱟ ᱠᱚ ᱠᱷᱟ.ᱛᱤᱨ ᱛᱮ ᱫᱤᱥᱚᱢ ᱨᱮᱭᱟᱜ ᱫᱷᱚᱨᱚᱢ ᱟᱨ ᱡᱟᱛᱤᱭᱚ ᱵᱷᱮᱱᱮᱜᱟᱨ ᱩᱯᱨᱩᱢ ᱩᱫᱩᱜᱚᱜ ᱠᱟᱱᱟ|
ᱣᱤᱯᱨᱳ
ᱟᱬᱜᱟᱛ ᱥᱮᱨᱢᱟ
᱑᱙᱖᱖ ᱥᱟᱞ ᱨᱮ ᱢᱚᱦᱚᱢᱚᱫ ᱯᱨᱮᱢᱡᱤ ᱱᱟᱥ ᱮᱱ ᱛᱟᱭᱚᱢ ᱟᱡᱤᱡ ᱦᱚᱯᱚᱱ ᱟᱡᱤᱢ ᱯᱨᱮᱢᱡᱤ ᱥᱴᱟᱱᱰᱯᱷᱳᱨᱰ ᱭᱩᱱᱤᱵᱚᱨᱥᱤᱴᱤ ᱠᱷᱚᱱ ᱨᱩᱣᱟᱹᱲ ᱠᱟᱛᱮᱫ ᱣᱤᱯᱨᱳ ᱨᱤᱱᱤᱡ ᱪᱟᱭᱨᱮᱛ ᱞᱮᱠᱟᱛᱮ ᱒᱑ ᱥᱟᱞ ᱩᱢᱮᱨ ᱨᱮ ᱟᱹᱜᱤᱵᱷᱟᱹᱨ ᱮ ᱜᱚᱜ ᱠᱮᱫᱼᱟ ᱾ ᱑᱙᱗᱐ ᱟᱨ ᱑᱙᱘᱐ ᱥᱟᱞ ᱨᱮ ᱠᱚᱢᱯᱟᱱᱤ ᱟᱡ ᱟᱡᱟᱜ ᱱᱟᱣᱟ ᱛᱟᱠ ᱟᱭᱴᱤ (IT) ᱟᱨ ᱠᱚᱢᱯᱩᱴᱤᱝ ᱤᱱᱰᱚᱥᱴᱨᱤ ᱨᱮ ᱧᱮᱞ ᱠᱮᱫᱼᱟ ᱿ ᱱᱚᱣᱟ ᱤᱱᱰᱚᱥᱴᱨᱤ ᱤᱱᱟᱹ ᱚᱠᱛᱚ ᱨᱮ ᱱᱣᱟᱣ ᱜᱮ ᱐᱗ ᱡᱩᱱ ᱑᱙᱗᱗ ᱥᱟᱞ ᱨᱮ ᱠᱚᱢᱯᱟᱱᱤ ᱟᱡᱟᱜ ᱧᱩᱛᱩᱢ ᱣᱮᱥᱴᱚᱨᱱ ᱤᱱᱰᱤᱭᱟ ᱵᱷᱮᱡᱤᱴᱮᱵᱩᱞ ᱯᱨᱚᱰᱚᱠᱴ ᱞᱤᱢᱤᱴᱮᱰ ᱠᱷᱚᱱ ᱣᱤᱯᱨᱳ ᱯᱨᱚᱰᱚᱠᱴᱥ ᱞᱤᱢᱤᱴᱮᱰ ᱛᱮ ᱵᱚᱫᱚᱞ ᱮᱱᱟ ᱾ ᱑᱙᱘᱒ ᱥᱟᱞ ᱨᱮ ᱫᱚᱦᱲᱟ ᱣᱤᱯᱨᱳ ᱯᱨᱚᱰᱚᱠᱴᱥ ᱞᱤᱢᱤᱴᱮᱰ ᱠᱷᱚᱱ ᱣᱤᱯᱨᱳ ᱞᱤᱢᱤᱴᱮᱰ ᱧᱩᱛᱩᱢ ᱨᱩᱣᱟᱹᱲ ᱮᱱᱟ
ᱞᱮᱵᱟᱱᱚᱱ
ᱨᱟᱡᱟᱨᱤ
ᱱᱚᱶᱟ ᱫᱤᱥᱚᱢ ᱨᱮ ᱖᱐% ᱥᱟᱭ ᱠᱟᱲᱟ ᱦᱚᱲ ᱢᱩᱥᱞᱟ. ᱠᱟᱱᱟ ᱠᱚ, ᱩᱱᱠᱩ ᱢᱩᱫᱽ ᱨᱮ ᱥᱤᱭᱟ ᱟᱨ ᱥᱩᱱᱱᱤ ᱠᱚᱣᱟᱜ ᱞᱮᱠᱷᱟ ᱟᱢᱫᱟᱡᱽ ᱵᱟᱨᱟᱵᱟᱨᱤ ᱜᱮᱭᱟ ᱟᱨ ᱟᱢᱫᱟᱡᱽ ᱓᱘ ᱦᱤᱸᱥ ᱤᱥᱟ.ᱭ ᱦᱚᱲ ᱢᱮᱱᱟᱜ ᱠᱚᱣᱟ | ᱑᱙᱔᱓ ᱥᱮᱨᱢᱟ ᱨᱮ ᱯᱷᱨᱟᱱᱥ ᱠᱷᱚᱱ ᱯᱷᱩᱨᱜᱟ.ᱞ ᱧᱟᱢ ᱠᱟᱛᱮ ᱱᱚᱱᱰᱮ ᱚᱲᱟᱜ ᱛᱩᱯᱩᱫ ᱪᱟᱞᱟᱣ ᱞᱮᱱᱟ ᱟᱨ ᱛᱟᱭᱚᱢ ᱒᱐᱐᱖ ᱥᱮᱨᱢᱟ ᱨᱮ ᱤᱥᱨᱟᱭᱮᱞ ᱥᱟᱶ ᱞᱟ.ᱲᱦᱟ.ᱭ ᱦᱩᱭ ᱞᱮᱱᱟ । ᱱᱚᱱᱰᱮ ᱢᱤᱫ ᱵᱤᱥᱮᱥ ᱛᱷᱚᱠ ᱨᱮᱱᱟᱜ ᱥᱚᱨᱠᱟᱨ ᱥᱟᱥᱚᱱ ᱪᱟᱞᱟᱜ ᱠᱟᱱᱟ, ᱡᱟᱦᱟ ᱨᱮ ᱫᱤᱥᱚᱢ ᱜᱚᱢᱠᱮ ᱫᱚ ᱤᱥᱟ.ᱭ ᱛᱟᱦᱮᱱ ᱦᱩᱭᱩᱜ-ᱟ, ᱢᱟᱨᱟᱝ ᱢᱚᱱᱛᱟᱨᱤ ᱢᱤᱫᱴᱟᱹᱝ ᱥᱩᱱᱱᱤ ᱢᱩᱥᱞᱟ., ᱵᱟᱪᱱᱟᱣ ᱟᱠᱟᱱ ᱠᱚ ᱢᱩᱫᱽ ᱠᱷᱚᱱ ᱥᱤᱭᱟᱹ ᱢᱩᱥᱞᱟ. ᱯᱟᱨᱥᱮᱛ ᱟᱨ ᱳᱯ ᱢᱟᱨᱟᱝ ᱢᱚᱱᱛᱟᱨᱤ ᱢᱤᱫᱴᱟᱹᱝ ᱜᱨᱤᱠ ᱥᱮᱨᱣᱟ ᱫᱷᱚᱨᱚᱢ ᱨᱮᱱ ᱦᱩᱭᱩᱜ ᱡᱟᱨᱩᱲᱟ| ᱚᱨᱚᱵᱤ ᱱᱚᱱᱰᱮᱱᱟᱜ ᱡᱚᱛᱚ ᱠᱷᱚᱱ ᱵᱟ.ᱲᱛᱤ ᱨᱚᱼᱨᱚᱲ ᱟᱨ ᱥᱟᱝᱵᱤᱫᱷᱟᱱᱤᱠ ᱯᱟ.ᱨᱥᱤ ᱠᱟᱱᱟ |
ᱣᱤᱯᱨᱳ
᱑᱙᱘᱖–᱑᱙᱙᱒
᱑᱙᱘᱘ ᱥᱟᱞ ᱨᱮ ᱣᱤᱯᱨᱳ ᱟᱡ ᱵᱮᱱᱟᱣᱮᱫ ᱡᱤᱱᱤᱥ ᱵᱷᱤᱛᱨᱤ ᱨᱮ ᱦᱮᱵᱷᱤᱼᱰᱭᱴᱤ ᱤᱱᱰᱚᱥᱴᱨᱤᱭᱟᱞ ᱥᱤᱞᱤᱱᱰᱚᱨ ᱟᱨ ᱢᱳᱵᱟᱭᱤᱞ ᱦᱟᱭᱰᱨᱚᱣᱞᱤᱠ ᱥᱤᱞᱤᱱᱰᱚᱨ ᱨᱮ ᱢᱮᱥᱟ ᱠᱮᱫᱼᱟ ᱾ ᱑᱙᱘᱙ ᱥᱟᱞ ᱨᱮ ᱭᱩᱱᱟᱭᱴᱮᱰ ᱥᱴᱮᱴᱥ ᱨᱮᱱᱟᱜ ᱢᱤᱫ ᱠᱚᱢᱯᱟᱱᱤ ᱜᱮᱱᱮᱨᱟᱞ ᱮᱞᱮᱠᱴᱨᱤᱠᱥᱟᱶ ᱢᱮᱥᱟᱠᱟᱛᱮᱫ ᱣᱤᱯᱨᱳ ᱡᱤ ᱢᱮᱰᱤᱠᱟᱞ ᱥᱤᱥᱴᱮᱢᱥ ᱯᱨᱟᱭᱵᱷᱮᱴ ᱞᱤᱢᱤᱴᱮᱰ (Wipro GE Medical Systems Pvt. Ltd.)ᱟᱨ ᱢᱤᱫ ᱠᱚᱢᱯᱟᱱᱤ ᱛᱤᱠᱪᱷᱟᱹ ᱨᱮ ᱵᱮᱵᱷᱟᱨᱚᱜ ᱠᱟᱱ ᱡᱤᱱᱤᱥ ᱵᱮᱱᱟᱣ ᱟᱠᱷᱨᱤᱧ ᱟᱨ ᱡᱩᱜᱟᱹᱲ ᱞᱟᱹᱜᱤᱫ ᱵᱮᱨᱮᱫ ᱮᱱᱟ, ᱑᱙᱙᱑ ᱨᱮ ᱴᱤᱯᱤᱧ ᱥᱤᱥᱴᱮᱢ ᱟᱨ ᱤᱭᱟᱴᱚᱱ ᱦᱟᱭᱰᱨᱚᱞᱤᱠ ᱡᱤᱱᱤᱥ ᱵᱟᱡᱟᱨ ᱛᱮ ᱟᱲᱟᱜ ᱠᱮᱫᱼᱟ ᱾ ᱑᱙᱙᱒ ᱥᱟᱞ ᱨᱮ ᱣᱤᱯᱨᱳ ᱜᱚᱲᱦᱚᱱ ᱞᱟᱹᱜᱤᱫ ᱥᱟᱡ ᱟᱨ ᱴᱨᱚᱠ ᱴᱤᱯᱤᱧ ᱥᱤᱥᱴᱮᱢ ᱞᱟᱹᱜᱤᱫ ᱥᱴᱟᱱᱰᱟᱨᱰ ᱦᱟᱭᱰᱨᱚᱣᱞᱤᱠ ᱪᱤᱞᱤᱱᱰᱚᱨ ᱮ ᱡᱩᱛ ᱠᱮᱫᱼᱟ ᱾ ᱑᱙᱙᱐ ᱥᱟᱞ ᱨᱮ "ᱥᱟᱱᱛᱩᱨ" ᱥᱚ ᱯᱟᱣᱰᱟᱨ ᱟᱨ "ᱣᱤᱯᱨᱳ ᱵᱮᱵᱤ ᱥᱚᱯᱷᱴ" ᱞᱮᱠᱟᱱᱟᱜ ᱜᱤᱫᱨᱟᱹ ᱵᱮᱵᱷᱟᱨ ᱡᱤᱱᱤᱥ ᱠᱚ ᱵᱟᱡᱟᱨ ᱛᱮ ᱦᱮᱡ ᱮᱱ ᱛᱟᱭᱟ ᱾
ᱞᱮᱵᱟᱱᱚᱱ
ᱢᱩᱥᱞᱟ. ᱠᱚᱣᱟᱜ ᱥᱟᱥᱚᱱ
ᱟᱨᱚᱵᱽ ᱫᱚ ᱱᱚᱶᱟ ᱨᱟᱡᱚᱥᱴᱷᱤ ᱨᱮ ᱮᱭᱟᱭ ᱥᱟᱭᱟᱱᱟᱜ ᱠᱚ ᱨᱮ ᱠᱚᱧᱮ ᱱᱟᱠᱷᱟ ᱨᱮ ᱢᱚᱱ ᱪᱟᱞᱟᱣᱮᱱ ᱛᱟᱠᱚᱣᱟ, ᱩᱢᱢᱟᱭᱩᱫᱽ ᱠᱚᱣᱟᱜ ᱨᱟᱡᱽᱜᱟᱲ ᱫᱚ ᱥᱟᱢᱟᱝ ᱱᱟᱠᱷᱟ ᱫᱟᱢᱟᱥᱠᱟᱥ ᱨᱮ ᱵᱮᱱᱟᱣ ᱮᱱᱟ | ᱛᱟᱱᱟᱞᱟ ᱡᱩᱜᱽ ᱨᱮ ᱞᱮᱵᱟᱱᱚᱱ ᱠᱨᱩᱥᱮᱰ ᱞᱟ.ᱲᱦᱟ.ᱭ ᱨᱮ ᱥᱮᱞᱮᱫ ᱞᱮᱱᱟ | ᱥᱟᱞᱟᱣᱩᱫᱫᱤᱱ ᱟᱭᱭᱩᱵᱤ ᱫᱚ ᱱᱚᱶᱟ ᱡᱟᱭᱜᱟ ᱤᱥᱟ.ᱭ ᱠᱨᱩᱥᱮᱰᱤᱭᱟ. ᱠᱷᱚᱱ ᱮ ᱥᱟᱦᱟ ᱠᱮᱫᱼᱟ| ᱑᱓᱙᱐ ᱥᱮᱨᱢᱟ ᱨᱮ ᱢᱤᱥᱚᱨ ᱨᱮᱱ ᱢᱟᱢᱟᱞᱳᱠ ᱥᱟᱥᱚᱱᱤᱭᱟ. ᱠᱚ ᱞᱮᱵᱟᱱᱚᱱ ᱨᱮ ᱠᱚ ᱠᱟᱵᱽᱡᱟ ᱞᱮᱫᱼᱟ | ᱩᱥᱢᱟᱱᱤ ᱛᱩᱲᱩᱠ ᱛᱤᱱ ᱨᱮ ᱜᱮᱞ ᱛᱩᱨᱩᱭ ᱟᱱᱟᱜ ᱨᱮ ᱛᱚ-ᱛᱟᱞᱟ ᱡᱟᱞᱟᱯᱩᱨᱤ ᱨᱮᱭᱟᱜ ᱥᱟᱢᱟᱝ ᱱᱟᱠᱷᱟ ᱠᱚ ᱠᱚᱵᱽᱡᱟ ᱠᱮᱫ ᱠᱷᱟᱱ ᱞᱮᱵᱟᱱᱚᱱ ᱦᱚᱸ ᱥᱤᱥᱞᱤ ᱠᱷᱚᱱ ᱮᱦᱚᱵ ᱠᱟᱛᱮ ᱠᱮᱥᱯᱤᱭᱟᱱ ᱫᱚᱨᱭᱟ ᱦᱟ.ᱵᱤᱡ ᱯᱟᱥᱱᱟᱣ ᱠᱟᱛᱮ ᱚᱴᱚᱢᱟᱱ ᱨᱮᱭᱟᱜ ᱨᱟᱡᱚᱥᱴᱷᱤ ᱨᱮᱭᱟᱜ ᱦᱤᱸᱥ ᱵᱮᱱᱟᱣᱮᱱᱟ | ᱯᱟ.ᱦᱤᱞ ᱫᱷᱟ.ᱨᱛᱤ ᱞᱟ.ᱲᱦᱟ.ᱭ ᱛᱟᱭᱚᱢ ᱯᱨᱟᱱᱥ ᱟᱜ ᱥᱟᱥᱚᱱ ᱨᱮ ᱦᱮᱡ ᱮᱱᱟ | ᱥᱮᱨᱢᱟ ᱑᱙᱗᱕-᱙᱐ ᱦᱟ.ᱵᱤᱡ ᱢᱤᱫᱴᱟᱹᱝ ᱚᱲᱟᱜ ᱞᱟ.ᱲᱦᱟᱭ ᱦᱩᱭ ᱞᱮᱱᱟ, ᱚᱱᱟ ᱨᱮᱭᱟᱜ ᱟᱥᱚᱞ ᱠᱟᱨᱚᱱ ᱛᱟᱦᱮᱸ ᱠᱟᱱᱟ ᱯᱷᱳᱞᱩᱥᱛᱤᱱ ᱠᱷᱚᱱ ᱦᱮᱡ ᱟᱠᱟᱱ ᱨᱤᱯᱷᱩᱡᱤ, ᱟᱨᱚᱵᱽ ᱤᱥᱨᱟᱭᱮᱞ ᱞᱟ.ᱲᱦᱟ.ᱭ, ᱤᱨᱟᱱ ᱤᱥᱞᱟᱢᱤᱠ ᱦᱩᱞ ᱟᱨ ᱫᱷᱚᱨᱚᱢ ᱞᱟ.ᱲᱷᱟ.ᱭ ᱮᱢᱟᱱ ᱛᱟᱦᱮᱸ ᱠᱟᱱᱟ | ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘
ᱣᱤᱯᱨᱳ
᱑᱙᱙᱔ᱼ᱒᱐᱐᱐
᱑᱙᱙᱕ ᱨᱮ ᱣᱤᱯᱨᱳ ᱫᱚᱨᱮᱭᱟ ᱯᱟᱨᱚᱢ ᱜᱚᱨᱦᱟᱠ ᱠᱚᱣᱟᱜ ᱯᱨᱳᱡᱮᱠᱴ ᱠᱚ ᱞᱟᱹᱜᱤᱫ ᱢᱤᱫ ᱫᱳᱨᱮᱭᱟ ᱯᱟᱨᱚᱢ ᱰᱤᱡᱟᱭᱤᱱ ᱥᱮᱱᱴᱨᱚᱨ "ᱳᱰᱤᱥᱤ ᱒᱑" ᱢᱮᱱᱛᱮᱫ ᱮ ᱵᱮᱨᱮᱫ ᱠᱮᱫᱼᱟ ᱾ᱚᱱᱟ ᱥᱮᱨᱢᱟ ᱮᱯᱨᱤᱞ ᱨᱮ ᱣᱤᱯᱨᱳ ᱤᱱᱯᱷᱳᱛᱛᱮᱠ ᱟᱨ ᱣᱤᱯᱨᱳ ᱥᱤᱥᱴᱮᱢ ᱢᱤᱫ ᱮᱱᱟᱠᱤᱱ ᱾ᱣᱤᱯᱨᱳ ᱨᱮᱱᱟᱜ ᱢᱚᱬᱮᱜᱚᱴᱟᱝ ᱵᱮᱱᱟᱣ ᱟᱨ ᱞᱟᱦᱟᱱᱛᱤ ᱵᱮᱵᱮᱚᱥᱛᱟ ᱟᱭᱤᱮᱥᱳ ᱙᱐᱐᱑ (ISO 9001)ᱢᱟᱱ ᱠᱚ ᱧᱟᱢ ᱠᱮᱫᱼᱟ᱾ ᱑᱙᱙᱙ ᱨᱮ ᱣᱤᱯᱨᱳ ᱟᱥᱮᱨ ᱮ ᱠᱤᱨᱤᱧ ᱠᱮᱫᱼᱟ ᱣᱤᱯᱨᱳ ᱤᱱᱟᱹ ᱚᱠᱛᱮ ᱣᱤᱯᱨᱳ ᱥᱩᱯᱚᱨ ᱡᱤᱱᱤᱭᱚᱥ ᱯᱮᱨᱥᱚᱱᱟᱞ ᱪᱚᱢᱯᱩᱴᱚᱨᱥ ᱞᱮᱠᱟᱱᱟᱜ ᱱᱟᱣᱟ ᱡᱤᱱᱤᱥ ᱵᱮᱱᱟᱣ ᱮ ᱮᱛᱚᱦᱚᱵ ᱠᱮᱫᱼᱟ ᱿ ᱑᱙᱙᱙ ᱨᱮ ᱱᱚᱣᱟ ᱡᱤᱱᱤᱥ ᱫᱚ ᱥᱤᱧᱚᱛ ᱨᱮᱱᱟᱜ ᱠᱚᱢᱯᱩᱴᱚᱨ ᱠᱟᱱ ᱛᱟᱦᱮᱸᱫ ᱡᱟᱦᱟᱸ ᱟᱡᱟᱜ ᱡᱷᱚᱛᱚ ᱢᱚᱰᱮᱞ ᱞᱟᱹᱜᱤᱫ ᱟᱢᱮᱨᱤᱠᱟ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱥᱥᱚᱯᱷᱴᱣᱮᱨ ᱪᱮᱨᱴᱤᱯᱷᱤᱠᱮᱥᱚᱱ ᱒᱐᱐ ᱨᱮᱱᱟᱜ ᱢᱟᱱ ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱥᱤᱧᱚᱛ ᱨᱮ ᱤᱱᱴᱚᱨᱱᱮᱴ ᱥᱮᱵᱟ ᱡᱩᱜᱟᱹᱣ ᱞᱟᱹᱜᱤᱫ ᱣᱤᱯᱨᱳ ᱞᱤᱢᱤᱴᱮᱰ ᱠᱮᱯᱤᱮᱱ ( ᱨᱚᱭᱟᱞ ᱰᱚᱪ ᱴᱮᱞᱤᱠᱚᱢ) ᱥᱟᱞᱟᱜ ᱥᱟᱶ ᱠᱟᱛᱮᱫ "ᱣᱤᱯᱨᱳ ᱱᱮᱴ ᱞᱤᱢᱤᱴᱮᱰ " ᱠᱚᱢᱯᱟᱱᱤᱭ ᱵᱮᱨᱮᱫ ᱠᱮᱫᱼᱟ ᱒᱐᱐᱐ ᱨᱮᱜᱮ ᱣᱤᱯᱨᱳ ᱳᱮᱥᱮᱥ ᱥᱢᱟᱨᱴ(Wipro OSS Smart) ᱟ ᱣᱤᱯᱨᱳ ᱣᱟᱯ ᱥᱢᱟᱨᱴ (Wipro WAP Smart) ᱮ ᱵᱮᱨᱮᱫ ᱠᱮᱫᱼᱟ ᱾.ᱳᱱᱟ ᱥᱮᱨᱢᱟ ᱣᱤᱯᱨᱳ ᱱᱤᱭᱩ ᱭᱳᱨᱠ ᱥᱴᱚᱠ ᱮᱠᱥᱪᱮᱱᱡ ᱨᱮ ᱛᱟᱹᱞᱠᱟ ᱮᱱᱟᱭ ᱾
᱒᱐᱐᱑ᱼ᱒᱐᱑᱐
ᱯᱷᱮᱵᱨᱩᱣᱟᱨᱤ ᱒᱐᱐᱒ ᱨᱮ ᱣᱤᱯᱨᱳ ISO 14001 ᱨᱮᱱᱟᱜ ᱢᱟᱱ ᱧᱟᱢ ᱟᱠᱟᱫ ᱥᱤᱧᱚᱛ ᱨᱮᱱᱟᱜ ᱯᱩᱭᱞᱩ ᱥᱳᱯᱷᱴᱣᱮᱨ ᱴᱮᱠᱱᱳᱞᱳᱡᱤ ᱟᱨ ᱥᱚᱨᱵᱷᱤᱥ ᱠᱚᱢᱯᱟᱱᱤ ᱵᱮᱱᱟᱣ ᱮᱱᱟ ᱾ ᱣᱤᱯᱨᱳ ᱠᱚᱱᱡᱩᱢᱚᱨ ᱠᱮᱨ ᱮᱱᱰ ᱞᱟᱭᱴᱤᱝ ᱜᱨᱩᱯ ᱯᱟᱹᱨᱤ ᱣᱤᱯᱨᱳ ᱥᱢᱟᱨᱴᱞᱟᱭᱤᱴ ᱵᱨᱟᱱᱰ ᱧᱩᱛᱩᱢ ᱛᱮ ᱠᱳᱢᱯᱮᱠᱴ ᱯᱷᱞᱩᱨᱳᱥᱮᱱᱴ ᱞᱮᱢᱯ ᱵᱟᱡᱟᱨ ᱛᱮ ᱵᱚᱞᱚ ᱮᱱᱟᱭ ᱾ ᱠᱳᱢᱯᱟᱱᱤ ᱡᱟᱦᱟᱸ ᱞᱮᱠᱟ ᱦᱟᱨᱟ ᱤᱫᱤᱭᱮᱱᱟ ᱑᱙᱙᱘ ᱠᱷᱚᱱ ᱒᱐᱐᱓ ᱵᱷᱤᱛᱨᱤ ᱨᱮ ᱣᱤᱯᱨᱳ ᱡᱷᱚᱛᱚ ᱠᱷᱚᱱ ᱡᱟᱹᱥᱛᱤ ᱥᱚᱢᱯᱚᱛᱤ ᱵᱮᱱᱟᱣ ᱟᱠᱟᱫᱟᱭ ᱾ ᱱᱚᱣᱟ ᱣᱤᱯᱨᱳ ᱠᱳᱸᱡᱩᱢᱚᱨ ᱠᱮᱨ ᱞᱤᱢᱤᱴᱮᱰ ᱥᱚᱵᱥᱤᱰᱤᱭᱟᱨᱤ ᱠᱚᱢᱯᱟᱱᱤ ᱠᱷᱚᱱ ᱯᱩᱨᱟᱹ ᱯᱩᱨᱤ ᱢᱟᱱᱩᱯᱷᱟᱠᱪᱚᱨ ᱠᱚᱱᱡᱩᱢᱚᱨ ᱠᱮᱨ ᱟᱨ ᱞᱟᱭᱴᱤᱝ ᱯᱨᱚᱰᱚᱠᱴ ᱛᱮ ᱵᱚᱫᱚᱞ ᱮᱱᱟ ᱿ ᱒᱐᱐᱔ ᱥᱟᱞ ᱨᱮ ᱣᱤᱯᱨᱳ ᱵᱤᱞᱤᱭᱚᱱ ᱰᱚᱞᱟᱨ ᱠᱞᱚᱵ ᱨᱮ ᱥᱮᱞᱮᱫ ᱮᱱᱟ ᱱᱚᱣᱟ ᱤᱱᱴᱮᱞ ᱠᱚᱢᱯᱟᱱᱤ ᱥᱟᱞᱟᱜ "ᱤ ᱥᱤᱠᱥᱟ" ᱥᱚᱞᱦᱮ ᱯᱚᱨᱛᱚᱱ ᱞᱟᱹᱜᱤᱫ ᱒᱐᱐᱖ ᱥᱟᱞ ᱨᱮ ᱥᱟᱹᱦᱤᱡᱩᱦᱤ ᱛᱮ ᱠᱟᱹᱢᱤ ᱠᱮᱫᱼᱟ ᱾ ᱒᱐᱐᱖ ᱨᱮ ᱥᱤ ᱢᱭᱟᱸᱜᱳ ᱧᱩᱛᱩᱢ ᱨᱮᱱᱟᱜ ᱢᱤᱫ ᱟᱢᱮᱨᱤᱠᱟᱱ ᱴᱮᱠᱱᱳᱞᱳᱡᱤ ᱤᱱᱯᱷᱨᱟᱥᱴᱨᱚᱠᱪᱚᱨ ᱠᱚᱱᱥᱚᱞᱴᱤᱝ ᱯᱷᱟᱨᱢ ᱟᱨ ᱤᱭᱩᱨᱳᱯ ᱨᱮ ᱠᱷᱩᱪᱨᱟᱹ ᱥᱮᱵᱟ ᱮᱢᱚᱜᱤᱡ ᱠᱚᱢᱯᱟᱱᱤᱭ ᱮ ᱠᱤᱨᱤᱧ ᱠᱮᱫᱼᱟ ᱒᱐᱐᱗ ᱥᱟᱞ ᱨᱮ ᱣᱤᱯᱨᱳ ᱞᱳᱠᱦᱤᱰ ᱢᱟᱨᱴᱤᱱ ᱥᱟᱞᱟᱜ ᱮ ᱪᱩᱠᱛᱤ ᱠᱮᱫᱼᱟ ᱱᱚᱣᱟ ᱥᱤᱱᱜᱟᱯᱩᱨ ᱨᱮᱱᱟᱜ ᱳᱠᱤ ᱴᱮᱠᱱᱳ ᱥᱮᱱᱴᱨᱮ ᱥᱤᱱᱜᱟᱯᱩᱨ ᱯᱴᱤ ᱞᱤᱢᱤᱴᱮᱰ ᱠᱤᱨᱤᱣ ᱦᱚᱭ ᱨᱮᱵᱮᱱ ᱮᱱᱟ ᱾ ᱟᱨ ᱡᱚᱨᱢᱟᱱᱤ ᱨᱮᱱᱟᱜ ᱥᱤᱭᱮᱢᱮᱱ ᱠᱚᱢᱯᱟᱱᱤ ᱥᱟᱞᱟᱜ ᱟᱨ ᱟᱱᱰ ᱰᱤ ᱪᱩᱠᱛᱤ ᱥᱩᱦᱤ ᱠᱮᱫ ᱟᱭ ᱾ ᱒᱐᱐᱘ ᱨᱮ ᱣᱤᱯᱨᱳ ᱤᱠᱳ ᱮᱱᱚᱨᱡᱤ ᱧᱩᱛᱩᱢ ᱛᱮ ᱠᱞᱤᱱ ᱮᱱᱚᱨᱡᱤ ᱵᱮᱯᱟᱨ ᱨᱮ ᱥᱮᱞᱮᱫ ᱮᱱᱟᱭ।
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱵᱚᱫᱟ ᱩᱯᱚᱡᱮᱞᱟ
ᱵᱚᱫᱟ ᱩᱯᱚᱡᱮᱞᱟ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱨᱚᱝᱯᱩᱨ ᱠᱷᱚᱸᱰ ᱯᱚᱧᱪᱚᱜᱚᱲ ᱦᱚᱱᱚᱛ ᱨᱮᱱᱟᱜ ᱩᱯᱚᱡᱮᱞᱟ ᱠᱟᱱᱟ᱾
ᱱᱟᱜᱟᱢ
ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ ᱫᱚ ᱯᱚᱧᱪᱚᱜᱚᱲ ᱥᱚᱫᱚᱨ ᱩᱯᱚᱡᱮᱞᱟ, ᱯᱩᱨᱩᱵᱽ ᱫᱚ ᱫᱮᱵᱤᱜᱚᱸᱡᱽ ᱩᱯᱚᱡᱮᱞᱟ, ᱯᱩᱪᱷᱤᱢ ᱫᱚ ᱟᱴᱚᱭᱟᱨᱤ ᱩᱯᱚᱡᱮᱞᱟ ᱟᱨ ᱫᱟᱹᱠᱷᱤᱱ ᱫᱚ ᱴᱷᱟᱠᱩᱨᱜᱟᱶ ᱥᱚᱫᱚᱨ ᱩᱯᱚᱡᱮᱞᱟ
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱤᱭᱩᱱᱤᱭᱚᱱᱠᱚ -
ᱫᱩᱨᱤᱵᱽ ᱠᱚ
ᱱᱚᱸᱵᱮᱱᱟᱜ ᱫᱩᱨᱤᱵᱽ ᱛᱩᱢᱟᱸᱞ ᱫᱚ ᱠᱨᱤᱥᱤ ᱠᱷᱚᱱ ᱜᱮ᱾ ᱯᱚᱨᱫᱷᱟᱱ ᱟᱵᱟᱫ ᱠᱚᱫᱚ ᱦᱩᱭᱩᱜ ᱠᱟᱱᱟ ᱦᱩᱲᱩ, ᱯᱟᱴ, ᱵᱟᱫᱟᱢ, ᱢᱟᱸᱨᱤᱪ, ᱥᱟᱶ ᱟᱭᱢᱟ᱾
ᱞᱚᱠᱥᱢᱤᱨᱟᱱᱤ ᱢᱟᱡᱷᱤ
ᱞᱚᱠᱥᱢᱤᱨᱟᱱᱤ ᱢᱟᱡᱷᱤ (᱒᱖ ᱡᱟᱱᱩᱣᱟᱨᱤ ᱑᱙᱘᱙ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱟᱜᱩᱞᱟ, ᱜᱷᱟᱴᱥᱤᱞᱟᱹ ᱨᱮ ᱡᱟᱱᱟᱢ ᱞᱮᱱᱟᱭ) ᱪᱤᱛᱚᱨᱚᱱᱡᱚᱱ ᱟᱥᱚᱱᱥᱚᱲ ᱨᱤᱱᱤᱡ ᱥᱤᱧᱚᱛ ᱞᱟᱹᱜᱤᱫ ᱡᱚᱡᱚᱢ ᱛᱤ ᱛᱮ ᱨᱤᱠᱚᱨᱵᱷ ᱵᱮᱡᱷᱟᱛᱩᱧ ᱠᱩᱲᱤ ᱠᱟᱱᱟᱭ ᱾
ᱟᱬᱜᱟᱛ ᱡᱤᱭᱚᱱ
ᱞᱚᱠᱷᱢᱤ ᱫᱚ ᱢᱤᱫ ᱥᱟᱱᱛᱟᱲ ᱟᱹᱫᱤᱵᱟᱹᱥᱤ ᱠᱟᱱᱟᱭ; ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱟᱢᱟᱝ ᱥᱤᱸᱵᱷᱩᱢ ᱦᱚᱱᱚᱛ ᱵᱟᱜᱩᱞᱟ ᱟᱹᱛᱳ ᱨᱮ ᱟᱡᱟ ᱡᱟᱱᱟᱢ ᱟᱨ ᱦᱟᱨᱟ ᱞᱮᱱᱟᱭ ᱾ ᱟᱡ ᱯᱟᱲᱦᱟᱣ ᱠᱟᱱ ᱥᱚᱨᱠᱟᱨᱤ ᱟᱥᱲᱟ ᱨᱮ ᱡᱚᱠᱷᱚᱱ ᱵᱮᱡᱷᱟᱛᱩᱧ ᱮᱠᱟᱰᱮᱢᱤ ᱨᱤᱱ ᱵᱟᱪᱷᱚᱱᱤᱭᱟᱹ ᱠᱚ ᱦᱤᱨᱤ ᱞᱮᱫᱼᱟ, ᱩᱱᱡᱚᱦᱚ ᱟᱡ ᱯᱩᱭᱞᱩ ᱫᱷᱟᱶ ᱵᱮᱡᱷᱟ ᱛᱩᱧ ᱯᱟᱹᱨᱩᱠᱷᱤᱭᱟᱹᱜ ᱞᱟᱹᱜᱤᱫ ᱫᱟᱣ ᱮ ᱧᱟᱢ ᱞᱮᱫᱼᱟ l. ᱱᱤᱛᱚᱜ ᱫᱚ ᱞᱚᱠᱷᱢᱤ ᱪᱷᱚᱛᱤᱥᱜᱚᱰ ᱨᱮᱱᱟᱜ ᱵᱤᱞᱟᱥᱯᱩᱨ ᱨᱮᱱᱟᱜ ᱵᱷᱟᱨᱚᱛᱤᱭᱚ ᱨᱮᱞᱵᱟᱭᱤ ᱨᱮ ᱠᱟᱹᱢᱤ ᱠᱟᱱᱟᱭ᱾
ᱦᱟᱥᱞᱟ
᱒᱐᱑᱕ ᱡᱮᱜᱮᱛ ᱵᱮᱡᱷᱟᱛᱩᱧ ᱪᱚᱢᱯᱭᱟᱱᱥᱤᱯ ᱨᱮᱱᱟᱜ ᱮᱠᱞᱟ ᱨᱤᱠᱚᱨᱵᱷᱚᱨᱤ ᱦᱮᱯᱨᱟᱣ ᱨᱮ ᱟᱬᱜᱳ ᱞᱮᱱᱟᱭ ᱾ ᱚᱱᱟ ᱦᱮᱯᱨᱟᱣ ᱨᱮ ᱵᱨᱳᱸᱡᱽ ᱢᱮᱰᱟᱞ ᱱᱟᱥᱮᱱᱟᱜ ᱯᱩᱪᱩᱡ ᱠᱟᱛᱮᱫ ᱔ᱟᱱ ᱴᱷᱟᱶ ᱮ ᱟᱢᱮᱴ ᱞᱮᱫᱼᱟ ᱾ ᱟᱡᱟᱜ ᱫᱚᱲ ᱯᱟᱦᱴᱟ ᱠᱷᱚᱱ ᱱᱚᱶᱟ ᱒᱐᱑᱕ ᱡᱮᱜᱮᱛ ᱵᱮᱡᱷᱟᱛᱩᱧ ᱪᱚᱢᱯᱭᱟᱱᱥᱤᱯ ᱠᱳᱯᱮᱱᱦᱮᱜᱟᱱ, ᱰᱮᱱᱢᱟᱨᱠ ᱨᱮᱱᱟᱜ ᱦᱮᱯᱨᱟᱣ ᱨᱮ ᱨᱩᱯᱟᱹ ᱢᱮᱰᱟᱞ ᱠᱚ ᱟᱢᱮᱴ ᱦᱟᱱ ᱛᱟᱦᱮᱸᱫ ᱾.
᱒᱐᱑᱖ ᱨᱤᱭᱳ ᱳᱞᱤᱢᱯᱤᱠᱥ ᱨᱮ ᱡᱟᱦᱟᱸ ᱫᱚᱞ ᱥᱮᱞᱮᱫ ᱞᱮᱱᱟ ᱚᱱᱟ ᱨᱮ ᱟᱡ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾. ᱟᱵᱚᱣᱟᱜ ᱥᱤᱧᱚᱛ ᱛᱤᱨᱞᱟᱹ ᱫᱚᱲ ᱨᱮ ᱟᱡ ᱥᱟᱶ ᱵᱚᱢᱵᱟᱭᱞᱟ ᱫᱮᱵᱤ ᱞᱚᱭᱥᱨᱚᱢ ᱟᱨ ᱫᱤᱯᱤᱠᱟ ᱠᱩᱢᱟᱨᱤ ᱛᱟᱦᱮᱸ ᱠᱟᱱᱟᱠᱚ, ᱟᱠᱚ ᱨᱮᱸᱠᱤᱸᱜ ᱨᱟᱶᱰ ᱨᱮ ᱗ᱟᱱ ᱴᱷᱟᱶ ᱠᱚ ᱟᱢᱮᱴ ᱞᱮᱫᱼᱟ ᱾ ᱑᱖ᱟᱱ ᱨᱟᱶᱰ ᱨᱮ ᱟᱠᱚ ᱠᱚᱞᱚᱢᱵᱤᱭᱟ ᱯᱷᱟᱹᱰᱩ ᱠᱟᱛᱮᱫ ᱠᱣᱟᱴᱚᱨᱯᱷᱟᱭᱱᱟᱟᱞ ᱨᱮ ᱨᱟᱥᱤᱭᱟ ᱴᱷᱮᱱ ᱠᱚ ᱦᱟᱨᱟᱣ ᱮᱱᱟ.
ᱮᱠᱞᱟ ᱦᱮᱯᱨᱟᱣ ᱨᱮᱱᱟᱜ ᱨᱮᱸᱠᱤᱸᱜ ᱨᱟᱶᱰ ᱨᱮ ᱔᱓ ᱟᱱ ᱴᱷᱟᱶ ᱮ ᱟᱢᱮᱴ ᱞᱮᱫᱼᱟ ᱾ ᱖᱔ ᱜᱚᱴᱟᱝ ᱠᱷᱮᱞᱚᱸᱰᱤᱭᱟᱹ ᱢᱩᱫᱽ ᱨᱮᱱᱟᱜ ᱚᱱᱟ ᱨᱟᱶᱰ ᱨᱮ ᱟᱡ ᱥᱞᱳᱵᱷᱟᱠᱤᱭᱟ ᱨᱤᱱᱤᱡ ᱟᱞᱮᱠᱡᱟᱱᱰᱨᱟ ᱞᱚᱸᱜᱳᱵᱷᱟ ᱴᱷᱮᱫ ᱠᱷᱚᱱ ᱮ ᱦᱟᱨᱟᱣ ᱞᱮᱱᱟᱭ ᱾.
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱠᱷᱮᱞ ᱛᱷᱚᱠ:ᱠᱷᱮᱞᱣᱟᱹᱨᱤ ᱛᱷᱚᱠ:ᱡᱤᱭᱚᱱ ᱛᱷᱚᱠ:ᱡᱤᱭᱳᱱ ᱚᱞ ᱛᱷᱚᱠ:ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙ ᱛᱷᱚᱠ:ᱮᱛᱷᱞᱮᱴᱤᱠ
ᱢᱟᱱᱰᱟᱞᱟᱭ ᱴᱚᱴᱷᱟ
ᱢᱟᱱᱰᱟᱞᱟᱭ ᱴᱚᱴᱷᱟ ᱢᱤᱭᱟᱱᱢᱟᱨ ᱨᱮᱱᱟᱜ ᱠᱟᱹᱣᱰᱤᱟᱹᱨᱤ ᱨᱮ ᱟᱹᱰᱤ ᱜᱟᱱ ᱥᱮᱞᱮᱫ ᱮ ᱮᱴᱟᱜ ᱠᱟᱱᱟ, ᱞᱮᱠᱷᱟᱜᱩᱴ ᱡᱟᱹᱛᱤᱭᱟᱹᱨᱤ ᱠᱟᱹᱣᱰᱤᱟᱹᱨᱤ ᱨᱮᱱᱟᱜ ᱑᱕% ᱜᱮ ᱱᱚᱣᱟ ᱴᱚᱴᱷᱟ ᱠᱷᱚᱱ ᱦᱤᱡᱩᱜᱼᱟ ᱾ ᱱᱚᱣᱟ ᱫᱚ ᱢᱟᱱᱰᱟᱞᱟᱭ ᱴᱚᱴᱷᱟᱠᱤᱭᱟᱹ ᱥᱚᱨᱠᱟᱨ ᱟᱜ ᱥᱟᱥᱚᱱᱤᱭᱟᱹ ᱨᱮ ᱢᱮᱱᱟᱜᱼᱟ ᱾
ᱥᱟᱥᱚᱱᱤᱭᱟᱹ ᱴᱚᱴᱷᱟ
ᱢᱟᱱᱰᱟᱞᱟᱭ ᱴᱚᱴᱷᱟ ᱮᱭᱮᱭ ᱜᱚᱴᱟᱝ ᱦᱚᱱᱚᱛ ᱟᱨ ᱓᱑ ᱜᱚᱴᱟᱝ ᱴᱟᱭᱩᱱᱥᱤᱯ ᱨᱮ ᱦᱟᱹᱴᱤᱝ ᱢᱮᱱᱟᱜᱼᱟ ᱾
ᱰᱮᱢᱚᱜᱽᱨᱟᱯᱷᱤ
ᱢᱟᱱᱰᱟᱞᱟᱭ ᱴᱚᱴᱷᱟ ᱨᱮᱱᱜᱟ ᱡᱟᱹᱥᱛᱤ ᱜᱟᱱ ᱦᱚᱲ ᱜᱮ ᱵᱚᱨᱢᱤᱥ ᱠᱟᱱᱟ ᱠᱚ ᱾ ᱢᱟᱱᱰᱟᱞᱟᱭ ᱢᱮᱴᱨᱚᱯᱚᱞᱤᱴᱚᱱ ᱚᱱᱪᱚᱞ ᱨᱮ ᱢᱤᱫ ᱢᱟᱨᱟᱝ ᱦᱚᱲ ᱮᱞ ᱪᱟᱭᱱᱤᱡᱽ ᱢᱮᱱᱟᱜ ᱠᱚᱣᱟ, ᱱᱩᱝᱠᱩ ᱢᱩᱫ ᱨᱮ ᱡᱟᱹᱥᱛᱤ ᱜᱟᱱ ᱜᱮ ᱭᱩᱱᱟᱱ ᱠᱷᱚᱱ ᱠᱚ ᱦᱮᱡ ᱟᱠᱟᱱᱟ ᱾ ᱟᱨᱦᱚᱸ ᱢᱤᱫ ᱢᱟᱨᱟᱝ ᱦᱚᱲ ᱮᱞ ᱥᱤᱧᱚᱛᱤᱭᱟᱹ ᱦᱚᱲ ᱱᱚᱣᱟ ᱢᱟᱱᱰᱟᱞᱟᱭ ᱨᱮ ᱠᱚ ᱛᱟᱦᱮᱱ ᱠᱟᱱᱟ ᱾ ᱠᱚᱢ ᱦᱤᱡᱩᱜ ᱟᱡᱟᱱ ᱮᱜᱽᱞᱳ-ᱵᱚᱨᱢᱤᱥ ᱥᱟᱶᱛᱟ ᱨᱮᱱ ᱛᱷᱚᱨᱟ ᱦᱚᱲ ᱧᱤᱛ ᱦᱚᱸ ᱢᱟᱱᱰᱟᱞᱟᱭ ᱟᱨ ᱯᱟᱭᱤᱱ ᱳ ᱞᱩᱭᱤᱱ ᱵᱟᱱᱟᱨ ᱡᱟᱜᱟ ᱨᱮᱠᱚ ᱛᱟᱦᱮᱱ ᱠᱟᱱᱟ ᱾ ᱛᱷᱚᱨᱟ ᱜᱟᱱ ᱥᱟᱱ ᱦᱚᱲ ᱴᱚᱴᱷᱟ ᱨᱮᱱᱟᱜ ᱥᱟᱢᱟᱝ ᱯᱟᱦᱴᱟ ᱨᱮ ᱠᱚ ᱛᱟᱦᱮᱱ ᱠᱟᱱᱟ ᱾
ᱵᱚᱨᱢᱤᱥ ᱱᱚᱣᱟ ᱴᱚᱴᱷᱟ ᱨᱮᱱᱟᱜ ᱢᱩᱬᱩᱛ ᱯᱟᱹᱨᱥᱤ ᱠᱟᱱᱟ, ᱴᱚᱴᱟᱷ ᱨᱮ ᱪᱟᱭᱱᱤᱡᱽ ᱦᱚᱲ ᱡᱟᱹᱥᱛᱤ ᱥᱟᱶ ᱥᱟᱶ ᱢᱮᱱᱰᱟᱨᱤᱱ ᱯᱟᱹᱨᱥᱤ ᱦᱚᱸ ᱱᱚᱣᱟ ᱴᱚᱴᱷᱟ ᱨᱮ ᱦᱟᱨᱟ ᱨᱟᱠᱟᱯᱚᱜ ᱠᱟᱱᱟ ᱾
ᱠᱟᱹᱣᱰᱤᱟᱹᱨᱤ
ᱪᱟᱥᱵᱟᱥ ᱜᱮ ᱟᱨᱡᱟᱣ ᱨᱮᱱᱟᱜ ᱢᱩᱬᱩᱛ ᱠᱟᱹᱣᱰᱤᱟᱹᱨᱤ ᱠᱟᱱᱟ ᱾ ᱢᱟᱱᱰᱟᱞᱟᱭ ᱴᱚᱴᱷᱟ ᱦᱳᱲᱳ, ᱜᱩᱦᱩᱢ, ᱡᱚᱸᱰᱨᱟ, ᱪᱤᱱᱟᱵᱟᱫᱟᱢ, ᱛᱩᱞᱟᱹᱢ, ᱛᱟᱢᱟᱠ, ᱢᱟᱹᱨᱤᱪ ᱟᱨ ᱟᱨᱟᱜ ᱮᱢᱟᱱ ᱠᱚ ᱪᱟᱥ ᱦᱩᱭᱩᱜ ᱠᱟᱱᱟ ᱾ ᱥᱤᱞᱯᱚ ᱠᱚ ᱢᱩᱫ ᱨᱮ ᱮᱞᱠᱳᱦᱳᱞ ᱥᱮᱞᱮᱫ ᱵᱨᱳᱭᱟᱨᱤᱡ, ᱴᱮᱠᱥᱴᱟᱭᱤᱞ ᱠᱟᱹᱨᱠᱷᱟᱱᱟ, ᱪᱤᱱᱤ ᱢᱤᱞ ᱟᱨ ᱨᱚᱛᱱᱚ (gem) ᱠᱷᱟᱫᱟᱱ ᱮᱢᱟᱱ ᱠᱚ ᱢᱮᱱᱟᱜᱼᱟ ᱾ ᱴᱩᱨᱤᱡᱚᱢ ᱢᱟᱱᱰᱟᱞᱟᱭ ᱴᱚᱴᱷᱟ ᱨᱮᱱᱟᱜ ᱱᱟᱣᱟ ᱠᱟᱹᱣᱰᱤᱟᱹᱨᱤ ᱞᱮᱠᱟᱛᱮ ᱥᱮᱞᱮᱫ ᱟᱠᱟᱱᱟ ᱾ ᱱᱚᱣᱟ ᱴᱚᱴᱷᱟ ᱨᱮ ᱟᱭᱢᱟ ᱱᱟᱜᱟᱢᱤᱭᱟᱹ ᱥᱚᱦᱚᱨ ᱠᱚ ᱢᱮᱱᱟᱜᱼᱟ ᱾ ᱪᱮᱫ ᱞᱮᱠᱟ ᱢᱟᱱᱰᱟᱞᱟᱭ, ᱟᱢᱟᱨᱟᱯᱩᱨᱟ, ᱵᱟᱜᱟᱱ, ᱯᱟᱭᱤᱱ ᱳ ᱞᱩᱭᱤᱱ, ᱢᱟᱭᱩᱱᱴ ᱯᱳᱯᱟ ᱟᱨ ᱟᱵᱷᱟ ᱮᱢᱟᱱ ᱾
ᱠᱮ ᱰᱤ ᱠᱚᱞᱮᱡᱽ ᱚᱯᱷ ᱠᱚᱢᱟᱨᱥ ᱮᱱᱰ ᱡᱮᱱᱟᱨᱮᱞ ᱥᱴᱟᱰᱤᱥ
ᱠᱮ ᱰᱤ ᱠᱚᱞᱮᱡᱽ ᱚᱯᱷ ᱠᱚᱢᱟᱨᱥ ᱮᱱᱰ ᱡᱮᱱᱟᱨᱮᱞ ᱥᱴᱟᱰᱤᱥ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱢᱮᱫᱤᱱᱤᱯᱩᱨ ᱨᱮ ᱢᱮᱱᱟᱜ ᱢᱤᱫ ᱜᱚᱲᱚ ᱥᱮᱪᱮᱫ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱫᱚ ᱑᱙᱖᱑ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱᱟ ᱟᱨ ᱱᱚᱸᱰᱮ ᱫᱚ ᱵᱮᱯᱟᱨ (ᱵᱤ.ᱠᱚᱢ) ᱟᱨ ᱟᱨᱴᱥ (ᱵᱤ.ᱮ.) ᱨᱮ ᱵᱮᱪᱟᱞᱟᱨ ᱰᱤᱜᱽᱨᱤ ᱪᱟᱞ ᱦᱩᱭᱩᱜ ᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾ ᱒᱐᱐᱔ ᱥᱮᱨᱢᱟ ᱨᱮ ᱱᱚᱣᱟ ᱫᱚ ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ ᱦᱚᱛᱮᱛᱮ ᱵᱤ+ ᱢᱟᱹᱱ ᱛᱮ ᱢᱟᱱᱚᱛ ᱮᱢ ᱟᱠᱟᱱᱟ᱾ ᱛᱚᱵᱮ, ᱢᱟᱱᱚᱛ ᱚᱠᱛᱟ ᱫᱚ ᱯᱟᱨᱚᱢ ᱟᱠᱟᱱ ᱟᱨ ᱢᱩᱪᱟᱹᱫ ᱮᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱯᱟᱪᱷᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱨᱟᱢᱥᱟᱜᱚᱨ
ᱨᱟᱢᱥᱟᱜᱚᱨ-. ᱫᱷᱚᱨᱚᱱ     ᱯᱩᱠᱷᱤᱨᱤ. ᱫᱤᱥᱟ.ᱢ      ᱵᱟᱝᱞᱟᱫᱤᱥᱟ.ᱢ              ᱞᱟᱴᱩ ᱫᱨᱜᱷᱚ    ᱑,᱐᱓᱑ ᱢᱤᱴᱟᱨ              ᱞᱟᱴᱩ ᱯᱨᱥᱛᱷᱚ   ᱓᱖᱔ ᱢᱤᱴᱟᱨ                ᱚᱛ ᱡᱟᱣᱜᱟ      ᱔,᱓᱗,᱔᱙᱒ ᱵᱨᱜᱚ ᱢᱤᱴᱟᱨ      ᱜᱚᱨ ᱜᱵᱷᱤᱨᱛᱟ   ᱑᱐ ᱢᱤᱴᱟᱨ. ᱡᱚᱱᱵᱚᱥᱛᱤ       ᱫᱤᱱᱟᱡᱯᱩᱨ                                                        ᱵᱟᱝᱞᱟᱫᱤᱥᱟᱢ ᱨᱮᱱ ᱦᱚᱨ ᱛᱮᱣᱟᱨ ᱡᱚᱛᱚᱠᱷᱚᱱ ᱢᱟᱨᱟᱝ ᱡᱚᱞᱟ ᱠᱟᱱᱟ᱾ᱫᱤᱱᱟᱡᱯᱩᱨ ᱦᱥᱱᱛ ᱛᱟᱡᱯᱩᱨ ᱟᱛᱩ ᱨᱮ ᱢᱮᱱᱟᱟ᱾ᱨᱟᱢᱥᱟᱜᱚᱨ ᱚᱛ ᱨᱮᱱᱟ ᱟᱣᱛᱱ ᱔ ,᱓᱗,᱔᱙᱒ ᱵᱨᱜᱚᱢᱤᱴᱟᱨ᱾ᱫᱚᱨᱜᱷᱚ ᱑,᱐᱓᱑ ᱢᱤᱴᱟᱨ ᱚ ᱓᱖᱔ ᱢᱤᱴᱟᱨ᱾ᱡᱚᱞᱟ ᱨᱮᱱᱟ ᱯᱟᱪᱷᱤᱢ ᱥᱮ ᱢᱤᱴᱟᱱ ᱢᱟᱨᱤ ᱜᱷᱟᱴ ᱱᱤᱛ ᱦᱚ ᱱᱮᱱᱟᱟ᱾ᱦᱨᱮᱠ ᱨᱚᱠᱚᱢ ᱨᱮᱱᱟ ᱵᱮᱞᱟᱯᱟᱛᱷᱚᱨ ᱛᱮ ᱛᱮᱣᱟᱨ ᱜᱷᱟᱴ ᱨᱮᱱᱟ ᱫᱨᱜᱷᱚ ᱚ ᱯᱨᱥᱛᱷᱚ ᱔᱕.᱗ ᱢᱤᱴᱟᱨ ᱟᱨ ᱑᱘ ᱢᱤᱴᱟᱨ᱾ᱡᱚᱞᱟᱨᱮᱱᱟ ᱯᱟᱰ ᱑᱐.᱗᱕ ᱢᱤᱴᱟᱨ ᱩᱥᱩᱞ᱾                    ᱯᱨᱤᱪᱷᱮᱫ ᱥᱢᱩᱦ                 ᱑.ᱚᱵᱥᱛᱷᱟᱱ                             ᱒.ᱤᱛᱤᱦᱟᱥ. ᱓.ᱦᱚᱨ ᱞᱟᱤ ᱠᱟᱛᱷᱟ                       ᱔. ᱕.ᱟᱨᱦ ᱧᱮᱞᱡᱝ. ᱚᱵᱥᱛᱷᱟᱱᱺᱫᱤᱱᱟᱡᱯᱩᱨ ᱦᱟᱱᱛ ᱥᱚᱦᱚᱨ ᱠᱚᱱ ᱘ ᱠᱤᱞᱚᱢᱤᱴᱟᱨ ᱫᱟᱠᱷᱤᱱ ᱥᱮ ᱛᱟᱡᱯᱩᱨ ᱟᱛᱩ ᱨᱮ ᱱᱳᱣᱟ ᱡᱤᱞᱟ ᱢᱮᱱᱟᱣᱟ᱾
ᱢᱟᱭᱥᱩᱨ
ᱢᱟᱭᱥᱩᱨ ᱫᱚ ᱥᱤᱧᱚᱛ ᱨᱮᱱᱟᱜ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱮᱛᱚᱢ ᱥᱮᱦᱮᱫ ᱨᱮ ᱢᱮᱱᱟᱜ ᱢᱤᱫᱴᱟᱹᱝ ᱥᱚᱦᱚᱨ ᱠᱟᱱᱟ ᱾ ᱢᱟᱭᱥᱩᱨ ᱥᱚᱦᱚᱨ ᱫᱚ ᱚᱛᱱᱚᱜ ᱞᱮᱠᱟᱛᱮ ᱑᱒° ᱑᱘' ᱒᱖" ᱠᱚᱧᱮ ᱞᱟᱴᱤᱪᱩᱰ ᱟᱨ ᱗᱖° ᱓᱘' ᱕᱙" ᱥᱟᱢᱟᱝ ᱞᱚᱝᱜᱤᱪᱩᱰ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱫᱚᱨᱭᱟ ᱟᱴᱮᱫ ᱠᱷᱚᱱ ᱗᱗᱐ ᱢᱤᱴᱚᱨ (᱒,᱕᱓᱐ ᱯᱷᱤᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱾
ᱢᱟᱭᱥᱩᱨ ᱫᱚ ᱪᱟᱢᱩᱰᱤ ᱵᱩᱨᱩ ᱨᱮᱱᱟᱜ ᱛᱚᱞᱦᱚᱴᱤ ᱨᱮ ᱵᱟᱸᱜᱽᱞᱳᱨ ᱨᱮᱱᱟᱜ ᱮᱛᱚᱢᱼᱯᱟᱪᱮ ᱨᱮ ᱑᱔᱕ ᱠᱤᱞᱚᱢᱤᱴᱚᱨ (᱙᱐ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱟᱨ ᱑᱕᱕ ᱜᱟᱺᱴ ᱠᱤᱞᱚᱢᱤᱴᱚᱨ (᱖᱐ ᱜᱟᱺᱴ ᱢᱤᱞ) ᱴᱚᱴᱷᱟ ᱨᱮ ᱯᱟᱥᱱᱟᱣ ᱟᱠᱟᱱᱟ ᱾ ᱢᱟᱭᱥᱩᱨ ᱱᱚᱜᱚᱨ ᱱᱤᱜᱟᱢ ᱥᱚᱦᱚᱨ ᱫᱚ ᱱᱚᱜᱽᱨᱤᱠ ᱥᱟᱥᱚᱱ ᱪᱟᱪᱞᱟᱜ ᱞᱟᱹᱜᱤᱫ ᱡᱤᱢᱢᱮ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱢᱟᱭᱥᱩᱨ ᱦᱚᱱᱚᱛ ᱟᱨ ᱢᱟᱭᱥᱩᱨ ᱠᱷᱚᱸᱰ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱦᱚᱸ ᱠᱟᱱᱟ ᱾
ᱴᱚᱴᱷᱟ ᱟᱨ ᱥᱤᱢᱟᱹ
ᱢᱟᱭᱥᱩᱨ ᱫᱚ 12.3°N, 74.65°W ᱨᱮ ᱢᱮᱱᱟᱜᱼᱟ ᱟᱨ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱗᱗᱐ ᱢᱤᱴᱚᱨ (᱒,᱕᱒᱖ ᱯᱷᱤᱴ) ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱠᱚᱨᱱᱟᱴᱚᱠ ᱨᱮᱱᱟᱜ ᱮᱛᱚᱢ ᱴᱚᱴᱷᱟ ᱨᱮ ᱪᱟᱢᱩᱰᱤ ᱵᱩᱨᱩ ᱨᱮ ᱒᱘᱖.᱔᱒ ᱜᱟᱺᱴ ᱠᱤᱞᱚᱢᱤᱴᱚᱨ (᱑᱑᱑ ᱜᱟᱺᱴ ᱢᱤᱞ) ᱴᱚᱴᱷᱟ ᱨᱮ ᱯᱟᱥᱱᱟᱣ ᱟᱠᱟᱱᱟ ᱾ ᱢᱟᱭᱥᱩᱨ ᱫᱚ ᱠᱚᱨᱱᱟᱴᱚᱠ ᱨᱮᱱᱟᱜ ᱟᱹᱰᱤ ᱮᱛᱚᱢ ᱥᱚᱦᱚᱨ ᱠᱟᱱᱟ ᱟᱨ ᱮᱛᱚᱢ ᱨᱮ ᱠᱮᱨᱚᱞ ᱟᱨ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮᱱᱟᱜ ᱢᱤᱫ ᱯᱩᱲᱥᱤ ᱥᱚᱦᱚᱨ ᱓, ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱫᱚ ᱢᱚᱨᱠᱟᱨᱟ, ᱪᱟᱢᱨᱟᱡᱽᱱᱚᱜᱚᱨ ᱟᱨ ᱢᱟᱸᱰᱭᱟ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱢᱟᱭ ᱥᱩᱨ ᱟᱨ ᱚᱱᱟ ᱥᱩᱨᱥᱩᱯᱩᱨ ᱨᱤᱱ ᱦᱚᱲ ᱠᱚᱱᱱᱚᱰ ᱫᱚ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱵᱮᱵᱷᱟᱨᱟ ᱾ ᱢᱟᱭ ᱥᱩᱨ ᱨᱮ ᱟᱹᱰᱤ ᱜᱟᱱ ᱡᱷᱤᱞ ᱢᱮᱱᱟᱜᱼᱟ, ᱡᱮᱞᱮᱠᱟ ᱼ ᱠᱩᱠᱠᱚᱨᱟᱦᱚᱞᱞᱤ, ᱠᱚᱨᱚᱝᱡᱤ ᱟᱨ ᱞᱤᱝᱜᱚᱵᱩᱫᱷᱤ ᱡᱷᱤᱞ ᱾ ᱢᱟᱭᱥᱩᱨ ᱨᱮ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱢᱟᱨᱟᱝ 'ᱣᱚᱠᱼᱛᱷᱨᱩ ᱮᱵᱷᱤᱭᱨᱤ' ᱢᱮᱱᱟᱜᱼᱟ ᱚᱠᱟ ᱠᱚᱨᱚᱝᱡᱤ ᱡᱷᱤᱞ ᱠᱚ ᱢᱮᱛᱟᱜᱼᱟ ᱾ ᱒᱐᱐᱑ ᱥᱟᱞ ᱨᱮ, ᱢᱟᱭᱥᱩᱨ ᱥᱚᱦᱚᱨ ᱨᱮ ᱜᱩᱴ ᱚᱛ ᱴᱚᱴᱷᱟ ᱨᱮᱱᱟᱜ ᱵᱮᱵᱷᱟᱨ ᱓᱙.᱙% ᱚᱲᱟᱜ, ᱑᱖.᱑% ᱥᱚᱲᱚᱠ, ᱑᱓.᱗᱔% ᱵᱟᱜᱟᱱ ᱟᱨ ᱡᱷᱤᱡ ᱛᱷᱟᱱ, ᱑᱓.᱔᱘% ᱠᱟᱹᱨᱜᱟᱲ, ᱘.᱙᱖% ᱫᱤᱥᱩᱣᱟᱹ ᱥᱚᱢᱯᱚᱛᱤ, ᱓.᱐᱒% ᱵᱮᱯᱟᱨ, ᱒.᱒᱗% ᱪᱟᱥ ᱟᱨ ᱒.᱐᱒% ᱫᱟᱜ ᱛᱟᱦᱮᱸ ᱠᱟᱱᱟ ᱾  ᱥᱚᱦᱚᱨ ᱵᱟᱨᱭᱟ ᱜᱟᱰᱟ ᱛᱟᱞᱟ ᱨᱮ ᱢᱮᱱᱟᱜᱼᱟ : ᱠᱟᱵᱮᱨᱤ ᱜᱟᱰᱟ ᱱᱚᱣᱟ ᱥᱚᱦᱚᱨ ᱨᱮᱱᱟᱜ ᱠᱚᱧᱮ ᱨᱮ ᱞᱤᱸᱜᱤᱱᱟ ᱟᱨ ᱠᱟᱵᱮᱨᱤ ᱨᱮᱱᱟᱜ ᱢᱤᱫᱴᱟᱹᱝ ᱥᱚᱦᱚᱫ ᱜᱟᱰᱟ ᱠᱟᱵᱤᱱᱤ ᱜᱟᱰᱟ, ᱱᱚᱣᱟ ᱮᱛᱚᱢ ᱨᱮ ᱢᱮᱱᱟᱜᱼᱟ ᱾
ᱥᱚᱲᱚᱠ
ᱢᱟᱭᱥᱩᱨ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ NH-᱒᱑᱒ ᱤᱫᱤ ᱛᱮ ᱯᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱥᱚᱦᱚᱨ ᱜᱩᱸᱰᱞᱩᱯᱮᱴ ᱥᱟᱞᱟᱜ ᱡᱚᱲᱟᱣ ᱟᱠᱟᱱᱟ, ᱡᱟᱦᱟᱸ ᱥᱚᱲᱚᱠ ᱠᱮᱨᱚᱞ ᱟᱨ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮ ᱥᱮᱱᱚᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱧᱚᱛ ᱨᱮ ᱢᱟᱲᱟᱝ ᱨᱟᱡᱽᱜᱟᱲ ᱥᱚᱦᱚᱨ ᱠᱚ ᱛᱷᱚᱠ:ᱠᱚᱨᱱᱟᱴᱚᱠ ᱨᱮᱱᱟᱜ ᱥᱚᱦᱚᱨ ᱠᱚ ᱛᱷᱚᱠ:ᱥᱤᱧᱚᱛ ᱨᱮ ᱑᱘᱘᱘ ᱥᱟᱞ ᱨᱮ ᱛᱷᱟᱯᱚᱱᱟᱜ ᱠᱚ
ᱥᱟᱠᱤᱵᱽ ᱟᱞ ᱦᱟᱥᱟᱱ
ᱥᱟᱠᱤᱵᱽ ᱟᱞ ᱦᱟᱥᱟᱱ (ᱡᱟᱱᱟᱢ: ᱒᱔ ᱢᱟᱨᱪ ᱑᱙᱘᱗) ᱫᱚ ᱢᱤᱫᱴᱮᱱ ᱵᱟᱝᱞᱟᱫᱮᱥᱤ ᱠᱨᱤᱠᱮᱴᱟᱨ ᱠᱟᱱᱟᱭ᱾ ᱩᱱᱤ ᱫᱚ ᱞᱮᱸᱜᱟ ᱛᱤ ᱵᱮᱴᱥᱢᱮᱱ ᱠᱟᱱᱟᱭ ᱟᱨ ᱞᱮᱸᱜᱟ ᱛᱤ ᱤᱥᱯᱤᱱ ᱵᱳᱞᱟᱨ ᱠᱟᱱᱟᱭ᱾ ᱥᱟᱠᱤᱵᱽ ᱫᱚ ᱵᱟᱝᱞᱟᱫᱮᱥ ᱡᱟᱛᱤᱭᱳ ᱫᱚᱞ ᱨᱮᱱᱟᱜ ᱢᱩᱬᱩᱛ ᱦᱚᱸᱭ ᱛᱟᱸᱦᱮᱸᱠᱟᱱᱟ᱾ ᱵᱟᱝᱞᱟᱫᱮᱥ ᱨᱮᱱ ᱡᱚᱛᱚᱠᱷᱚᱡ ᱧᱩᱛᱩᱢᱟᱱ ᱠᱨᱤᱠᱮᱴᱚᱨ ᱟᱨᱦᱚᱸ ᱡᱮᱜᱮᱛ ᱨᱮᱱ ᱧᱩᱛᱩᱢᱟᱱ ᱚᱞ ᱨᱟᱣᱱᱰᱟᱨ ᱠᱨᱤᱠᱮᱴᱟᱨ ᱠᱟᱱᱟᱭ ᱥᱟᱠᱤᱵᱽ᱾
ᱮᱛᱦᱚᱵ ᱡᱤᱭᱚᱱ
ᱥᱟᱠᱤᱵᱽ ᱟᱞ ᱦᱟᱥᱟᱱ ᱑᱙᱘᱗ ᱥᱮᱨᱢᱟ ᱨᱮᱱᱟᱜ ᱒᱓ ᱢᱟᱨᱪ ᱢᱟᱜᱩᱨᱟ ᱦᱚᱱᱚᱛ ᱨᱮᱭ ᱡᱟᱱᱟᱢ ᱟᱠᱟᱱᱟ᱾ ᱟᱡ ᱵᱟᱵᱟ ᱢᱟᱥᱨᱩᱨ ᱨᱮᱡᱟ ᱵᱟᱝᱞᱟᱫᱮᱥ ᱠᱨᱤᱥᱤ ᱵᱮᱝᱠ ᱨᱮᱱ ᱢᱤᱫᱴᱮᱱ ᱚᱯᱷᱤᱥᱟᱨ ᱠᱟᱱᱟᱭ ᱟᱨ ᱟᱡ ᱜᱚᱜᱚ ᱥᱤᱨᱤᱱ ᱥᱟᱨᱢᱤᱱ ᱫᱚ ᱜᱷᱟᱸᱨᱚᱡᱽ ᱡᱚᱛᱚᱱᱤᱜ ᱠᱟᱱᱟᱭ᱾ ᱠᱟᱹᱴᱤᱡ ᱠᱷᱚᱱ ᱜᱮ ᱥᱟᱠᱤᱵᱽ ᱫᱚ ᱜᱟᱛᱮ ᱯᱟᱜᱞᱟᱭ ᱛᱟᱸᱦᱮᱸᱠᱟᱱᱟ᱾ ᱚᱛᱚ ᱴᱚᱞᱟᱨᱮ ᱜᱟᱛᱮ ᱠᱚᱨᱮ ᱥᱟᱠᱤᱵᱟᱜ ᱵᱮᱥ ᱧᱩᱛᱩᱢ ᱛᱟᱸᱦᱮᱸᱠᱟᱱᱛᱟᱭᱟ᱾ ᱒᱐᱐᱔ ᱥᱮᱨᱢᱟ ᱨᱮ ᱡᱟᱛᱤᱭᱳ ᱞᱤᱜ ᱨᱮ ᱜᱟᱛᱮ ᱞᱟᱹᱜᱤᱛ ᱠᱷᱩᱞᱱᱟ ᱫᱚᱞ ᱨᱮ ᱟᱡ ᱟᱭᱟᱜ ᱧᱩᱛᱩᱢᱮ ᱡᱚᱢᱟ ᱞᱮᱫᱟ᱾
ᱜᱟᱛᱮ ᱡᱤᱭᱚᱱ
᱒᱐᱐᱖ ᱥᱮᱨᱢᱟ ᱨᱮ ᱡᱤᱢᱵᱟᱵᱩᱭᱮ ᱫᱟᱬᱟᱱ ᱨᱮ ᱥᱟᱠᱤᱵᱽ ᱯᱩᱭᱞᱩ ᱫᱷᱟᱣᱮ ᱜᱟᱛᱮ ᱞᱮᱱᱟ᱾ ᱒᱐᱐᱗ ᱥᱮᱨᱢᱟ ᱨᱮ ᱳᱭᱮᱥᱤᱱᱰᱤᱡᱽ ᱨᱮ ᱒᱐᱐᱗ ᱠᱨᱤᱠᱮᱴ ᱡᱮᱜᱮᱛ ᱠᱟᱯ ᱨᱮ ᱵᱟᱝᱞᱟᱫᱮᱥ ᱫᱚᱞ ᱨᱮᱦᱚᱸ ᱥᱟᱠᱤᱵᱽ ᱡᱟᱜᱟᱭ ᱧᱟᱢ ᱞᱮᱫᱟ᱾ ᱚᱱᱟ ᱜᱟᱛᱮ ᱨᱮᱜᱮ ᱜᱟᱹᱠᱷᱩᱲᱟᱱ ᱠᱨᱤᱠᱮᱴ ᱫᱚᱞ ᱤᱱᱰᱤᱭᱟ ᱠᱩ ᱦᱟᱨᱟᱣ ᱚᱪᱚᱞᱮᱱᱟ ᱵᱟᱝᱞᱟᱫᱮᱥ ᱴᱷᱮᱱ᱾ ᱚᱱᱟ ᱡᱮᱜᱮᱛ ᱠᱟᱯ ᱨᱮ ᱫᱚᱥᱟᱨ ᱫᱷᱟᱯ ᱫᱷᱟᱹᱵᱤᱡ ᱵᱟᱝᱞᱟᱫᱮᱥ ᱫᱚᱞ ᱠᱩ ᱪᱟᱞᱟᱣ ᱫᱟᱲᱮ ᱞᱮᱱᱟ᱾ ᱤᱱᱟᱹ ᱛᱟᱭᱚᱢ ᱫᱷᱤᱨᱮ ᱫᱷᱤᱨᱮ ᱟᱭᱟᱜ ᱜᱟᱛᱮ ᱛᱮ ᱠᱨᱤᱠᱮᱴ ᱡᱩᱜᱽ ᱨᱮ ᱟᱹᱰᱤ ᱧᱩᱛᱩᱢᱟᱱ ᱦᱤᱥᱟᱹᱵᱛᱮ ᱥᱟᱠᱤᱵᱽ ᱟᱭᱟᱜ ᱧᱩᱛᱩᱢᱮ ᱯᱟᱥᱱᱟᱣ ᱫᱚᱦᱚ ᱟᱹᱜᱩ ᱠᱮᱫᱟᱭ᱾
ᱜᱷᱟᱸᱨᱚᱡ ᱡᱤᱭᱚᱱ
᱒᱐᱑᱒ ᱥᱮᱨᱢᱟ ᱨᱮᱱᱟ ᱑᱒ ᱰᱤᱥᱮᱢᱵᱚᱨ ᱥᱟᱠᱤᱵᱽ ᱡᱩᱠᱛᱚ ᱨᱟᱥᱴᱨᱚ ᱯᱨᱚᱵᱟᱥᱤ ᱩᱢᱢᱮ ᱟᱦᱢᱮᱫᱽ ᱥᱤᱥᱤᱨ ᱧᱩᱛᱩᱢᱟᱱ ᱠᱩᱲᱤᱭ ᱵᱟᱯᱞᱟ ᱠᱮᱫᱮᱭᱟ᱾ ᱩᱝᱠᱤᱱ ᱨᱮᱱ ᱢᱤᱫᱴᱮᱱ ᱠᱩᱲᱤ ᱜᱤᱫᱨᱟᱹ ᱢᱮᱱᱟᱜᱛᱟᱹᱠᱤᱱᱟᱹ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱵᱟᱝᱞᱟᱫᱮᱥ ᱨᱮᱱ ᱠᱨᱤᱠᱮᱴᱟᱨ
ᱯᱮᱴᱮᱨᱵᱟᱲᱮ (ᱯᱮᱴᱟᱨᱣᱟᱨ)
ᱯᱮᱴᱟᱨᱣᱟᱨ (ᱯᱮᱴᱮᱨᱵᱟᱲᱮ ᱥᱮ ᱯᱮᱴᱮᱨᱵᱟᱨ) ᱱᱚᱶᱟ ᱫᱚ ᱵᱚᱠᱟᱨᱚ ᱦᱚᱱᱚᱛ ᱨᱮᱱᱟᱜ ᱥᱟᱦᱟᱨ ᱞᱮᱠᱟᱱ ᱡᱟᱜᱟ ᱧᱩᱛᱩᱢ ᱠᱟᱱᱟ᱾ ᱱᱚᱶᱟ ᱫᱚ ᱥᱟᱱᱟᱢ ᱟᱹᱛᱩ ᱠᱚ ᱜᱩᱴ ᱢᱤᱫ ᱥᱮᱞᱮᱫ ᱠᱟᱛᱮᱜ ᱱᱚᱶᱟ ᱫᱚ ᱢᱤᱫ ᱯᱨᱚᱠᱷᱚᱸᱰ/ᱵᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱠᱚ ᱮᱢ ᱟᱠᱟᱫᱟ ᱱᱟᱶᱟ ᱡᱟᱭᱜᱟ ᱨᱮ ᱟᱭᱢᱟ ᱜᱟᱱ ᱟᱭᱢᱟ ᱦᱚᱲ ᱠᱚ ᱢᱮᱱᱟᱜ ᱠᱚᱣᱟ ᱱᱚᱶᱟ ᱡᱟᱭᱜᱟ ᱨᱮ ᱟᱹᱰᱤ ᱜᱟᱱ ᱥᱟᱸᱛᱟᱲ ᱦᱚᱲ ᱦᱚᱯᱚᱱ ᱠᱚ ᱢᱮᱱᱟᱜ ᱱᱚᱶᱟ᱾ ᱯᱮᱴᱟᱨᱣᱟᱨ ᱫᱚ ᱦᱟᱡᱟᱨᱤᱵᱟᱜ ᱠᱷᱚᱱ ᱑᱔᱐ ᱠ ᱢ ᱥᱟᱸᱜᱤᱱ ᱨᱮ ᱢᱮᱱᱟᱜ ᱟ᱾ ᱱᱚᱶᱟ ᱟᱲᱮ ᱯᱟᱥᱮᱜ ᱠᱷᱮᱛ ᱵᱟᱲᱜᱤ ᱠᱚ ᱟᱹᱰᱤ ᱜᱟᱱ ᱢᱮᱱᱟᱜ ᱟ᱾
ᱯᱩᱞᱤᱥ ᱚᱲᱟᱜ
ᱯᱮᱴᱮᱨᱣᱟᱨ ᱯᱩᱞᱤᱥ ᱟᱲᱟᱜ (Police station) ᱫᱚ ᱯᱮᱴᱮᱨᱣᱟᱨ ᱨᱮ ᱜᱮ ᱢᱮᱱᱟᱜ - ᱟ ᱾
ᱱᱟᱜᱟᱢ
ᱱᱮᱛᱟᱨᱟᱜ ᱠᱚ ᱢᱮᱛᱟᱜ ᱠᱟᱱ ᱯᱮᱴᱟᱨᱣᱟᱨ ᱢᱮᱱᱠᱷᱟᱱ ᱱᱚᱶᱟ ᱨᱮᱱᱟᱜ ᱟᱥᱚᱞ ᱧᱩᱛᱩᱢ ᱫᱚ ᱠᱟᱱᱟ ᱯᱮᱴᱮᱨᱵᱟᱲᱮ ᱡᱟᱦᱟᱸ ᱫᱚ ᱱᱚᱶᱟ ᱡᱟᱭᱜᱟ ᱨᱮ ᱟᱭᱢᱟ ᱜᱟᱱ ᱥᱟᱱᱛᱟᱲ ᱠᱷᱮᱨᱣᱟᱲ ᱦᱚᱲ ᱠᱚ ᱛᱟᱦᱮᱱ ᱠᱟᱱ ᱛᱟᱦᱮᱱᱟ ᱢᱮᱱᱠᱟᱷᱟᱱ ᱱᱚᱶᱟ ᱡᱟᱭᱜᱟ ᱨᱮ ᱟᱵᱚ ᱥᱟᱱᱛᱟᱲ ᱠᱚ ᱴᱟᱠᱟ ᱯᱩᱭᱥᱟᱹ ᱞᱟᱞᱚᱪ ᱛᱮ ᱩᱱᱠᱩ ᱫᱚ ᱟᱠᱚᱣᱟᱜ ᱚᱛ ᱵᱟᱹᱲᱜᱤ ᱫᱤᱠᱩ ᱠᱚ ᱴᱷᱮᱱ ᱠᱚ ᱟᱠᱨᱤᱧ ᱠᱮᱫ-ᱟ ᱟᱨ ᱫᱤᱠᱩ ᱠᱚ ᱵᱟᱥᱟᱜ ᱠᱚ ᱮᱦᱚᱵᱚᱜ ᱠᱟᱱ ᱛᱟᱦᱮᱱᱟ᱾ ᱯᱮᱴᱟᱨᱣᱟᱨ ᱧᱩᱛᱩᱢ ᱫᱚ ᱯᱮᱴᱮᱨᱵᱟᱲᱮ ᱵᱟᱲᱮ ᱠᱷᱚᱱ ᱜᱮ ᱯᱮᱴᱮᱨ ᱟᱠᱟᱱᱟ ᱯᱟᱹᱦᱤᱞ ᱚᱱᱟ ᱡᱟᱭᱜᱟ ᱨᱮ ᱢᱤᱫ ᱯᱮᱴᱮᱨ ᱜᱮ ᱵᱟᱲᱮ ᱛᱟᱦᱮᱸᱜ ᱠᱟᱱᱟ ᱚᱱᱟ ᱠᱷᱚᱱ ᱜᱮ ᱯᱮᱴᱮᱨ ᱵᱟᱲᱮ ᱫᱟᱨᱮ ᱫᱚ ᱯᱮᱴᱮᱨ ᱟᱠᱟᱱ ᱛᱟᱦᱮᱱᱟ ᱚᱱᱟ ᱠᱷᱚᱱ ᱜᱮ ᱵᱟᱹᱭ ᱵᱟᱹᱭ ᱛᱮ ᱫᱤᱠᱩ ᱠᱚ ᱵᱟᱥᱟ ᱤᱫᱤ ᱮᱱᱟ ᱟᱨ ᱵᱟᱹᱭ ᱵᱟᱹᱭ ᱛᱮ ᱯᱮᱴᱮᱨᱵᱟᱲᱮ ᱠᱷᱚᱱ ᱫᱚ ᱠᱚ ᱯᱮᱴᱮᱨᱣᱟᱨ ᱠᱟᱫ-ᱟ᱾ ᱱᱚᱶᱟ ᱥᱟᱦᱟᱨ ᱫᱚ ᱧᱮᱞ ᱛᱮ ᱧᱮᱞᱚᱜ ᱠᱟᱱᱟ᱾ ᱚᱱᱟ ᱡᱟᱭᱜᱟᱢ ᱵᱚᱞᱚ ᱞᱮᱱᱠᱷᱟᱱ ᱜᱚᱢᱟᱛ ᱜᱮ ᱟᱹᱛᱩ ᱞᱮᱠᱟᱢ ᱟᱴᱠᱟᱨᱟ ᱵᱟᱦᱨᱮ ᱫᱩᱠᱟᱱ ᱜᱟᱹᱲᱤ ᱜᱮᱨᱮᱡᱽ ᱠᱚᱛᱮ ᱚᱱᱠᱟ ᱥᱟᱦᱟᱨ ᱞᱮᱠᱟᱱ ᱫᱚ ᱟᱹᱭᱠᱟᱹᱜ ᱠᱟᱱᱟ᱾ ᱯᱮᱴᱟᱨᱣᱟᱨ ᱟᱲᱮ ᱟᱭᱢᱟ ᱟᱹᱛᱩ ᱠᱚ ᱢᱮᱱᱟᱜ ᱟ᱾ ᱱᱟᱶᱟ ᱡᱟᱭᱜᱟ ᱨᱮ ᱡᱚᱜᱮᱸᱫᱨᱚ ᱢᱟᱦᱛᱚ ᱵᱤᱫᱷᱟᱭᱟᱠ ᱡᱢᱢ ᱨᱤᱱᱤᱡ ᱢᱮᱱᱟᱭ ᱟᱠᱟᱫᱮᱭᱟ, ᱟᱥᱲᱟ- ᱵᱟᱞᱤᱠᱟ ᱩᱪ ᱟᱥᱲᱟ ᱯᱮᱴᱟᱨᱣᱟᱨ, ᱵᱟᱞᱤᱠᱟ ᱩᱪ ᱵᱤᱫᱭᱚᱞᱟᱭ, ᱦᱟᱭᱤ ᱟᱠᱩᱞ, ᱠᱚᱞᱮᱡᱽ - ᱵᱩᱱᱚᱫᱽ ᱵᱤᱦᱟᱨᱤ ᱢᱟᱦᱛᱚ ᱠᱟᱞᱮᱡᱽ, ᱯᱨᱟᱜᱟᱛᱤ ᱯᱟᱵᱽᱞᱤᱠ ᱥᱠᱩᱞ ᱞᱤᱞᱟ ᱡᱟᱱᱠᱤ, ᱥᱟᱨᱚ ᱥᱣᱟᱛᱤ ᱥᱤᱥᱩ ᱵᱤᱫᱽᱭᱚᱞᱚᱭ ᱢᱚᱸᱫᱤᱨ ᱢᱩᱱᱤᱢᱟᱦᱟᱨᱟᱡᱽ ᱟᱥᱲᱟ᱾ ᱟᱭᱢᱟ ᱥᱮᱪᱮᱫᱚᱜ ᱞᱟᱹᱜᱤᱫ ᱠᱚ ᱟᱥᱲᱟ ᱢᱮᱱᱟᱜ ᱟ᱾
ᱟᱨᱦᱚᱸ ᱧᱮᱞᱢᱮ
• ᱜᱚᱞᱟ
• ᱪᱤᱛᱟᱨᱯᱩᱨ
• ᱢᱟᱸᱜᱟᱱ ᱯᱩᱨ
• ᱦᱤᱥᱤᱢ
• ᱱᱟᱨᱥᱤᱝ
ᱱᱟᱶᱟᱠᱷᱟᱱᱤ
ᱱᱟᱶᱟᱠᱷᱟᱱᱤ  ᱡᱷᱟᱨᱠᱷᱚᱸᱰ, ᱪᱷᱟᱛᱤᱥ ᱜᱟᱲ ᱟᱨ ᱳᱰᱤᱥᱟ ᱨᱮᱭᱟᱜ ᱟᱨᱡᱟᱣ ᱪᱟᱥ ᱨᱮ ᱩᱛᱥᱟᱣ ᱠᱟᱱᱟ᱾ ᱱᱚᱶᱟ ᱯᱚᱨᱚᱵᱽ ᱨᱮ ᱦᱚᱲᱠᱚ ᱯᱷᱟᱥᱟᱞ ᱜᱮᱫ ᱮᱫᱟ ᱠᱚ ᱜᱮᱫ ᱛᱟᱭᱚᱢ ᱪᱟᱣᱞᱮ ᱨᱮᱭᱟᱜ ᱱᱟᱶᱟ ᱫᱟᱱᱟ ᱡᱟᱝ ᱵᱚ ᱡᱚᱢ ᱮᱫᱟ ᱾
ᱟᱹᱲᱟᱹ ᱥᱟᱫᱷᱟᱱ
ᱱᱟᱶᱟᱠᱟᱷᱟᱱᱤ ᱨᱮᱱᱟᱜ ᱢᱮᱱᱮᱛ ᱫᱚ ᱱᱟᱶᱟ ᱫᱟᱠᱟ ᱡᱚᱢ ᱦᱩᱭᱩᱜ ᱠᱟᱱᱟ᱾ ᱱᱟᱶᱟ ᱨᱮᱱᱟᱜ ᱢᱮᱱᱮᱛ ᱫᱚ ᱠᱟᱱᱟ ᱱᱟᱶᱟ ᱟᱨ ᱠᱷᱟᱱᱤ ᱨᱮᱱᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱡᱚᱢ ᱢᱮ᱾ ᱱᱚᱶᱟ ᱜᱮᱫ ᱠᱚ ᱦᱩᱭ ᱛᱟᱭᱚᱢ ᱱᱟᱶᱟ ᱟᱱᱟᱡᱽ ᱡᱚᱢ ᱨᱮᱭᱟᱜ ᱢᱤᱫ ᱩᱯᱨᱩᱢ ᱮ ᱮᱢᱚᱜ ᱠᱟᱱᱟ᱾
ᱩᱛᱥᱟᱣ
ᱱᱚᱶᱟ ᱫᱚ ᱡᱷᱟᱨᱠᱷᱚᱸᱰ, ᱪᱷᱟᱛᱤᱥ ᱜᱟᱲ ᱟᱨ ᱳᱰᱤᱥᱟ ᱨᱮᱭᱟᱜ ᱪᱷᱚᱴᱟ ᱱᱟᱜᱽᱯᱩᱨ ᱯᱟᱴᱷᱟᱨ ᱴᱚᱴᱷᱟ ᱨᱮᱭᱟᱜ ᱯᱷᱟᱥᱟᱞ ᱩᱛᱥᱟᱣ ᱦᱩᱭᱩᱜ ᱠᱟᱱᱟ᱾ ᱦᱚᱲ ᱠᱚ ᱣᱨᱟᱛ ᱠᱚ ᱫᱚᱦᱚ ᱮᱫᱟ, ᱱᱟᱶᱟ ᱟᱱᱟᱡᱽ ᱪᱟᱲᱦᱟᱣ ᱠᱟᱛᱮ ᱥᱤᱧ ᱪᱟᱸᱫᱚ ᱵᱮᱨ ᱟᱨ ᱟᱹᱜᱤᱞ ᱦᱟᱯᱲᱟᱢ ᱠᱚ ᱜᱮ ᱠᱚ ᱵᱚᱝᱜᱟ ᱵᱳᱨᱳ ᱟᱠᱚ ᱠᱟᱱᱟ᱾ ᱚᱲᱟᱜ ᱨᱮᱭᱟᱜ ᱨᱟᱪᱟ ᱨᱮ ᱠᱚ ᱢᱟᱱᱟᱣ ᱮᱫᱟ᱾ ᱜᱷᱟᱨᱚᱸᱡᱽ ᱨᱤᱱᱤᱡ ᱢᱩᱠᱷᱤᱭᱟ ᱫᱚ ᱥᱤᱧ ᱪᱟᱸᱫᱚ ᱟᱨ ᱟᱹᱜᱤᱞ ᱦᱟᱯᱲᱟᱢ ᱠᱚ ᱨᱮᱱ ᱡᱟᱱᱣᱟᱨ (ᱵᱤᱥᱮᱥ ᱛᱮᱫᱚ ᱥᱤᱢ ᱥᱟᱬᱤ ᱠᱚ) ᱠᱚᱣᱟᱜ ᱵᱚᱝᱜᱟ ᱠᱚ ᱦᱩᱭᱩᱜ ᱠᱟᱱᱟ᱾ ᱟᱨ ᱦᱚᱸ ᱤᱥᱤᱱ ᱠᱟᱛᱮ ᱡᱤᱞ ᱠᱚ ᱡᱚᱢ ᱮᱫᱟ ᱜᱷᱟᱨᱚᱸᱡᱽ ᱨᱮᱱ ᱚᱲᱟᱜ ᱦᱚᱲ ᱠᱚ ᱛᱟᱞᱟ ᱨᱮ ᱦᱟᱹᱴᱤᱧ ᱠᱟᱛᱮ ᱠᱚ ᱡᱚᱢ ᱮᱫᱟ ᱾ ᱱᱚᱶᱟ ᱯᱚᱨᱚᱵᱽ ᱨᱮ, ᱦᱚᱲ ᱠᱚ ᱱᱟᱶᱟ ᱪᱟᱣᱞᱮ ᱨᱮᱭᱟᱜ ᱯᱤᱴᱷᱟᱹ, ᱛᱟᱵᱮᱱ ᱠᱚ ᱥᱟᱯᱲᱟᱣ ᱮᱫᱟ ᱡᱟᱦᱟᱸ ᱫᱚ ᱜᱚᱰᱰ ᱫᱷᱟᱱ ᱧᱩᱛᱩᱢ ᱟᱱ ᱴᱟᱺᱰᱤ ᱴᱚᱴᱷᱟ ᱨᱮ ᱪᱟᱥ ᱮᱫᱟ ᱠᱚ᱾ ᱱᱚᱶᱟ ᱠᱚ ᱟᱨᱡᱟᱣᱟᱜ ᱫᱚ ᱛᱟᱭᱚᱢ ᱛᱮ ᱱᱟᱶᱟ ᱡᱟᱝ ᱫᱟᱱᱟ ᱟᱛᱮ ᱡᱚᱢ ᱨᱮᱭᱟᱜ ᱠᱩᱥᱤ ᱠᱚ ᱢᱟᱱᱟᱣ ᱮᱫᱟ ᱾
ᱱᱚᱶᱟ ᱫᱚ ᱡᱷᱟᱨᱠᱷᱚᱸᱰ, ᱳᱰᱤᱥᱟ, ᱵᱤᱦᱟᱨ, ᱵᱟᱝᱜᱟᱞ ᱟᱨ ᱳᱰᱤᱥᱟ ᱨᱮᱱᱟ ᱥᱟᱱᱛᱟᱲ, ᱢᱩᱱᱰᱟ ᱳᱨᱟᱶ ᱠᱚ ᱨᱮᱱ ᱦᱚᱲ ᱠᱚ ᱦᱚᱛᱮᱛᱮ ᱢᱟᱱᱟᱣ ᱦᱩᱭᱩᱜ ᱠᱟᱱᱟ ᱾
ᱥᱤᱧᱚᱛ ᱨᱮᱭᱟᱜ ᱟᱭᱢᱟ ᱟᱣᱞᱳᱠᱟᱱ
ᱱᱚᱶᱟ ᱯᱚᱨᱚᱵᱽ ᱪᱷᱟᱛᱤᱥ ᱜᱟᱲ ᱨᱮ ᱦᱚᱸ ᱠᱚ ᱢᱟᱱᱟᱣ ᱮᱫᱟ ᱾ ᱯᱟᱪᱷᱤᱢ ᱳᱰᱤᱥᱟ ᱨᱮ ᱱᱚᱶᱟ ᱱᱩᱣᱟᱠᱷᱟᱭᱤ ᱨᱮᱭᱟ ᱜ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ᱾ ᱢᱟᱫᱷᱭᱚ ᱯᱨᱟᱫᱮᱥ ᱨᱮ, ᱱᱚᱶᱟ ᱵᱷᱤᱞ ᱠᱚ ᱛᱟᱞᱟ ᱨᱮ ᱡᱟᱱᱟᱣ ᱟᱱᱟᱜ ᱱᱚᱶᱟ ᱫᱚ ᱱᱟᱣᱟᱭᱤ ᱠᱚ ᱢᱮᱛᱟᱜ ᱠᱟᱱᱟ ᱾ ᱯᱟᱪᱷᱤᱢ ᱵᱟᱝᱜᱟᱞ ᱨᱮ ᱫᱚ ᱱᱚᱶᱟ ᱟᱱᱟᱡᱽ ᱡᱚᱢ ᱨᱮᱭᱟᱜ ᱫᱚ ᱯᱚᱨᱚᱵᱽ ᱫᱚ ᱱᱟᱵᱽᱡᱟ ᱧᱩᱛᱩᱢ ᱟᱱ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟ᱾
ᱫᱩᱞᱟ.ᱲ ᱵᱟᱯᱞᱟ
ᱫᱩᱞᱟ.ᱲ ᱵᱟᱯᱞᱟ ᱥᱮ "ᱞᱟᱵᱷ ᱢᱮᱨᱤᱡᱽ" ᱟ.ᱲᱟ. ᱫᱚ ᱮᱛᱚᱢ ᱮᱥᱤᱭᱟ, ᱟᱥᱚᱠᱟᱭ ᱛᱮ ᱥᱤᱧᱚᱛ, ᱯᱟᱠᱤᱥᱛᱟᱱ, ᱵᱟᱝᱞᱟᱫᱤᱥᱚᱢ, ᱟᱨ ᱥᱨᱤᱞᱚᱝᱠᱟ ᱠᱚ ᱨᱮ ᱵᱮᱵᱷᱟᱨᱚᱜ ᱠᱟᱱᱟ ।  ᱱᱚᱣᱟ ᱦᱚᱛᱮ ᱛᱮ ᱫᱚ ᱢᱤᱫ ᱡᱚᱲᱟ ᱠᱚᱲᱟ-ᱠᱩᱲᱤ ᱟᱠᱤᱱ ᱨᱮᱱ ᱮᱝᱜᱟ-ᱟᱯᱟ ᱣᱟᱜ ᱠᱩᱥᱤ ᱨᱟ.ᱡᱤ ᱟᱨ ᱵᱤᱱ ᱠᱩᱥᱤ ᱨᱟ.ᱡᱤ ᱛᱮ ᱠᱤᱱ ᱵᱟᱯᱞᱟᱜ ᱜᱮ ᱵᱩᱡᱷᱟ.ᱣᱜ-ᱟ। ᱟᱥᱚᱠᱟᱭ ᱛᱮ ᱫᱩᱞᱟ.ᱲ ᱵᱟᱯᱞᱟ ᱨᱮᱭᱟᱜ ᱡᱟᱦᱟᱱ ᱯᱩᱥᱴᱟ.ᱣ ᱩᱢᱩᱨᱩᱢ ᱵᱟ.ᱱᱩᱜ-ᱟ। ᱢᱮᱱ ᱜᱟᱱᱚᱜ-ᱟ ᱫᱩᱞᱟ.ᱲ ᱵᱟᱯᱞᱟ ᱫᱚ, ᱵᱟᱯᱞᱟᱜ ᱠᱟᱱ ᱠᱚᱲᱟ ᱠᱩᱲᱤ ᱟᱠᱤᱱᱟᱜ ᱠᱩᱥᱤ ᱨᱟ.ᱡᱤ ᱛᱮᱜᱮ ᱦᱩᱭᱩᱜ ᱠᱟᱱᱟ ।
ᱱᱟᱜᱟᱢ
ᱟᱢᱮᱨᱤᱠᱟᱱ ᱱᱟᱜᱟᱢᱤᱭᱟ. ᱥᱴᱤᱯᱷᱟᱱ ᱠᱚᱧᱡᱮ ᱭᱟᱜ ᱒00᱕ ᱥᱮᱨᱢᱟ ᱨᱮ ᱥᱚᱫᱚᱨ ᱯᱚᱛᱚᱵ A History: From Obedience to Intimacy, or How Love Conquered Marriage ᱨᱮ ᱫᱩᱞᱟ.ᱲ ᱵᱟᱯᱞᱟ ᱨᱮᱭᱟᱜ ᱠᱟᱛᱷᱟ ᱚᱞ  ᱥᱚᱫᱚᱨ ᱢᱮᱱᱟᱜ-ᱟ। ᱩᱱᱤ ᱯᱚᱛᱚᱵ ᱨᱮᱭᱮ ᱚᱞ ᱟᱠᱟᱫᱟ, ᱜᱚᱴᱟ ᱫᱷᱟᱨᱛᱤ ᱨᱮ ᱫᱩᱞᱟ.ᱲ ᱵᱟᱝ ᱛᱟᱦᱮᱱ ᱠᱟᱱ ᱨᱮᱦᱚ ᱱᱤᱡᱟ.ᱨ ᱫᱩᱞᱟ.ᱲ ᱛᱩᱱᱚᱞ ᱨᱮ ᱛᱚᱯᱚᱞ ᱠᱟᱛᱮ ᱜᱮᱞ-ᱯᱚᱱ ᱥᱟᱭᱟᱱᱟᱜ ᱥᱮᱨᱢᱟ ᱠᱷᱚᱱ ᱜᱮ ᱫᱩᱞᱟ.ᱲ ᱵᱟᱯᱞᱟ ᱮᱛᱚᱦᱚᱵ ᱟᱠᱟᱱᱟ । ᱜᱮ-ᱮᱭᱟᱭ ᱥᱟᱭᱟᱱᱟᱜ ᱥᱮᱨᱢᱟ ᱠᱷᱚᱱ ᱵᱟ.ᱬᱛᱤ ᱤᱫᱤᱭᱮᱱᱟ᱾
ᱥᱤᱧᱚᱛ
ᱨᱮ ᱫᱩᱞᱟ.ᱲ ᱵᱟᱯᱞᱟ ᱢᱮᱱ ᱞᱮᱠᱷᱟᱱ ᱠᱚᱲᱟ ᱠᱩᱲᱤ ᱚᱲᱟᱜ ᱦᱚᱲᱟᱜ ᱵᱤᱱᱟ. ᱠᱩᱥᱤ ᱨᱟ.ᱡᱤ ᱛᱮ ᱟ.ᱠᱤᱱ ᱟᱜ ᱠᱩᱥᱤ ᱥᱟᱱᱟ ᱞᱮᱠᱟ ᱛᱮ ᱠᱤᱱ ᱵᱟᱯᱞᱟᱜ ᱜᱮ ᱵᱩᱡᱷᱟ.ᱣᱜ-ᱟ । ᱱᱚᱝᱠᱟᱱ ᱵᱟᱯᱞᱟ ᱨᱮ ᱡᱟ.ᱛ-ᱯᱟ.ᱛ, ᱫᱷᱚᱨᱚᱢ, ᱯᱟ.ᱨᱥᱤ ᱚᱠᱟ ᱜᱮ ᱵᱟᱠᱚ ᱵᱟᱪᱷᱟᱣᱟ᱾
ᱯᱟᱠᱤᱥᱛᱟᱱ
ᱯᱟᱠᱤᱥᱛᱟᱱ ᱨᱮ ᱴᱷᱤᱠᱚᱜ ᱠᱟᱱ ᱵᱟᱯᱞᱟ ᱜᱮ ᱥᱟᱶᱛᱟ ᱨᱮ ᱪᱚᱞᱤᱛ ᱱᱤᱭᱚᱢ। ᱱᱚᱱᱰᱮ ᱫᱩᱞᱟ.ᱲ ᱵᱟᱯᱞᱟ ᱫᱚ ᱫᱩᱨᱞᱚᱵᱽ ᱜᱮᱭᱟ। ᱡᱟᱣ ᱥᱮᱨᱢᱟ ᱜᱮ ᱟᱭᱢᱟ ᱠᱩᱲᱤ ᱠᱚ ᱜᱚᱡ ᱚᱪᱚᱜ-ᱟ। ᱱᱚᱝᱠᱟᱱ ᱜᱷᱚᱴᱱᱟ ᱨᱮ ᱵᱟ.ᱲᱛᱤ ᱠᱩᱲᱤ ᱜᱮ ᱜᱚᱡ ᱚᱪᱚᱜ-ᱟ, ᱟᱫᱚᱢ ᱚᱠᱛᱮ ᱨᱮ ᱫᱚ ᱠᱚᱲᱟ ᱠᱩᱲᱤ ᱵᱟᱱᱟ ᱦᱚᱲ ᱜᱮ ᱠᱚ ᱜᱚᱡ ᱠᱤᱱᱟ।
ᱥᱟᱫᱤᱠᱟ ᱯᱟᱨᱵᱷᱤᱱ ᱯᱚᱯᱤ
ᱡᱤᱭᱚᱱ ᱠᱟᱛᱷᱟ
ᱯᱚᱯᱤ ᱫᱚ ᱑᱙᱗᱙ ᱥᱮᱨᱢᱟ ᱨᱮ ᱠᱷᱩᱞᱱᱟ ᱦᱚᱱᱚᱛ ᱨᱮᱭ ᱡᱟᱱᱟᱢ ᱟᱠᱟᱱᱟ᱾ ᱟᱭᱟᱜ ᱠᱟᱹᱴᱤᱡᱽ ᱵᱮᱲᱟ ᱫᱚ ᱯᱟᱨᱚᱢ ᱟᱠᱟᱱᱟ ᱟᱡᱽ ᱞᱟᱹᱴᱩᱵᱟ ᱛᱟᱠᱚ ᱴᱷᱮᱱ᱾ ᱩᱱᱠᱩ ᱛᱩᱨᱩᱭ ᱜᱚᱴᱟᱝ ᱵᱚᱭᱦᱟ ᱢᱤᱥᱤ ᱨᱮ ᱯᱚᱯᱤ ᱜᱮᱭ ᱞᱟᱹᱴᱩ ᱠᱟᱱ ᱛᱟᱠᱚᱣᱟ᱾ ᱱᱩᱭ ᱫᱚ ᱠᱷᱩᱞᱱᱟ ᱨᱮᱱᱟᱜ ᱢᱩᱱᱱᱩᱡᱟᱱ ᱵᱟᱞᱤᱠᱟ ᱩᱪᱪᱚ ᱵᱤᱫᱫᱟᱞᱚᱭ ᱨᱮᱱ ᱯᱟᱹᱴᱷᱩᱭᱟᱹ ᱠᱟᱱᱟᱭ᱾
ᱠᱷᱤᱞᱟᱹᱴ ᱡᱤᱭᱚᱱ
ᱢᱚᱰᱮᱞᱤᱝ ᱠᱷᱚᱱ ᱚᱵᱷᱤᱱᱚᱭ ᱨᱮᱭ ᱟᱲᱜᱚᱣᱟᱠᱟᱱᱟ ᱯᱚᱯᱤ᱾ ᱞᱟᱠᱥ ᱟᱱᱚᱱᱫᱚ ᱵᱤᱪᱤᱛᱨᱟ ᱥᱩᱱᱫᱚᱨᱤ ᱨᱮᱥᱟᱨᱮᱥᱤ ᱡᱤᱛᱠᱟᱹᱨ ᱛᱟᱭᱚᱱ ᱠᱷᱚᱱ ᱟᱹᱰᱤ ᱪᱤᱱᱦᱥᱹᱣ ᱪᱮᱦᱟᱨᱟ ᱦᱩᱭᱮᱱ ᱛᱟᱭᱟ᱾ ᱑᱙᱙᱗ ᱥᱮᱨᱢᱟ ᱥᱚᱦᱟᱱᱩᱨ ᱨᱚᱦᱚᱢᱟᱱ ᱥᱚᱦᱟᱱ ᱱᱟᱜ ᱟᱢᱟᱨ ᱜᱷᱚᱨ ᱟᱢᱟᱨ ᱵᱮᱡᱮᱥᱛᱟ ᱯᱩᱭᱞᱩ ᱥᱤᱱᱮᱢᱟ ᱨᱮᱭ ᱛᱟᱲᱟᱢ ᱞᱟᱦᱟ ᱞᱮᱥᱟ᱾ ᱤᱠᱷᱟᱹᱱ ᱟᱭᱟᱜ ᱯᱩᱭᱞᱩ ᱢᱩᱠᱛᱤ ᱧᱟᱢ ᱟᱠᱟᱫᱟ ᱥᱤᱱᱮᱢᱟ ᱫᱚ ᱠᱩᱞᱤ ᱠᱟᱱᱟ᱾ ᱢᱚᱱᱛᱟᱡᱩᱨ ᱨᱚᱦᱚᱢᱟᱱ ᱟᱠᱵᱚᱨ ᱨᱟᱜ ᱱᱤᱭᱟᱸ ᱪᱷᱩᱵᱤ ᱨᱮ ᱟᱨᱦᱚᱸᱭ ᱛᱟᱦᱮ ᱠᱟᱱᱟ ᱚᱢᱚᱨᱥᱟᱱᱤ᱾ ᱱᱤᱭᱟᱹ ᱪᱷᱩᱵᱤ ᱚᱱᱟ ᱚᱠᱛᱚᱨᱮ ᱗ ᱠᱳᱴᱤ ᱴᱟᱠᱟ ᱤᱱᱠᱟᱢ ᱠᱟᱛᱮᱜ ᱢᱟᱭᱯᱷᱚᱠ ᱠᱮᱫᱟᱭ᱾ ᱚᱱᱟ ᱛᱟᱭᱚᱢ ᱒᱙᱙᱘ ᱥᱮᱨᱢᱟ ᱨᱤᱭᱟᱡᱽ ᱥᱟᱶ ᱵᱤᱫᱨᱚᱦᱚ ᱪᱟᱨᱚᱫᱤᱠᱮ᱾ ᱑᱙᱙᱙ ᱥᱮᱨᱢᱟ ᱢᱟᱱᱱᱟ ᱥᱟᱶᱛᱮ ᱟᱢᱟᱨ ᱵᱟᱵᱟ ᱟᱨ ᱞᱟᱞ ᱵᱟᱫᱥᱟ᱾ ᱒᱐᱐᱒ ᱥᱮᱨᱢᱟ ᱨᱮ ᱠᱷᱮᱯᱟ ᱵᱟᱥᱩ, ᱵᱟᱵᱽᱞᱩ ᱨᱮᱡᱟ ᱟᱨ ᱳᱫᱮᱨ ᱫᱷᱚᱨ᱾ ᱤᱠᱷᱟᱹᱱ ᱢᱟᱱᱱᱟ ᱥᱮᱶᱛᱮ ᱞᱟᱞ ᱵᱟᱫᱥᱟ ᱪᱷᱩᱵᱤᱨᱮ ᱟᱹᱰᱤ ᱜᱮ ᱫᱩᱞᱟᱹᱲ ᱟᱨ ᱪᱷᱩᱵᱤ ᱫᱚᱭ ᱦᱤᱴ ᱟᱠᱟᱫᱟ᱾ ᱟᱨ ᱚᱱᱟ ᱪᱷᱩᱵᱤ ᱠᱷᱚᱱ ᱜᱮ ᱱᱩᱭ ᱱᱟᱭᱤᱠᱟᱣᱟᱜ ᱡᱤᱭᱚᱱᱨᱮ ᱢᱤᱫ ᱱᱟᱣᱟᱹ ᱵᱚᱫᱚᱞ ᱫᱚᱭ ᱟᱹᱜᱩ ᱠᱮᱫᱟ᱾ ᱱᱤᱭᱟᱸ ᱪᱷᱩᱵᱤ ᱨᱮᱜᱮ ᱟᱵᱮᱫᱚᱱ ᱢᱩᱭᱤ ᱧᱩᱛᱩᱢ ᱫᱚᱭ ᱦᱟᱢᱮᱴ ᱟᱠᱟᱫᱟ᱾ ᱚᱱᱟ ᱛᱟᱭᱚᱢ ᱱᱟᱭᱚᱠ ᱨᱩᱵᱮᱞ ᱥᱟᱶ ᱡᱩᱴᱤᱭ ᱦᱩᱭ ᱠᱮᱫᱟ᱾ ᱨᱩᱵᱮᱞ ᱥᱟᱶ ᱒᱒ ᱜᱚᱴᱟᱝ ᱫᱤᱱᱮᱢ ᱨᱮᱭ ᱠᱷᱤᱞᱟᱹᱴ ᱠᱮᱫᱟ᱾ ᱴᱚᱨᱱᱮᱰᱚ ᱠᱟᱢᱟᱞ, ᱵᱷᱚᱭᱚᱝᱠᱚᱨ ᱥᱚᱱᱛᱨᱟᱥ, ᱚᱱᱫᱷᱚᱠᱟᱨᱮᱨ ᱪᱤᱛᱟ, ᱨᱟᱜᱤ, ᱪᱩᱨᱢᱟᱨ, ᱢᱟᱭᱮᱨ ᱡᱚᱱᱱᱚ ᱡᱩᱫᱫᱷᱚ ᱥᱟᱶ ᱟᱨᱦᱚᱸ ᱟᱭᱢᱟ᱾
ᱢᱚᱰᱮᱞᱤᱝ
᱒᱐᱑᱕ ᱥᱮᱨᱢᱟ ᱨᱮᱱᱟᱜ ᱢᱩᱪᱟᱹᱫ ᱚᱠᱛᱚᱨᱮ ᱢᱤᱫ ᱥᱮᱨᱢᱟ ᱨᱮᱱᱟᱜ ᱪᱩᱠᱛᱤᱛᱮ ᱨᱚᱢᱟᱱᱤᱭᱟ ᱵᱤᱥᱠᱩᱴ ᱵᱨᱟᱱᱰ ᱨᱮᱱ ᱮᱢᱵᱚᱥᱮᱵᱚᱨ ᱟᱠᱟᱱᱟ᱾ ᱚᱱᱟ ᱚᱠᱛᱚᱨᱮ ᱢᱩᱦᱟᱢᱢᱚᱫ ᱢᱚᱥᱛᱷᱚᱯᱷᱟ ᱠᱟᱢᱟᱞ ᱨᱟᱡᱽ-ᱟ ᱩᱫᱩᱜᱛᱮ ᱨᱚᱢᱟᱱᱤᱭᱟ ᱵᱤᱥᱠᱩᱴ ᱨᱮᱱᱟᱜ ᱵᱤᱜᱽᱜᱟᱯᱚᱱ ᱨᱮᱭ ᱧᱮᱞ ᱟᱠᱟᱱᱟ᱾
ᱵᱟᱥᱩ ᱪᱚᱧᱪᱞᱟᱱᱤ
ᱵᱟᱥᱩ ᱪᱚᱧᱪᱞᱟᱱᱤ (ᱡᱟᱱᱟᱢ ᱑ ᱡᱩᱞᱟᱭ ᱑᱙᱕᱒ – ᱗ ᱥᱮᱯᱴᱮᱢᱵᱚᱨ ᱒᱐᱑᱔ ) ᱫᱚ ᱥᱤᱧᱚᱛᱤᱭᱟ. ᱤᱱᱫᱳ-ᱠᱟᱱᱟᱰᱤᱭᱟᱱ ᱥᱤᱨᱤᱭᱟᱞ ᱮᱱᱴᱨᱮᱯᱨᱤᱱᱚᱨ, ᱯᱷᱤᱞᱟᱱᱛᱷᱨᱳᱯᱤᱥᱴ(philanthropist) ᱟᱨ ᱴᱨᱟᱸᱥ ᱱᱮᱥᱚᱱ(trans-nations builder) ᱵᱮᱨᱮᱫᱤᱡ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱥᱤᱜᱽᱢᱟ ᱜᱨᱩᱯ ᱚᱯᱷ ᱠᱚᱢᱯᱟᱱᱤᱡᱽ ᱨᱤᱱᱤᱡ ᱜᱚᱲᱚ-ᱵᱮᱨᱮᱫᱤᱡ ᱟᱨ ᱠᱟᱱᱟᱰᱟ-ᱥᱤᱧᱚᱛ ᱵᱩᱱᱤᱭᱟ.ᱫᱽ ᱨᱮᱭᱟᱜ ᱵᱮᱨᱮᱫᱤᱡ ᱠᱟᱱᱟᱭ ᱾ ᱡᱮᱜᱮᱛ ᱛᱟᱞᱟᱨᱮᱭᱟᱜ ᱢᱤᱫ ᱜᱮᱞ ᱠᱷᱚᱱ ᱡᱟ.ᱥᱛᱤ ᱜᱚᱴᱟᱝ ᱱᱚᱶᱟ ᱵᱮᱨᱮᱫ ᱠᱩᱢᱯᱟ.ᱱᱤ ᱠᱚᱨᱮ ᱵᱟᱥᱩ ᱫᱚ ᱟᱡᱟᱜ ᱴᱟᱠᱟᱭ ᱞᱟᱜᱟᱣ ᱞᱮᱫ-ᱟ ᱾ ᱱᱩᱭ ᱫᱚ ᱟᱡᱟᱫ ᱯᱷᱤᱞᱟᱱᱛᱷᱨᱳᱯᱤᱠ(philanthropic) ᱠᱟ.ᱢᱤ ᱠᱚ ᱦᱚᱛᱮᱛᱮ ᱥᱤᱧᱚᱛ ᱟᱨ ᱠᱟᱱᱟᱰᱟ-ᱟᱜ ᱥᱟ.ᱜᱟ.ᱭ ᱵᱷᱟ.ᱜᱤ ᱞᱟ.ᱜᱤᱫ ᱠᱩᱨᱩᱢᱩᱴᱩ ᱞᱮᱫ-ᱟ ᱾ ᱱᱮᱛᱟᱨ ᱱᱮᱛᱟᱨ ᱜᱮ ᱵᱟᱥᱩ ᱫᱚ, ᱠᱟᱱᱟᱰᱟ ᱨᱮᱱ ᱵᱟᱦᱨᱮ ᱫᱤᱥᱚᱢ ᱦᱚᱲ ᱯᱚᱛᱷᱟᱢ ᱦᱚᱛᱮᱛᱮ ᱯᱩᱭᱞᱩ ᱒᱕ ᱜᱚᱴᱮᱡ ᱠᱟᱱᱟᱰᱟ ᱨᱮᱱ ᱵᱟᱦᱨᱮ ᱫᱤᱥᱚᱢ ᱦᱚᱲ ᱥᱤᱨᱯᱷᱟ. ᱛᱮ ᱠᱚ ᱧᱩᱢ ᱥᱟᱨᱦᱟᱣ ᱞᱮᱫᱮᱭᱟ ᱾ ᱙ ᱡᱟᱱᱩᱭᱟᱨᱤ ᱒᱐᱑᱔ ᱥᱟ.ᱦᱤᱛ ᱨᱮ ᱩᱱ ᱚᱠᱛᱚ ᱨᱤᱱᱤᱡ ᱵᱷᱟᱨᱚᱛ ᱫᱤᱥᱚᱢ ᱯᱟᱨᱥᱮᱛ ᱢᱟ.ᱱ ᱯᱨᱚᱬᱚᱵᱽ ᱢᱩᱠᱷᱟᱨᱡᱤ, ᱵᱟᱥᱩ ᱪᱚᱧᱪᱞᱟᱱᱤ ᱫᱚ ᱯᱨᱚᱵᱟᱥᱤ ᱥᱤᱧᱚᱛᱤᱭᱟ. ᱢᱟ.ᱱ ᱛᱮ ᱥᱟᱨᱦᱟᱣ ᱠᱟᱫᱮᱭᱟ ᱾ ᱵᱷᱟᱨᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱥᱤᱧᱚᱛ ᱵᱟᱨᱦᱮ ᱨᱮ ᱠᱚ ᱵᱟᱥᱟ ᱟᱠᱟᱱ ᱵᱷᱟᱨᱚᱛ ᱨᱤᱱ ᱦᱚᱲ ᱠᱚ ᱥᱟᱨᱦᱟᱣ ᱦᱟᱞᱟᱝ ᱞᱟ.ᱜᱤᱱ ᱢᱟᱨᱟᱝ ᱢᱟ.ᱱ ᱟᱨ ᱥᱤᱨᱯᱷᱟ. ᱠᱟᱱᱟ ᱾
ᱥᱮᱪᱮᱫ ᱟᱨ ᱯᱩᱭᱞᱩ‌ᱡᱤᱭᱚᱱ
ᱪᱚᱧᱪᱞᱟᱱᱤ ᱫᱚ ᱵᱷᱳᱯᱟᱞ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱭᱟᱜ ᱢᱤᱫ ᱟᱛᱨᱟ-ᱟ.ᱥᱩᱞᱚ ᱜᱟᱱᱚᱜ ᱠᱟᱱ ᱚᱲᱟᱜ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱵᱷᱳᱯᱟᱞ ᱨᱮ ᱟᱡᱟᱜ ᱞᱟᱯᱷᱟᱝ ᱟᱥᱲᱟ ᱯᱚᱲᱦᱚᱱ ᱫᱚᱥᱟᱨ ᱛᱮ ᱤᱱᱰᱤᱭᱟᱱ ᱤᱱᱥᱴᱤᱪᱭᱩᱴ ᱚᱯᱷ ᱴᱮᱠᱱᱳᱞᱳᱡᱤ ᱠᱟᱱᱯᱩᱨ ᱨᱮ ᱤᱱᱰᱚᱥᱴᱨᱤᱭᱟᱞ ᱮᱸᱰ ᱢᱮᱱᱮᱡᱽᱢᱮᱸᱴ ᱤᱸᱡᱤᱱᱤᱭᱚᱨᱤᱝ ᱨᱮ ᱰᱤᱜᱽᱨᱤ ᱟᱨ ᱢᱟᱥᱴᱮᱨ ᱞᱟ.ᱜᱤᱱ ᱥᱮᱱ ᱞᱮᱱᱟᱭ ᱾ ᱟᱨ ᱦᱚᱸ ᱨᱳᱴᱢᱭᱟᱱ ᱥᱠᱩᱞ ᱚᱯᱷ ᱢᱮᱱᱮᱡᱽᱢᱮᱸᱴR, ᱴᱳᱨᱳᱱᱴᱳ ᱡᱮᱜᱮᱛ ᱵᱤᱨᱫᱟ.ᱜᱟᱲ, ᱠᱟᱱᱟᱰᱟ ᱨᱮ ᱮᱢ.ᱵᱤ.ᱮ. ᱯᱚᱲᱦᱚᱱ ᱞᱮᱱᱟᱭ ᱾ ᱱᱩᱭ ᱫᱚ ᱟᱡᱟᱜ ᱯᱩᱭᱞᱩ ᱪᱟ.ᱠᱨᱤ ᱥᱤᱧᱚᱛ ᱨᱮᱭᱟᱜ ᱴᱟᱴᱟ ᱠᱚᱱᱥᱚᱞᱴᱟᱱᱥᱤ ᱥᱚᱨᱵᱤᱥᱤᱥ ᱨᱮ ᱮᱦᱚᱵ ᱞᱮᱫ-ᱟ ᱾ ᱟᱨ ᱑᱙᱗᱙ ᱥᱟ.ᱦᱤᱛ ᱨᱮ ᱠᱟᱱᱟᱰᱟ ᱛᱮᱭ ᱩᱪᱟ.ᱲᱮᱱᱟᱭ ᱾ ᱚᱱᱰᱮ ᱟᱡᱟᱜ ᱱᱤᱡᱮᱨ ᱵᱤᱡᱽᱱᱮᱥ ᱮᱛᱚᱦᱚᱵ ᱞᱟᱦᱟ, ᱱᱚᱨᱴᱮᱞ ᱨᱮ ᱵᱟᱰᱟᱭᱟᱱ ᱠᱟᱛᱷᱟ ᱠᱟ.ᱢᱤ ᱨᱮ ᱢᱟᱨᱟᱝ ᱵᱮᱵᱚᱥᱛᱷᱟ-ᱤᱡ ᱵᱮᱱᱟᱣ ᱮᱱᱟ ᱾
ᱢᱟᱱᱣᱟ ᱫᱩᱜᱞᱟ.ᱲ
᱒᱐᱐᱐ ᱥᱩᱨᱩᱜ ᱥᱩᱨᱩᱜ ᱨᱮ ᱵᱟᱥᱩ ᱪᱚᱧᱪᱞᱟᱱᱤ ᱢᱤᱫ ᱵᱮᱠᱛᱤᱜᱚᱛ(private) ᱠᱟᱱᱟᱰᱤᱭᱟᱱ ᱜᱚᱲᱚ ᱴᱟᱠᱟ ᱫᱟᱱ ᱵᱩᱱᱭᱟ.ᱫᱽ ᱮᱛᱚᱦᱚᱵ ᱠᱮᱫ-ᱟ ᱾ ᱵᱟᱥᱩ-ᱟᱜ ᱢᱟᱱᱣᱟ ᱫᱩᱜᱞᱟ.ᱲ ᱠᱩᱨᱩᱢᱩᱴᱩ ᱠᱟ.ᱢᱤᱦᱚᱨᱟ ᱨᱮᱭᱟᱜ ᱢᱳᱴᱳ ᱫᱚ "ᱦᱚᱲ ᱠᱚ ᱫᱤᱥᱟ. ᱩᱫᱩᱜ ᱟᱠᱚ ᱢᱮ ᱟᱨ ᱡᱮᱜᱮᱛ ᱨᱮᱭᱟᱜ ᱵᱷᱟ.ᱜᱤ ᱜᱩᱱ ᱫᱚ ᱥᱟᱨᱦᱟᱣ-ᱟᱜ ᱢᱮ "(inspire people and reward global excellence) ᱾ ᱠᱟᱱᱟᱰᱟ ᱟᱨ ᱵᱷᱟᱨᱚᱛ ᱦᱚᱲ ᱠᱚᱣᱟᱜ ᱜᱟ.ᱦᱤᱸᱨ ᱟᱨ ᱯᱟ.ᱵᱷᱟ.ᱭ ᱜᱟᱯᱟᱞ ᱢᱟᱨᱟᱣ ᱡᱚᱯᱚᱲᱟᱣ ᱞᱟ.ᱜᱤᱱ, ᱟᱨᱵᱟᱝ ᱫᱟᱨᱟᱭᱠᱟᱱ ᱠᱟᱱᱟᱰᱤᱭᱟᱱ ᱠᱚᱣᱟᱜ ᱡᱚᱶᱟᱝ ᱟᱨ ᱨᱚᱶᱟ ᱥᱟᱞᱟᱜ ᱚᱱᱟ ᱦᱚᱨ ᱨᱮ ᱦᱤᱡᱩᱜ ᱠᱟᱱ ᱨᱩᱣᱟ. ᱦᱟ.ᱥᱩ ᱟᱨ ᱦᱚᱲ ᱠᱮᱪᱮᱫ ᱠᱷᱚᱡᱽ ᱠᱚ ᱵᱟᱲᱮᱛᱮ ᱟᱭᱢᱟ ᱴᱟᱠᱟᱭ ᱪᱟᱞ ᱦᱚᱴᱚ ᱟᱠᱟᱫᱟ ᱾
ᱠᱟᱱᱟᱰᱟ ᱵᱷᱟᱨᱚᱛ ᱵᱩᱱᱤᱭᱟ.ᱫᱽ
ᱪᱚᱧᱪᱞᱟᱱᱤ ᱫᱚ ᱢᱤᱫ ᱢᱤᱞᱞᱤᱭᱟᱱ ᱰᱚᱞᱟᱨ ᱜᱚᱲᱚ ᱴᱟᱠᱟ ᱫᱟᱱ ᱠᱟᱛᱮ ᱠᱟᱱᱟᱰᱟ ᱵᱷᱟᱨᱚᱛ ᱵᱩᱱᱭᱟ.ᱫᱽ ᱪᱚᱧᱪᱞᱟᱱᱤ ᱡᱮᱜᱮᱛ ᱥᱤᱧᱚᱛᱤᱭᱟ. ᱥᱤᱨᱯᱷᱟ.(Canada India Foundation ("CIF") Chanchlani Global Indian Award) ᱵᱮᱨᱮᱫ ᱞᱮᱫ-ᱟ ᱾ ᱵᱷᱟᱨᱚᱛ ᱫᱤᱥᱚᱢ ᱨᱤᱱ ᱡᱟᱦᱟᱸᱭ ᱢᱟᱱᱣᱟ ᱜᱮ ᱮᱴᱟᱜ ᱫᱮᱥ ᱠᱚᱨᱮ ᱟᱠᱚᱣᱟᱜ ᱜᱩᱱ ᱢᱟᱱ ᱠᱚ ᱪᱷᱟᱨᱟᱣ ᱟᱠᱟᱫᱟ ᱥᱮ ᱟᱭᱢᱟ ᱠᱟ.ᱢᱤ ᱠᱚᱨᱮ ᱢᱟ.ᱡᱷᱤ ᱦᱟᱛᱟᱝ ᱠᱚ ᱮᱱᱮᱡᱮᱫ ᱛᱟᱠᱚᱣᱟ ᱩᱱᱠᱩ ᱜᱮ ᱱᱚᱶᱟ ᱥᱤᱨᱯᱷᱟ. ᱠᱚ ᱧᱟᱢ-ᱟ ᱾ ᱫᱚᱥᱟᱨ ᱨᱮ ᱫᱚ ᱱᱚᱶᱟ ᱥᱤᱨᱯᱷᱟ. ᱛᱮ ᱨᱚᱛᱚᱱ ᱴᱟᱴᱟ ᱟᱨ ᱥᱟᱢ ᱯᱤᱛᱨᱳᱰᱟ ᱦᱚᱸ ᱠᱚ ᱢᱟ.ᱱ ᱥᱟᱨᱦᱟᱣ ᱞᱮᱫ ᱠᱤᱱᱟ ᱾ ᱵᱟᱥᱩ ᱪᱚᱧᱪᱞᱟᱱᱤ ᱟᱡᱟᱜ ᱵᱩᱱᱭᱟ.ᱫᱽ ᱦᱚᱛᱮᱛᱮ ᱥᱤᱧᱚᱛ ᱨᱮᱱ ᱥᱮᱫᱟᱭ ᱯᱟᱨᱥᱮᱛ ᱚᱵᱽᱫᱩᱞ ᱠᱟᱞᱟᱢ, ᱢᱟᱱᱣᱟ ᱠᱚᱣᱟᱜ ᱠᱷᱚᱡᱽ ᱟᱨ ᱩᱛᱷᱱᱟ.ᱣ ᱢᱚᱸᱛᱨᱤ ᱠᱚᱯᱤᱞ ᱥᱤᱵᱟᱞ, ᱤᱠᱚᱱᱚᱢᱤᱠᱥ ᱯᱚᱞᱤᱥᱤ ᱢᱮᱠᱚᱨ ᱢᱚᱱᱠᱮᱛ ᱥᱤᱝ ᱟᱦᱞᱩᱣᱟᱞᱤᱭᱟ ᱟᱨ ᱥᱮᱫᱟᱭ ᱭᱩᱱᱟᱭᱴᱮᱰ ᱱᱮᱥᱚᱱᱥ ᱨᱤᱱᱤᱡ ᱚᱱᱰᱚᱨ ᱥᱮᱠᱨᱮᱴᱟᱨᱤ ᱡᱮᱱᱮᱨᱟᱞ ᱰᱚ. ᱥᱚᱥᱤ ᱛᱷᱚᱨᱩᱨ ᱮᱢᱟᱱ ᱠᱚ ᱥᱟᱶ ᱠᱟ.ᱢᱤ ᱞᱮᱫ-ᱟ ᱾
ᱫᱩᱠᱷᱤᱱ ᱮᱥᱤᱭᱟ ᱥᱚᱥᱱᱚᱜᱤᱭᱟ. ᱠᱚᱣᱟᱜ ᱛᱟᱞᱢᱟ: ᱴᱚᱨᱚᱱᱴᱳ ᱡᱮᱜᱮᱛ ᱵᱤᱨᱫᱟ.ᱜᱟᱲ
ᱵᱟᱥᱩ ᱪᱚᱧᱪᱞᱟᱱᱤ ᱒ ᱢᱤᱞᱞᱤᱭᱟᱱ ᱰᱚᱞᱟᱨ ᱴᱟᱠᱟ ᱮᱢ ᱠᱟᱛᱮ ᱴᱚᱨᱚᱱᱴᱳ ᱡᱮᱜᱮᱛ ᱵᱤᱨᱫᱟ.ᱜᱟᱲ ᱨᱮ 'ᱫᱩᱠᱷᱤᱱ ᱮᱥᱤᱭᱟ ᱥᱚᱥᱱᱚᱜᱤᱭᱟ. ᱠᱚᱣᱟᱜ ᱛᱟᱞᱢᱟ' ᱵᱮᱨᱮᱫ ᱞᱮᱫ-ᱟ ᱾ ᱡᱟᱦᱟᱸᱨᱮ ᱫᱚ ᱫᱩᱠᱷᱤᱱ ᱮᱥᱤᱭᱟ ᱨᱮ ᱥᱚᱥᱱᱚᱜ ᱠᱚᱣᱟᱜ ᱞᱟᱠᱪᱟᱨ ᱯᱟᱲᱦᱟᱣ,ᱵᱩᱡᱽ,ᱠᱷᱚᱡᱽ ᱞᱟ.ᱜᱤᱱ ᱠᱚ ᱠᱩᱨᱩᱢᱩᱴᱩ ᱭᱮᱫᱟ ᱾
ᱣᱟᱴᱮᱨᱞᱳ ᱡᱮᱜᱮᱛ ᱵᱤᱨᱫᱟ.ᱜᱟᱲ
ᱵᱟᱥᱩ ᱫᱚ ‘ᱮᱛᱦᱟᱵ ᱵᱷᱟᱨᱚᱛ’(India Initiative) ᱞᱟ.ᱜᱤᱱ ᱢᱟᱨᱟᱝ ᱜᱚᱲᱚ ᱴᱟᱠᱟᱭ ᱫᱟᱱ ᱞᱮᱫ-ᱟ ᱾ ᱡᱟᱦᱟᱸ ᱫᱚ ᱣᱟᱴᱮᱨᱞᱳ ᱡᱮᱜᱮᱛ ᱵᱤᱨᱫᱥ.ᱜᱟᱲ ᱟᱨ ᱠᱟᱱᱟᱰᱟ ᱥᱤᱧᱚᱛ ᱵᱩᱱᱭᱟ.ᱫᱽ ᱛᱟᱞᱟᱨᱮ ᱨᱟᱡᱽᱱᱤᱛᱤ,ᱤᱠᱟᱱᱚᱢᱤᱠᱥ,ᱥᱟᱶᱛᱟ ᱞᱟ.ᱜᱤᱱ ᱵᱟᱱᱟᱨ ᱫᱮᱥ ᱨᱮᱭᱟᱜ ᱠᱷᱚᱡᱽ ᱫᱟᱲᱮ ᱠᱚ ᱥᱟᱨᱥᱟᱣ ᱤᱫᱤ ᱛᱟᱦᱮᱸᱫ ᱾ ᱱᱩᱠᱩᱣᱟᱜ ᱠᱟᱛᱷᱟ ᱞᱮᱠᱟᱛᱮ ᱯᱩᱭᱞᱩ ᱨᱮ ᱑᱐ ᱢᱤᱞᱞᱤᱭᱟᱱ ᱴᱟᱠᱟ ᱠᱚ ᱫᱚᱦᱚ ᱞᱮᱫ-ᱟ, ᱟᱨ ᱚᱱᱟ ᱫᱚ ᱪᱮᱪᱮᱫᱤᱭᱟ.,ᱢᱟᱪᱮᱛ ᱮᱢᱟᱱ ᱠᱚ ᱞᱟ.ᱜᱤᱱ ᱵᱮᱵᱚᱥᱛᱷᱟ ᱞᱮᱱᱟ ᱾ ᱱᱚᱶᱟ ᱠᱟ.ᱢᱤᱦᱚᱨᱟ ᱫᱚ ᱥᱤ.ᱟᱭ.ᱮᱯᱷ. ᱨᱤᱱᱤᱡ ᱠᱚᱱᱵᱷᱮᱱᱚᱨ ᱟᱫᱤᱛᱭᱚ ᱡᱷᱟ, ᱣᱟᱴᱮᱨᱞᱳ ᱡᱮᱜᱮᱛ ᱵᱤᱨᱫᱟ.ᱜᱟᱲ ᱨᱤᱱᱤᱡ ᱰᱤᱱ ᱠᱮᱱ ᱠᱳᱴᱥ ᱟᱨ ᱮᱴᱟᱜ ᱠᱚ ᱞᱟ.ᱜᱤᱱ ᱥᱟ.ᱛ ᱞᱮᱱᱟ ᱾
ᱢᱟᱠᱢᱟᱥᱴᱚᱨ ᱡᱮᱜᱮᱛ ᱵᱤᱨᱫᱟ.ᱷᱴᱜᱟᱲ
ᱵᱟᱥᱩ ᱟᱨ ᱟᱡ ᱵᱟ.ᱦᱤ ᱰᱚ. ᱡᱚᱭᱟ ᱪᱚᱧᱪᱞᱚᱱᱤ ᱛᱤᱠᱤᱱ ᱢᱟᱠᱢᱟᱥᱴᱚᱨ ᱡᱮᱜᱮᱛ ᱶᱵᱤᱨᱫᱟ.ᱜᱟᱲ ᱞᱟ.ᱜᱤᱱ ᱑᱐ ᱢᱤᱞᱞᱤᱭᱟᱱ ᱴᱟᱠᱟ ᱠᱤᱱ ᱫᱟᱱ ᱠᱟᱛᱮ ᱚᱱᱟ ᱵᱤᱨᱫᱟ.ᱜᱟᱲ ᱨᱮ ᱪᱚᱧᱪᱞᱟᱱᱤ ᱠᱷᱚᱡᱽ ᱯᱟᱱᱛᱮ ᱛᱟᱞᱢᱟ ᱠᱤᱱ ᱛᱷᱟᱯᱱᱟ ᱞᱮᱫ-ᱟ ᱾ ᱩᱱᱤ ᱫᱚ ᱢᱟᱠᱢᱟᱥᱴᱚᱨ ᱡᱮᱜᱮᱛ ᱶᱵᱤᱨᱫᱟ.ᱜᱟᱲ $250,000 ᱴᱟᱠᱟᱭ ᱫᱟᱱ ᱞᱮᱫ-ᱟ ᱟᱨ ᱡᱷᱚᱛᱚ ᱥᱮᱨᱢᱟ ᱫᱩᱠᱷᱤᱱ ᱮᱥᱤᱭᱟ ᱨᱮᱱ ᱰᱟᱭᱵᱮᱴᱤᱥ ᱟᱨ ᱢᱟᱸᱭᱟᱢ ᱠᱩᱱᱰᱤ ᱨᱳᱜᱽ ᱵᱟᱲᱮᱛᱮ ᱠᱷᱚᱡᱽ ᱞᱟ.ᱜᱤᱱ ᱪᱚᱧᱪᱞᱟᱱᱤ ᱡᱮᱜᱮᱛ ᱦᱚᱲᱢᱚ ᱠᱷᱚᱡᱽ ᱯᱟᱱᱛᱮ ᱥᱤᱨᱯᱷᱟ. ᱮᱢᱟᱠᱚ ᱨᱮᱭᱟᱜ ᱫᱟ.ᱵᱤ ᱞᱮᱫ-ᱟ ᱾
ᱮᱴᱟᱜᱟᱜ ᱠᱚ
ᱵᱟᱥᱩ, ᱚᱞ-ᱯᱟᱲᱦᱟᱜ ᱠᱟᱱ ᱪᱮᱪᱮᱫᱤᱭᱟ. ᱠᱚᱲᱟ ᱠᱩᱲᱤ ᱠᱟ ᱞᱟ.ᱜᱤᱱ (through AIM For Seva) ᱦᱚᱥᱦᱟᱸᱜᱟᱵᱟᱫᱽ, ᱵᱷᱟᱨᱚᱛ ᱨᱮ ᱵᱟᱥᱟ ᱠᱟᱛᱮ ᱯᱟᱲᱦᱟᱜ ᱚᱲᱟᱜ ᱵᱮᱱᱟᱣ ᱟᱠᱟᱫᱟ ᱾ ᱱᱚᱶᱟ ᱨᱮ ᱥᱩᱨ ᱥᱩᱯᱩᱨ ᱨᱮᱱ ᱒᱕ ᱜᱚᱴᱟᱝ ᱟ.ᱛᱩᱨᱤᱱ ᱜᱤᱫᱽᱨᱟ. ᱥᱩᱵᱽᱫᱷᱟ. ᱠᱚ ᱧᱟᱢ ᱟᱠᱟᱫᱟ ᱾ ᱱᱤᱛᱟᱜ ᱟᱠᱚᱣᱟᱜ ᱣᱮᱵᱽᱥᱟᱭᱤᱴ ᱛᱮ ᱵᱟᱰᱟᱭ ᱠᱟᱱᱟ ᱡᱮ ᱑᱔᱙ ᱜᱚᱴᱟᱝ ᱜᱤᱫᱽᱨᱟ‌. ᱠᱟ ᱵᱟᱥᱟᱜ ᱠᱟᱱᱟ ᱾
ᱱᱤᱠᱚᱞᱟᱥ ᱠᱚᱯᱚᱨᱱᱤᱠᱚᱥ
ᱱᱤᱠᱚᱞᱟᱥ ᱠᱚᱯᱚᱨᱱᱤᱠᱚᱥ ᱫᱚ ᱢᱤᱫ ᱡᱟᱜ ᱥᱟᱬᱮᱥᱤᱭᱟᱹᱭ ᱛᱟᱦᱮᱸᱠᱟᱱᱟ ᱾ ᱪᱟᱸᱫᱚ ᱟᱨ ᱫᱷᱟᱹᱨᱛᱤ ᱥᱟᱛᱟᱢ ᱨᱮ ᱟᱡᱟᱜ ᱢᱩᱛᱟᱹᱱ ᱟᱹᱰᱤ ᱵᱟᱰᱟᱭᱟᱱᱟ ᱾ ᱠᱚᱯᱚᱨᱱᱤᱠᱚᱥ ᱢᱮᱱ ᱞᱮᱫᱟᱭ, ᱥᱮᱨᱢᱟ ᱨᱤᱱ ᱡᱮᱛᱮ ᱮᱝᱜᱮᱞ ᱨᱤᱱ ᱛᱟᱞᱟ ᱨᱮ ᱫᱚ ᱪᱟᱸᱫᱚ ᱢᱮᱱᱟᱜ-ᱟ ᱟᱨ ᱡᱮᱛᱮ ᱮᱝᱜᱮᱞ ᱠᱚ ᱟᱡ ᱴᱷᱮᱱ ᱠᱚ ᱟᱹᱪᱩᱨᱚᱜ ᱠᱟᱱᱟ ᱟᱨ ᱪᱟᱸᱫᱚ ᱫᱚ ᱚᱱᱠᱟ ᱜᱮ ᱛᱷᱤᱨ ᱜᱮ ᱛᱟᱦᱮᱸᱱᱟᱭ ᱾ ᱱᱚᱶᱟ ᱠᱟᱛᱷᱟ ᱫᱚ ᱟᱡᱟᱜ ᱢᱤᱫ ᱯᱚᱛᱚᱵ ᱨᱮ ᱩᱪᱷᱟᱹᱱ ᱞᱮᱫᱟᱭ ᱾ ᱠᱚᱯᱚᱨᱱᱤᱠᱚᱥ ᱫᱚ ᱯᱚᱞᱟᱸᱰ ᱯᱚᱱᱚᱛ ᱨᱮᱱᱟᱜ ᱛᱷᱚᱨᱱ ᱧᱩᱛᱩᱢᱟᱱ ᱱᱟᱜᱟᱨ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱮᱛᱚᱦᱚᱵ ᱠᱨᱚᱠᱚ ᱨᱮ ᱥᱮᱪᱮᱫ ᱮᱦᱚᱵ ᱞᱮᱜ-ᱟ, ᱚᱱᱟ ᱛᱟᱭᱚᱢ ᱤᱴᱟᱞᱤ ᱨᱮ ᱟᱹᱨᱤ(law) ᱨᱮ ᱥᱚᱱᱮᱨ ᱞᱮᱫ ᱛᱟᱦᱮᱸᱫ ᱾ ᱣᱟᱨᱸᱤᱭᱟ ᱨᱮ ᱑᱕᱔᱓ ᱨᱮ ᱜᱩᱨ ᱞᱮᱱ ᱛᱟᱦᱮᱸᱫ ᱾ ᱩᱱ ᱚᱠᱛᱚ ᱨᱮ ᱟᱡ ᱫᱚ ᱮᱞᱠᱷᱟ ᱨᱮ ᱯᱟᱹᱨᱩᱠᱷᱤᱭᱟᱹᱭ ᱛᱟᱦᱮᱸᱠᱟᱱᱟ ᱾ ᱩᱱᱤ ᱫᱚ ᱢᱤᱫ ᱮᱞᱠᱷᱤᱭᱟᱹ, ᱡᱟᱜ ᱥᱟᱬᱮᱥᱤᱭᱟᱹ, ᱰᱟᱠᱛᱚᱨ, ᱯᱷᱟᱹᱫᱽ ᱦᱚᱸᱭ ᱛᱟᱦᱮᱸᱠᱟᱱᱟ ᱾ ᱡᱟᱜ ᱥᱮᱨᱢᱟ ᱥᱟᱬᱮᱥ ᱫᱚ ᱟᱡᱟᱜ ᱜᱚᱨᱚᱡᱽ ᱛᱟᱦᱮᱸᱠᱟᱱᱟ ᱾
ᱡᱤᱭᱚᱱ
ᱱᱤᱠᱚᱞᱟᱥ ᱠᱚᱯᱚᱨ ᱱᱤᱠᱚᱥ ᱫᱚ ᱑᱙ ᱯᱷᱮᱵᱽᱨᱩᱣᱟᱨᱤ ᱑᱔᱗᱓ ᱥᱟᱞᱮ ᱨᱮ ᱛᱷᱚᱨᱱ ᱧᱩᱛᱩᱢᱟᱱ ᱱᱟᱜᱟᱨ ᱨᱮᱭ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱯᱟᱛ ᱫᱚ ᱢᱤᱫ ᱵᱮᱯᱟᱨᱤᱭᱟᱹᱭ ᱛᱟᱦᱮᱸᱠᱟᱱᱟ ᱟᱨ  ᱮᱸᱜᱟᱛ ᱫᱚ ᱛᱷᱚᱨᱱ ᱨᱤᱱᱤᱡ ᱡᱚᱛᱚ ᱠᱷᱚᱱ ᱢᱟᱨᱟᱝ ᱵᱮᱯᱟᱨᱤᱭᱟᱹ ᱦᱚᱯᱚᱱ ᱮᱨᱟᱭ ᱛᱟᱦᱮᱸᱠᱟᱱᱟ ᱾ ᱱᱤᱠᱚᱞᱟᱥ ᱫᱚ ᱟᱠᱚ ᱯᱩᱱ ᱵᱚᱭᱦᱟ ᱠᱷᱚᱱ ᱦᱩᱰᱤᱧᱮ ᱛᱟᱦᱮᱸ ᱠᱟᱱᱟ ᱾ ᱠᱚᱯᱚᱨ ᱱᱤᱠᱚᱥ ᱫᱚ  ᱵᱟᱭ ᱵᱟᱯᱞᱟ ᱞᱮᱱ ᱛᱟᱦᱮᱸᱫ, ᱰᱟᱺᱜᱣᱟᱹ ᱛᱮᱜᱮ ᱡᱤᱭᱚᱱ ᱪᱟᱞᱟᱣ ᱞᱮᱱᱟ ᱾ ᱢᱮᱱᱠᱷᱟᱱ ᱚᱱᱟ ᱛᱟᱞᱟ ᱨᱮ ᱢᱤᱫ ᱵᱟᱹᱦᱩ ᱠᱩᱲᱤ ᱥᱟᱶ ᱥᱟᱹᱜᱟᱹᱭ ᱛᱟᱦᱮᱸ ᱞᱮᱱᱟ ᱛᱩᱨᱩᱭ ᱥᱮᱨᱢᱟ ᱜᱟᱱ ᱾
ᱥᱮᱪᱮᱫ
ᱱᱤᱠᱚᱞᱟᱥ ᱟᱡ ᱟᱯᱟᱛ ᱵᱚᱝ,ᱜᱟ ᱛᱟᱞᱟᱭᱮᱱ ᱛᱟᱭᱚᱢ ᱟᱡ ᱢᱟᱢᱚ ᱜᱮ ᱟᱡᱟᱜ ᱥᱮᱪᱮᱫ ᱵᱷᱟᱨᱟᱭ ᱜᱚᱜ ᱞᱮᱫ ᱛᱟᱦᱮᱸᱫ ᱾ ᱥᱤᱛᱩᱝ_ᱨᱱᱛᱩᱣᱟᱹᱨᱤ(summer semester) ᱑᱔᱙᱑-᱙᱒ ᱥᱟᱞᱮ ᱨᱮ ᱢᱮᱴᱨᱤᱠ ᱵᱤᱱᱩᱰᱮ ᱯᱟᱥ ᱠᱮᱜ-ᱟ ᱾ ᱚᱱᱟ ᱛᱟᱭᱚᱢ ᱠᱨᱚᱠᱟᱣ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱟᱨᱴᱥ(arts) ᱯᱟᱲᱦᱟᱱ ᱞᱟᱹᱜᱤᱜ ᱧᱩᱛᱩᱢᱮ ᱚᱞ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱵᱤᱨᱫᱟᱹᱜᱟᱲ ᱨᱮ ᱜᱮ ᱟᱡᱟᱜ ᱮᱞᱠᱷᱟ, ᱡᱟᱜ ᱥᱮᱨᱢᱟ ᱥᱟᱬᱮᱥ ᱨᱮᱱᱟᱜ ᱜᱮᱭᱟᱱ ᱦᱮᱡ ᱞᱮᱱ ᱛᱟᱦᱮᱸᱫ ᱾
ᱱᱤᱠᱚᱞᱟ ᱴᱮᱥᱞᱟ
ᱱᱤᱠᱚᱞᱟ ᱴᱮᱥᱞᱟ ᱫᱚ ᱑᱐ ᱡᱩᱞᱟᱭ ᱑᱘᱕᱖ ᱥᱟᱞᱮᱨᱮ ᱚᱥᱴᱨᱤᱭᱟᱱ ᱮᱢᱯᱭᱟᱨ ᱨᱮ ᱡᱟᱱᱟᱢ ᱠᱮᱛᱮᱭ ᱦᱟᱨᱟᱵᱩᱨᱩ ᱞᱮᱱᱟ ᱾ ᱩᱱᱤ ᱫᱚ ᱢᱤᱫ ᱥᱤᱨᱤᱡᱤᱭᱟᱹ (inventor), ᱵᱤᱡᱽᱞᱤ ᱤᱧᱡᱤᱱᱤᱭᱟᱹᱨ (electrical engineer), ᱢᱤᱥᱤᱱᱤᱭᱟᱹ ᱤᱧᱡᱤᱱᱤᱭᱟᱹᱨ (mechanical engineer), ᱯᱷᱤᱡᱤᱥᱤᱥᱴ (physicist) ᱛᱟᱦᱮᱸ ᱠᱟᱱᱟᱭ ᱾ ᱵᱟᱹᱲᱛᱤ ᱠᱟᱛᱮ ᱵᱟᱰᱟᱭᱚᱜᱼᱟᱭ ᱟᱡᱟᱜ ᱫᱚᱦᱲᱟᱪᱩᱨ ᱵᱤᱡᱽᱞᱤ (AC) ᱟᱨ ᱵᱤᱡᱽᱞᱤ ᱵᱷᱮᱡᱟ ᱛᱚᱦᱚᱨ ᱨᱮᱱᱟᱜ ᱮᱱᱮᱢ ᱞᱟᱹᱜᱤᱫ ᱾ ᱴᱮᱥᱞᱟ ᱫᱚᱭ ᱥᱮᱪᱮᱫ ᱞᱮᱱᱟ ᱟᱭᱟᱨ ᱤᱧᱡᱤᱱᱤᱭᱟᱹᱨ ᱟᱨ ᱯᱷᱤᱡᱤᱠᱥ ᱑᱘᱗᱐ ᱥᱟᱞᱮᱨᱮ ᱟᱨ ᱦᱮᱣᱟ ᱜᱮᱭᱟᱱ ᱞᱮᱱᱟ ᱠᱤᱱ ᱑᱘᱘᱐ ᱥᱟᱞᱮ ᱨᱮ ᱡᱚᱠᱷᱚᱱ ᱴᱮᱞᱤᱯᱷᱚᱱᱤ ᱟᱨ ᱠᱚᱱᱴᱤᱱᱮᱱᱴᱟᱞ ᱮᱰᱤᱥᱚᱱ ᱞᱮᱠᱟᱱ ᱵᱤᱡᱽᱞᱤ ᱠᱚᱢᱯᱟᱹᱱᱤ ᱨᱮ ᱠᱟᱹᱢᱤ ᱠᱟᱛᱮ ᱾ ᱑᱘᱘᱘ ᱥᱟᱞᱮ ᱨᱮ ᱩᱱᱤ ᱫᱚ ᱭᱩᱱᱟᱭᱴᱮᱰ ᱥᱴᱮᱴ ᱛᱮᱭ ᱜᱤᱨᱟᱹᱵᱟᱹᱥᱤ ᱭᱮᱱᱟ ᱟᱨ  ᱟᱨ ᱚᱸᱰᱮᱱᱤᱡ ᱱᱟᱹᱜᱟᱹᱨᱤᱭᱟᱹ ᱦᱚᱸᱭ ᱦᱩᱭᱮᱱᱟ ᱾ ᱱᱤᱣ ᱭᱚᱨᱠ ᱨᱮᱱᱟ ᱮᱰᱤᱥᱚᱱ ᱢᱮᱥᱤᱱ ᱣᱟᱨᱠᱥ ᱨᱮ ᱠᱷᱟᱴᱚ ᱚᱠᱛᱚ ᱞᱟᱹᱜᱩᱫᱼᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱫ ᱾ ᱴᱮᱥᱞᱟ ᱱᱤᱣ ᱭᱚᱨᱠ ᱨᱮᱜᱮ ᱢᱤᱫ ᱞᱟᱵᱽᱨᱚᱴᱚᱨᱤ ᱵᱮᱱᱟᱣ ᱠᱮᱫᱟᱭ ᱵᱤᱡᱽᱞᱤ ᱟᱨ ᱥᱟᱢᱟᱱᱤᱭᱟᱹ ᱢᱤᱥᱤᱱ ᱩᱛᱱᱟᱹᱣ ᱞᱟᱹᱜᱤᱫ ᱾ ᱥᱚᱡᱷᱮ ᱥᱮᱱᱚᱜ ᱵᱤᱡᱽᱞᱤ ᱵᱚᱫᱚᱞ ᱛᱮ ᱫᱚᱦᱲᱟ ᱟᱹᱪᱩᱨ ᱨᱩᱣᱟᱹᱲᱚᱜ ᱵᱤᱡᱞᱤ ᱨᱮᱱᱟᱜ ᱵᱮᱵᱷᱟᱨ ᱞᱟᱹᱜᱤᱫ ᱟᱹᱰᱤ ᱠᱚ ᱵᱟᱰᱟᱭᱮᱭᱟ ᱾ ᱵᱤᱡᱽᱞᱤ ᱥᱟᱺᱜᱤᱧ ᱵᱷᱮᱡᱟ ᱚᱠᱛᱚ ᱨᱮ ᱠᱚᱢ ᱵᱤᱡᱽᱞᱤ ᱠᱷᱚᱨᱪᱚᱜ ᱠᱟᱱ ᱠᱷᱟᱹᱛᱤᱨ ᱫᱚᱦᱲᱟᱪᱩᱨ ᱵᱤᱡᱽᱞᱤ ᱨᱮᱱᱟᱜ ᱯᱚᱥᱚᱸᱫ ᱵᱟᱹᱲᱛᱤᱭᱮᱱᱟ ᱾ ᱩᱱᱤ ᱫᱚ ᱪᱩᱢᱵᱚᱠ ᱟᱨ ᱵᱤᱡᱽᱞᱤ ᱵᱟᱵᱚᱫ ᱛᱮ ᱟᱹᱰᱤ ᱞᱟᱹᱠᱛᱤᱭᱟᱱ ᱡᱟᱭ ᱠᱚᱭ ᱥᱮᱸᱫᱽᱨᱟ ᱚᱰᱚᱠ ᱞᱮᱫ ᱛᱟᱦᱮᱸᱫ ᱾ ᱚᱱᱟᱛᱮ ᱟᱡᱟᱜ ᱧᱩᱛᱩᱢ ᱞᱮᱠᱟ ᱛᱮ ᱜᱮ ᱪᱩᱢᱵᱚᱠ ᱨᱮᱱᱟᱜ ᱨᱮᱱᱟᱜ ᱭᱩᱴᱤᱴ ᱫᱚ ᱠᱚ ᱧᱩᱢ ᱟᱠᱟᱫᱟ ᱾ ᱵᱩᱫᱟᱯᱚᱥᱴ ᱨᱮ ᱮᱛᱚᱦᱚᱵ ᱫᱚ ᱢᱤᱫ ᱴᱮᱞᱤᱯᱷᱚᱱ ᱠᱚᱢᱯᱟᱹᱱᱤ ᱨᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱡᱚᱛᱚ ᱵᱮᱲᱟ ᱨᱮ ᱜᱮ ᱱᱟᱶᱟ ᱱᱟᱶᱟᱭ ᱥᱤᱨᱤᱡᱮᱫ ᱛᱟᱦᱮᱸᱫ ᱾ ᱴᱮᱞᱤᱯᱷᱚᱱ ᱠᱚᱢᱯᱟᱹᱱᱤ ᱨᱮ ᱠᱟᱹᱢᱤ ᱡᱚᱠᱷᱟᱜ ᱢᱚᱴᱟ ᱟᱲᱟᱝ (loudspeaker) ᱥᱤᱨᱤᱡᱽ ᱞᱮᱫ ᱛᱟᱦᱮᱸᱫ ᱿
ᱡᱤᱭᱚᱱ
ᱴᱮᱥᱞᱟ ᱫᱚ ᱑᱐ ᱡᱩᱞᱟᱭ ᱑᱘᱕᱖ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱯᱟᱛ ᱥᱚᱨᱵᱤ ᱨᱮᱱᱟᱜ ᱜᱤᱨᱡᱟᱹ ᱨᱮ ᱱᱟᱭᱠᱮ ᱛᱟᱦᱮᱸᱠᱟᱱᱟ ᱟᱨ ᱮᱸᱜᱟᱛ ᱫᱚ ᱚᱲᱟᱜ ᱞᱩᱠᱷᱤ ᱛᱟᱦᱮᱸᱠᱟᱱᱟ ᱾ ᱟᱠᱚ ᱢᱚᱬᱮ ᱵᱚᱭᱦᱟ ᱵᱩᱦᱤᱱ ᱛᱟᱞᱟ ᱠᱷᱚᱱ ᱟᱡ ᱫᱚ ᱯᱩᱱ ᱛᱷᱚᱠ ᱨᱤᱱᱤᱡ ᱠᱟᱱᱟᱭ ᱾ ᱥᱮᱬᱟ ᱠᱚ ᱢᱤᱫ ᱵᱚᱭᱦᱟ ᱰᱮᱱ ᱟᱨ ᱵᱩᱦᱤᱱ ᱵᱟᱨᱭᱟ ᱟᱧᱡᱮᱞᱤᱠᱟ ᱟᱨ ᱢᱤᱞᱠᱟ ᱟᱨ ᱟᱡ ᱠᱷᱚᱱ ᱦᱩᱰᱤᱧ ᱵᱩᱦᱤᱱ ᱢᱟᱨᱥᱤᱭᱟ  ᱾ ᱑᱘᱖᱑ ᱥᱟᱞᱮ ᱨᱮ ᱟᱡᱟᱜ ᱥᱮᱪᱮᱫ ᱮᱦᱚᱵ ᱞᱮᱱ ᱛᱟᱭᱟ ᱾ ᱑᱘᱖᱒ ᱥᱟᱞᱮ ᱨᱮ ᱚᱥᱴᱨᱤᱭᱟ ᱨᱮᱱᱟᱜ ᱜᱚᱥᱯᱤᱠ ᱧᱩᱛᱩᱢᱟᱱ ᱡᱟᱭᱜᱟ ᱛᱮ ᱠᱚ ᱩᱪᱟᱹᱲᱮᱱᱟ ᱾ ᱑᱘᱗᱐ ᱥᱟᱞᱮ ᱨᱮ ᱩᱥᱩᱞ ᱵᱤᱨᱫᱟᱹᱜᱟᱲ ᱨᱮ ᱚᱞᱚᱜ ᱞᱟᱹᱜᱤᱫ ᱴᱮᱥᱞᱟ ᱠᱟᱨᱞᱵᱷᱟᱠ ᱛᱮ ᱥᱮᱱᱮᱱᱟᱭ ᱾ ᱚᱸᱰᱮ ᱟᱡᱤᱡ ᱮᱞᱠᱷᱟ ᱢᱟᱪᱮᱛ ᱠᱚᱱ ᱵᱟᱹᱲᱛᱤ ᱛᱚᱦᱮᱞᱮᱱᱟ ᱾ ᱠᱟᱞᱠᱩᱞᱚᱥ ᱨᱮ ᱩᱱᱟᱹᱜ ᱜᱮᱭᱟᱱ ᱛᱟᱦᱮᱸᱠᱟᱱᱟᱭ ᱪᱤ ᱟᱞᱜᱟ ᱮᱞᱠᱷᱟ ᱞᱮᱠᱟ ᱦᱚᱨᱚᱵᱚᱨᱚᱜᱮ ᱠᱚᱨᱟᱣ ᱫᱟᱲᱮᱭᱟᱜ ᱠᱟᱱ ᱛᱟᱦᱮᱸᱫ ᱾ ᱱᱚᱶᱟ ᱧᱮᱞ ᱠᱟᱛᱮ ᱟᱠᱚᱨᱤᱱ ᱢᱟᱪᱮᱛ ᱠᱚᱦᱚᱸ ᱠᱚ ᱦᱟᱦᱟᱲᱟ ᱜᱚᱫᱚᱜ ᱛᱟᱦᱮᱸᱫ ᱾ ᱑᱘᱗᱓ ᱥᱟᱞᱮ ᱨᱮ ᱡᱟᱱᱟᱢ ᱟᱹᱛᱩ ᱦᱮᱡ ᱠᱟᱛᱮ ᱠᱚᱞᱮᱨᱟ ᱟᱡᱟᱨ ᱨᱮ ᱧᱩᱨ ᱠᱟᱛᱮ ᱟᱨᱮ ᱪᱟᱸᱫᱚ ᱞᱮᱠᱟ ᱜᱩᱡᱩᱜ ᱥᱟᱶᱮ ᱛᱩᱯᱩᱫ ᱞᱮᱱᱟ ᱾ ᱛᱟᱭᱚᱢ ᱚᱱᱟ ᱟᱡᱟᱨ ᱠᱷᱚᱱ ᱫᱚᱭ ᱵᱩᱜᱤ ᱞᱮᱱ ᱛᱟᱦᱮᱸᱫ ᱾ ᱑᱘᱗᱔ ᱨᱮ ᱵᱚᱲᱦᱮ ᱯᱷᱟᱹᱫ ᱨᱮ ᱥᱮᱞᱮᱫ ᱠᱷᱚᱱ ᱯᱩᱪᱩᱡᱚᱜ ᱞᱟᱹᱜᱤᱫ ᱧᱤᱨ ᱞᱮᱱ ᱛᱟᱦᱮᱸᱫ ᱾ ᱴᱚᱤᱝᱜᱟᱭ ᱧᱩᱛᱩᱢᱟᱱ ᱵᱩᱨᱩ ᱫᱷᱟᱨᱮ ᱨᱮ ᱢᱤᱫ ᱥᱮᱨᱢᱟ ᱜᱟᱱ ᱵᱟᱹᱪᱠᱟᱹᱨ ᱡᱤᱵᱚᱱᱮ ᱞᱮᱠᱟᱭ ᱠᱷᱟᱸᱰᱟᱣᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱑᱘᱗᱕ ᱥᱟᱞᱮ ᱨᱮ ᱜᱨᱚᱡᱽ ᱨᱮᱱᱟᱜ ᱚᱥᱴᱨᱤᱭᱟ ᱯᱚᱞᱤᱴᱚᱠᱱᱤᱠ ᱨᱚ ᱤᱧᱡᱤᱱᱤᱭᱟᱹᱨᱮ ᱯᱟᱲᱦᱟᱣ ᱞᱮᱱ ᱛᱟᱦᱮᱸᱫ ᱾ ᱩᱱ ᱚᱠᱛᱚ ᱨᱮ ᱟᱡᱟᱜ ᱚᱞᱚᱜ ᱠᱩᱨᱩᱢᱩᱴᱩ ᱟᱨ ᱫᱟᱲᱮ ᱤᱫᱤ ᱠᱟᱛᱮ ᱨᱟᱹᱥᱠᱟᱹ ᱛᱮ ᱟᱠᱚᱣᱤᱡ ᱢᱟᱨᱟᱝ ᱢᱟᱪᱮᱫ ᱨᱟᱹᱥᱠᱟᱹ ᱛᱮ ᱟᱡ ᱵᱟᱵᱟ ᱴᱷᱮᱱ ᱢᱤᱫ ᱥᱟᱨᱦᱟᱣ ᱥᱟᱠᱟᱢᱮ ᱠᱩᱞ ᱞᱮᱫ ᱛᱟᱦᱮᱸᱫ ᱾  ᱫᱚᱥᱟᱨ ᱥᱮᱨᱢᱟ ᱟᱠᱚᱭᱤᱡ ᱢᱟᱪᱮᱫ ᱥᱟᱶ ᱠᱟᱛᱷᱟ ᱚᱯᱚᱴ ᱞᱮᱱ ᱛᱟᱦᱮᱸᱫ ᱟᱨ ᱢᱩᱪᱟᱹᱫ ᱥᱮᱫ ᱫᱚ ᱡᱩᱣᱟᱹ ᱮᱱᱮᱡ ᱛᱮᱭ ᱱᱤᱥᱟᱹᱭᱮᱱᱟ ᱾ ᱛᱮᱥᱟᱨ ᱥᱮᱨᱢᱟ ᱠᱮ ᱚᱱᱟ ᱱᱤᱥᱟᱹ ᱪᱟᱵᱟᱜ ᱪᱟᱵᱟᱜ ᱛᱮ ᱟᱹᱰᱤ ᱵᱤᱞᱚᱢ ᱞᱮᱱ ᱠᱟᱦᱮᱸᱫ ᱟᱨ ᱵᱤᱱᱤᱰ ᱦᱚᱸ ᱥᱮᱴᱮᱨ ᱩᱛᱹᱟᱨ ᱞᱮᱱ ᱛᱟᱦᱮᱸᱫ ᱾ ᱟᱹᱰᱤ ᱵᱟᱝ ᱥᱟᱯᱲᱟᱣ ᱠᱟᱛᱮ ᱵᱤᱱᱤᱰ ᱫᱤᱭ ᱮᱢ ᱞᱮᱫ ᱛᱟᱜᱮᱸᱫ ᱜᱮ ᱢᱮᱱᱠᱷᱟᱱ, ᱚᱱᱟ ᱵᱤᱱᱤᱰ ᱨᱮ ᱫᱚᱭ ᱦᱩᱡᱩᱲ ᱞᱮᱱ ᱛᱟᱦᱮᱸᱫ ᱾  ᱚᱱᱟᱛᱟᱭᱚᱢ ᱦᱟᱱᱛᱮ ᱱᱷᱟᱛᱮ ᱫᱟᱬᱟ ᱠᱮᱜᱼᱟᱭ, ᱮᱜᱮᱨ ᱵᱚᱛᱚᱨ ᱛᱮ ᱚᱲᱟᱜ ᱦᱚᱲ ᱥᱟᱣᱟᱜ ᱠᱚ ᱥᱟᱹᱜᱟᱹᱭ ᱛᱚᱯᱟᱜ ᱞᱮᱫ ᱛᱟᱦᱮᱸᱫ ᱟᱨ ᱚᱲᱟᱜ ᱛᱮᱜᱮ ᱵᱟᱭ ᱦᱤᱡᱩᱜ ᱠᱟᱱ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱑᱘᱘᱐ ᱨᱮ ᱟᱡ ᱢᱟᱢᱚ ᱛᱤᱠᱤᱱᱟᱜ ᱥᱚᱯᱚᱦᱚᱫ ᱛᱮ ᱩᱥᱩᱞ ᱥᱮᱪᱮᱫ ᱞᱟᱹᱜᱤᱫ ᱯᱨᱟᱜᱽ ᱛᱮ ᱠᱚ ᱥᱮᱱ ᱮᱱᱟ, ᱢᱮᱱᱠᱷᱟᱱ ᱚᱸᱰᱮ ᱦᱚᱸ ᱧᱩᱛᱩᱢ ᱚᱞ ᱨᱮᱱᱟᱜ ᱚᱠᱛᱚ ᱠᱚ ᱯᱟᱨᱚᱢ ᱪᱟᱵᱟ ᱦᱟᱠᱟᱱ ᱛᱟᱦᱮᱸᱫ ᱾ ᱢᱮᱱᱠᱷᱟᱱ  ᱴᱮᱥᱞᱟ ᱫᱚ ᱤᱱᱠᱟᱹ ᱛᱮᱜᱮ ᱟᱥᱲᱟ ᱫᱚᱭ ᱪᱟᱞᱟᱜ ᱠᱟᱱ ᱛᱟᱦᱮᱸᱫ ᱢᱟᱺᱱ ᱚᱨᱡᱚ ᱥᱟᱠᱟᱢ ᱠᱚ ᱵᱟᱭ ᱧᱟᱢᱚᱜ ᱨᱮᱦᱚᱸ ᱚᱞᱚᱜ ᱫᱚᱭ ᱥᱮᱱᱚᱜ ᱠᱟᱱ ᱛᱟᱦᱮᱸᱫ ᱾ ᱑᱘᱘᱑ ᱨᱮ ᱪᱟᱹᱠᱨᱤ ᱯᱟᱱᱛᱮ ᱞᱟᱹᱜᱤᱫ ᱵᱩᱫᱟᱯᱮᱥᱴ ᱥᱮᱱᱮᱱᱟᱭ ᱟᱨ ᱴᱮᱞᱤᱯᱷᱚᱱ ᱠᱚᱢᱯᱟᱹᱱᱤ ᱨᱮ ᱠᱟᱹᱢᱤ ᱠᱮᱜᱼᱟᱭ ᱾
ᱮᱰᱤᱥᱚᱱ ᱠᱚᱢᱯᱟᱹᱱᱤᱨᱮ ᱠᱟᱹᱢᱤ
᱑᱘᱘᱒ ᱥᱟᱞᱮ ᱨᱮ ᱠᱚᱱᱴᱤᱱᱮᱱᱴᱟᱞ ᱮᱰᱤᱥᱚᱱ ᱠᱚᱢᱯᱟᱹᱱᱤ ᱨᱮ ᱠᱟᱹᱢᱤ ᱮᱦᱚᱵ ᱠᱮᱜᱼᱟ ᱾ ᱚᱱᱟ ᱛᱟᱭᱚᱢ ᱑᱘᱘᱔ ᱨᱮ ᱛᱷᱚᱢᱟᱥ ᱮᱰᱤᱥᱚᱱᱟᱜ ᱮᱰᱤᱥᱚᱱ ᱢᱮᱥᱤᱱ ᱣᱟᱨᱠᱥ ᱨᱮ ᱥᱮᱞᱮᱫᱚᱜ ᱞᱟᱹᱜᱤᱫ ᱱᱤᱣ ᱭᱚᱨᱠ ᱛᱮ ᱥᱮᱱᱮᱱᱟᱭ ᱾ ᱮᱛᱚᱦᱚᱵ ᱫᱚ ᱦᱩᱰᱤᱧ ᱤᱧᱡᱤᱱᱤᱭᱟᱹᱨ ᱞᱮᱠᱟᱛᱮ ᱠᱟᱹᱢᱤ ᱮᱦᱚᱵ ᱞᱮᱫ ᱛᱟᱦᱮᱸᱫ ᱚᱱᱟ ᱛᱟᱭᱚᱢ ᱟᱨᱦᱚᱸ ᱥᱮᱬᱟ ᱠᱟᱹᱢᱤ ᱨᱮᱱᱟᱜ ᱟᱥᱟᱭ ᱫᱚᱦᱚ ᱠᱮᱜᱼᱟ ᱾ ᱮᱰᱤᱥᱚᱱ ᱠᱚᱢᱯᱟᱹᱱᱤ ᱨᱮ DC generator ᱱᱟᱶᱟ ᱛᱮ ᱛᱮᱭᱟᱨ ᱨᱮᱱᱟᱜ ᱵᱷᱟᱨᱟ ᱠᱚ ᱮᱢᱟᱫ ᱫᱮ ᱛᱟᱦᱮᱸᱫ ᱾ ᱱᱚᱶᱟ ᱠᱚ ᱠᱟᱹᱢᱤ ᱢᱚᱡᱽᱛᱮ ᱠᱚᱨᱟᱣ ᱞᱮᱠᱷᱟᱱ ᱠᱚᱢᱯᱟᱹᱱᱤ ᱦᱚᱸ ᱞᱟᱦᱟᱜᱼᱟ ᱟᱨ ᱑᱐,᱐᱐᱐ ᱰᱚᱞᱟᱨ ᱥᱤᱥᱯᱷᱟᱹᱭ ᱮᱢᱟᱭᱟ ᱢᱮᱱᱛᱮᱭ ᱢᱮᱛᱟᱫ ᱫᱮ ᱛᱟᱦᱮᱸᱫ ᱾ ᱢᱮᱱᱠᱷᱟᱱ ᱮᱰᱤᱥᱚᱱ ᱫᱚ ᱠᱩᱲᱟᱹᱭ ᱮᱢᱚᱜ ᱨᱮ ᱫᱚ ᱠᱩᱧᱡᱩᱥ, ᱜᱮ ᱛᱟᱦᱮᱸᱫ ᱟᱨ ᱠᱚᱢᱯᱟᱹᱱᱤ ᱨᱮ ᱩᱱᱟᱹᱜ ᱴᱟᱠᱟ ᱜᱮ ᱵᱟᱭ ᱛᱟᱦᱸ ᱠᱟᱱᱟ ᱾ ᱛᱚᱵᱮ ᱛᱤᱢᱤᱱ ᱫᱤᱱ ᱨᱮᱱᱟᱜ ᱠᱮᱴᱮᱡ ᱠᱩᱨᱩᱢᱩ ᱛᱮ ᱡᱚᱛᱚ ᱢᱤᱥᱤᱱ ᱠᱚ ᱵᱩᱜᱤ ᱨᱩᱣᱟᱹᱲ ᱠᱮᱜᱼᱟ ᱟᱨ ᱚᱱᱟ ᱥᱤᱨᱯᱷᱟᱹ ᱵᱟᱵᱚᱫ ᱛᱮᱭ ᱢᱮᱛᱟᱫ ᱫᱮᱭᱟ ᱾ ᱟᱫᱚ ᱮᱰᱤᱥᱚᱱ ᱢᱮᱛᱟᱫ ᱫᱮᱭᱟᱭ ᱱᱚᱶᱟ ᱫᱚ ᱢᱤᱫ ᱛᱷᱩᱛᱤ ᱛᱟᱦᱮᱸ ᱠᱟᱱᱟ ᱾ ᱥᱤᱨᱯᱷᱟᱹ ᱵᱟᱝ ᱮᱢ ᱠᱟᱛᱮ ᱚᱱᱟ ᱛᱟᱭᱚᱢ ᱮᱰᱤᱥᱚᱱ ᱦᱟᱯᱛᱟ ᱨᱮᱱᱟᱜ ᱠᱩᱲᱟᱹᱭ ᱑᱘ ᱰᱚᱞᱟᱨ ᱠᱷᱚᱱ ᱑᱘ ᱰᱚᱞᱟᱨᱮ ᱨᱟᱠᱟᱵ ᱟᱭᱟ ᱢᱮᱱᱛᱮ ᱢᱮᱛᱟᱫ ᱫᱮᱭᱟ᱾ ᱛᱚᱵᱮ ᱴᱮᱥᱞᱟ ᱫᱚ ᱮᱫᱽᱨᱮ ᱛᱮ ᱚᱱᱟ ᱠᱚᱢᱯᱟᱹᱱᱤ ᱠᱷᱚᱱᱮ ᱵᱷᱟᱜᱟᱣ ᱞᱮᱱ ᱛᱟᱦᱮᱸᱫ ᱿
ᱠᱩᱠᱲᱩ
ᱱᱟᱜᱽᱨᱤᱠ ᱪᱟᱪᱞᱟᱣ
ᱠᱩᱠᱲᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱠᱩᱠᱲᱩ ᱟᱹᱛᱩ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱩᱠᱲᱩ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱓,᱒᱙᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑,᱗᱑᱘ (᱕᱒%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱑,᱕᱘᱔ (᱕᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱩᱢᱚᱨ ᱥᱤᱢᱟᱹ ᱨᱮ ᱦᱚᱲ ᱮᱞ ᱫᱚ ᱕᱔᱐ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱩᱠᱲᱩ ᱨᱮ ᱥᱮᱪᱮᱫ ᱦᱚᱲᱟᱜ ᱜᱩᱴ ᱮᱞ ᱫᱚ ᱑,᱖᱒᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ (᱖ ᱵᱚᱪᱷᱚᱨ ᱠᱷᱚᱱ ᱰᱮᱦᱮᱨ ᱦᱚᱲ ᱮᱞ ᱟᱜ ᱕᱙ᱹ᱐᱘%) ᱾ ‌
ᱥᱮᱪᱮᱫ
ᱥᱚᱦᱤᱫᱽ ᱱᱤᱨᱢᱚᱞ ᱢᱟᱦᱛᱚ ᱩᱱᱩᱥᱩᱞ ᱟᱥᱲᱟ ᱫᱚ ᱑᱙᱙᱓ ᱥᱟᱞ ᱨᱮ ᱛᱷᱟᱯᱚᱱ ᱟᱠᱟᱱ ᱢᱤᱫ ᱦᱤᱱᱫᱤ-ᱛᱟᱱᱟᱞᱟ ᱥᱮᱪᱮᱫ ᱥᱟᱸᱥᱛᱷᱟᱱ ᱠᱟᱱᱟ ᱾ ᱱᱚᱸᱰᱮ ᱫᱚ ᱖ ᱪᱟᱱᱚᱪ ᱠᱷᱚᱱ ᱑᱐ ᱪᱟᱱᱚᱪ ᱫᱷᱟᱹᱨᱤᱡ ᱯᱟᱲᱦᱟᱣ ᱨᱮᱱᱟᱜ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱨᱮᱱᱟᱜ ᱟᱹᱛᱩ ᱠᱚ
ᱨᱳᱢᱟᱱᱤᱭᱟ
ᱨᱳᱢᱟᱱᱤᱭᱟ (ᱨᱳᱢᱟᱱᱤᱭᱟᱱ : România ᱨᱳᱢᱤᱱᱤᱭᱟ) ᱥᱟᱢᱟᱝᱼᱠᱚᱧᱮ ᱤᱣᱨᱳᱯ ᱨᱮᱱᱟᱜ ᱢᱤᱫ ᱫᱤᱥᱚᱢ ᱠᱟᱱᱟ ᱾ ᱱᱚᱶᱟ ᱫᱤᱥᱚᱢ ᱨᱮᱱᱟᱜ ᱮᱛᱚᱢ ᱥᱮᱫ ᱤᱣᱠᱨᱮᱱ, ᱠᱚᱧᱮ ᱥᱮᱫ ᱵᱩᱞᱜᱮᱨᱤᱭᱟ, ᱯᱟᱪᱮ ᱥᱮᱫ ᱦᱟᱝᱜᱮᱨᱤ ᱟᱨ ᱥᱟᱢᱟᱝ ᱥᱮᱫ ᱢᱳᱞᱫᱳᱵᱷᱟ ᱟᱨ ᱦᱮᱸᱫᱮ ᱫᱚᱨᱮᱭᱟ ᱨᱮᱱᱟᱜ ᱵᱚᱰᱟᱨ ᱢᱮᱱᱟᱜᱼᱟ ᱾ ᱒᱓᱘,᱓᱙᱗ ᱪᱟᱹᱣᱠᱟᱹ ᱠᱤᱢᱤ (᱙᱒,᱐᱔᱖ ᱪᱟᱹᱣᱠᱟᱹ ᱢᱟᱭᱤᱞ) ᱛᱮ ᱯᱟᱥᱱᱟᱣ ᱢᱮᱱᱟᱜ ᱱᱚᱶᱟ ᱫᱤᱥᱚᱢ ᱤᱣᱨᱳᱯ ᱨᱮᱱᱟᱜ ᱵᱟᱨᱜᱮᱞ ᱟᱱᱟᱜ ᱢᱟᱨᱟᱝ ᱫᱤᱥᱚᱢ ᱟᱨ ᱤᱣᱨᱳᱯᱤᱭᱚ ᱤᱣᱱᱤᱭᱚᱱ ᱨᱮᱱᱟᱜ ᱮᱭᱟᱭ ᱨᱟᱢᱟᱝ ᱦᱚᱲᱮᱞ ᱫᱤᱥᱚᱢ ᱠᱟᱱᱟ ᱾ ᱨᱳᱢᱟᱱᱤᱭᱟ ᱫᱤᱥᱚᱢ ᱨᱮ ᱒᱐ ᱢᱤᱞᱤᱭᱚᱱ ᱜᱟᱱ ᱦᱚᱲ ᱫᱤᱥᱣᱟᱹ ᱢᱮᱱᱟᱜ ᱠᱚᱣᱟ ᱾ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱵᱩᱡᱷᱟᱨᱮᱥᱴ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ: ᱫᱤᱥᱚᱢ ᱛᱷᱚᱠ: ᱤᱣᱨᱳᱯ ᱨᱮᱱᱟᱜ ᱫᱤᱥᱚᱢ
ᱱᱤᱠᱳᱞᱳ ᱢᱮᱠᱤᱭᱟᱵᱷᱮᱞᱤ
thumb|ᱱᱤᱠᱳᱞᱳ ᱢᱮᱠᱤᱭᱟᱵᱷᱮᱞᱤᱱᱤᱠᱠᱳᱞᱳ ᱫᱤ ᱵᱮᱱᱟᱨᱫᱳ ᱫᱮᱹᱭ ᱢᱮᱠᱤᱭᱟᱵᱷᱮᱞᱞᱤ ᱥᱮ ᱱᱤᱠᱳᱞᱳ ᱢᱮᱠᱤᱭᱟᱵᱷᱮᱞᱤ(᱓ ᱢᱮ, ᱑᱔᱖᱙ – ᱒᱑ ᱡᱩᱱ ᱑᱕᱒᱗) ᱫᱚ ᱤᱛᱟᱞᱤ ᱛᱮ Niccolò di Bernardo dei Machiavelli ᱠᱚ ᱢᱮᱛᱟᱭᱟ ᱟᱨ ᱤᱝᱞᱤᱥ ᱛᱮ ᱫᱚ Niccol Machiavelli ᱠᱚ ᱢᱮᱛᱟᱭᱟ᱾ ᱩᱱᱤ ᱫᱚ ᱤᱣᱨᱳᱯ ᱨᱮᱱᱮᱥᱟ ᱡᱩᱜᱽ ᱨᱮᱱ ᱢᱤᱫ ᱥᱟᱱᱟᱥᱤ, ᱥᱤᱝᱜᱟᱨ ᱟᱨ ᱨᱳᱢᱟᱱᱴᱤᱠ ᱠᱚᱢᱮᱰᱤ ᱜᱟᱭᱟᱱ ᱚᱱᱚᱞᱤᱭᱟᱹᱭ ᱛᱟᱦᱮ ᱠᱟᱱᱟ᱾ ᱤᱣᱨᱳᱯ ᱨᱮᱱᱟᱜ ᱨᱮᱱᱮᱥᱟ ᱨᱮᱱ ᱟᱹᱭᱩᱨᱤᱡ ᱟᱨ ᱛᱟᱭᱚᱢ ᱫᱟᱨᱟᱢ ᱛᱮ politics ᱨᱮᱱ ᱦᱚᱨ ᱩᱫᱩᱜ ᱤᱜ ᱦᱚᱸ ᱠᱟᱱᱟᱭ᱾
ᱡᱤᱭᱳᱱ
ᱢᱮᱠᱤᱭᱟ ᱵᱷᱮᱞᱤ ᱫᱚ ᱤᱴᱟᱞᱤ ᱨᱮᱱᱟᱭ ᱯᱷᱞᱚᱨᱮᱱᱥ ᱥᱚᱦᱚᱨ ᱨᱮᱭ ᱡᱟᱱᱟᱢ ᱞᱮᱱᱟ᱾ ᱕᱘ ᱥᱮᱨᱢᱟ ᱵᱟᱧᱪᱟᱣ ᱛᱟᱦᱮ ᱠᱟᱛᱮᱜ ᱟᱭᱟᱜ ᱢᱟᱹᱢᱤ ᱠᱚ ᱥᱟᱹᱛ ᱠᱟᱛᱮᱜ ᱮ ᱵᱚᱸᱜᱟ ᱛᱟᱞᱟᱭᱮᱱᱟ᱾
ᱯᱷᱮᱰᱮᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱱᱟᱡᱤᱨᱟ
ᱱᱟᱜᱟᱢ
ᱱᱟᱡᱤᱨᱟ ᱟᱦᱳᱢ ᱨᱟᱡᱚᱥᱴᱤ ᱚᱠᱛᱮ ᱨᱮ ᱨᱟᱡᱽᱜᱟᱲ ᱜᱚᱲᱜᱟᱶ ᱥᱩᱨ ᱨᱮ ᱛᱟᱦᱮ ᱠᱟᱱ ᱛᱮ, ᱱᱚᱣᱟ ᱴᱷᱟ.ᱭ ᱨᱮ ᱢᱚᱦᱚᱛ ᱦᱚ ᱢᱮᱱᱟᱜ ᱜᱮᱭᱟ৷ ᱞᱟ.ᱭ ᱟ.ᱜᱩ ᱠᱟᱛᱷᱟ ᱞᱮᱠᱟ ᱛᱮ ᱱᱟᱡᱤᱨᱟ ᱧᱩᱛᱩᱢ ᱫᱚ "ᱱᱟᱣ-ᱡᱤᱨᱟ"(ᱞᱟ.ᱣᱠᱟ. ᱡᱤᱨᱟ.) ᱠᱷᱚᱱ ᱚᱢᱚᱱ ᱟᱠᱟᱱᱟ, ᱟᱦᱳᱢ ᱨᱟᱡᱚᱥᱴᱤ ᱚᱠᱛᱮ ᱨᱮ ᱱᱟᱡᱤᱨᱟ ᱨᱮᱭᱟᱜ ᱫᱤᱠᱷᱚᱣ ᱱᱟ.ᱭ ᱨᱮ ᱞᱟ.ᱣᱠᱟ. ᱝᱴᱫᱚᱦᱚᱭᱮᱫ ᱛᱟᱦᱮᱱᱟ। ᱚᱱᱟ ᱛᱮ ᱜᱮ ᱱᱟᱣ-ᱡᱤᱨᱟ ᱠᱷᱚᱱ ᱱᱟᱡᱤᱨᱟ ᱟ.ᱲᱟ. ᱫᱚ ᱚᱢᱚᱱ ᱟᱠᱟᱱᱟ ᱢᱮᱱ ᱛᱮ ᱱᱟᱜᱟᱢᱤᱭᱟ. ᱠᱚ ᱠᱚ ᱢᱮᱱᱟ। ᱢᱤᱫ ᱵᱟᱨ ᱚᱱᱚᱞᱤᱭᱟ. ᱠᱚᱠᱚ ᱢᱮᱱᱟ ᱵᱟᱝᱢᱟ ᱱᱚᱡᱚᱨ ᱠᱷᱚᱱ ᱱᱟᱡᱤᱨᱟ ᱫᱚ ᱦᱩᱭ ᱟᱠᱟᱱᱟ৷ ᱱᱟᱜᱟᱢᱤᱭᱟ. ᱥᱚᱨᱵᱟᱱᱚᱱᱫᱚ ᱨᱟᱡᱽᱠᱩᱢᱟᱨ ᱮ ᱞᱟ.ᱭ ᱟᱠᱟᱫᱟ ᱵᱟᱝᱢᱟ ᱱᱟᱡᱤᱨᱟ ᱧᱩᱛᱩᱢ ᱫᱚ ᱛᱟᱭ ᱟ.ᱲᱟ. ᱚᱢᱚᱱ ᱟᱠᱟᱱᱟ, ᱱᱟ ᱨᱮᱭᱟᱜ ᱢᱮᱱᱮᱛ ᱦᱟᱥᱟ, ᱡᱤ ᱨᱮᱭᱟᱜ ᱢᱮᱱᱮᱛ ᱡᱷᱩᱠᱤ ᱟᱨ ᱨᱟ ᱨᱮᱭᱟᱜ ᱢᱮᱱᱮᱭ ᱵᱟ.ᱲᱛᱤ ৷ ᱵᱚᱛᱮ ᱱᱟᱡᱤᱨᱟ ᱨᱮᱭᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ "ᱢᱟᱨᱟᱝ ᱡᱷᱩᱠᱤᱜ ᱦᱟᱥᱟ ᱥᱮ ᱴᱚᱴᱷᱟ(a much inclined land)৷
ᱡᱮᱜᱮᱛᱟᱹᱨᱤ ᱱᱟᱹᱨᱠᱟᱹᱲ ᱢᱟᱦᱟᱸ
ᱥᱟᱱᱟᱢ ᱥᱮᱨᱢᱟ ᱒ ᱥᱤᱛᱚᱢᱵᱚᱨ ᱨᱮ 'ᱡᱮᱜᱮᱛ ᱱᱟᱹᱨᱠᱟᱹᱲ ᱢᱟᱦᱟᱸ ᱢᱮᱱᱛᱮ ᱢᱟᱱᱟᱣ ᱦᱩᱭᱩᱜ ᱠᱟᱱᱟ᱾
ᱤᱢᱮᱡᱽ ᱠᱨᱮᱰᱤᱴ ᱣᱤᱠᱤᱢᱤᱰᱤᱭᱟ ᱠᱚᱢᱚᱱᱥ ᱠᱷᱚᱱ
ᱱᱟᱹᱨᱠᱟᱹᱲ ᱡᱚ ᱫᱚ ᱣᱷᱟᱨᱥᱴᱟᱭᱤᱞ ᱟᱨ ᱨᱟᱦᱭᱤᱴᱞᱤ ᱡᱚ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟ ᱟᱨ  ᱴᱷᱤᱠ ᱚᱱᱠᱟ ᱜᱮ ᱢᱮᱱᱟᱜ-ᱟ᱾ ᱡᱚᱠᱷᱚᱱ ᱱᱚᱶᱟ ᱡᱚ ᱨᱮᱱᱟᱜ ᱥᱚᱡᱷᱮ ᱡᱚᱢ ᱦᱩᱭ ᱫᱟᱲᱮᱭᱟᱜ-ᱟ,  ᱱᱚᱶᱟ ᱨᱮᱱᱟᱜ ᱞᱟᱜᱟᱣ ᱠᱟᱹᱢᱤ ᱟᱭᱢᱟ ᱫᱟᱠᱟ ᱩᱛᱩ ᱮᱢᱟᱱ ᱠᱚᱨᱮ ᱫᱚᱨᱠᱟᱨᱚᱜ ᱠᱟᱱᱟ᱾ ᱫᱚᱥᱟᱨ ᱟᱨᱚ ᱛᱮ, ᱱᱟᱹᱨᱠᱟᱹᱲ ᱫᱟᱜ ᱡᱟᱦᱟᱱ  ᱚᱢᱨᱤᱛ ᱠᱷᱚᱱ ᱠᱚᱢ ᱵᱟᱹᱱᱩᱜ-ᱟ ᱪᱮᱫᱟᱜ ᱥᱮ ᱱᱚᱶᱟ ᱟᱭᱢᱟ ᱱᱤᱭᱩᱴᱨᱤᱭᱤᱱᱥ ᱛᱟᱛᱣᱚ ᱛᱮ ᱯᱮᱨᱮᱡ ᱛᱟᱦᱮᱸᱱ ᱠᱟᱱᱟ᱾
ᱱᱟᱹᱨᱠᱟᱹᱲ ᱨᱮᱱᱟᱜ ᱚᱫᱽᱵᱷᱩᱛ ᱞᱟᱜᱟᱣ ᱠᱟᱹᱢᱤ ᱵᱟᱝ ᱥᱩᱢᱩᱝ ᱱᱚᱶᱟ ᱡᱚ ᱦᱟᱹᱵᱤᱡ ᱫᱚ ᱥᱤᱢᱤᱛ-ᱟ, ᱢᱮᱱᱠᱷᱟᱱ ᱯᱩᱨᱟ ᱫᱟᱨᱮ ᱜᱮ ᱢᱮᱱᱟᱜ-ᱟ᱾ ᱱᱟᱹᱨᱠᱟᱹᱲ ᱨᱮᱱᱟᱜ ᱫᱟᱨᱮ ᱠᱚ ᱫᱚ 'ᱴᱨᱤ ᱚᱯᱷ ᱞᱟᱜᱤᱯᱷ' ᱥᱮ 'ᱦᱮᱣᱱᱚᱞᱤ ᱴᱨᱤ' ᱠᱚ ᱢᱮᱛᱟᱣᱟᱜ-ᱟ᱾ ᱟᱹᱰᱤ ᱥᱮᱫᱟᱭ ᱠᱷᱚᱱ ᱜᱮ, ᱱᱟᱹᱨᱠᱟᱹᱲ ᱨᱮᱱᱟᱜ ᱫᱟᱨᱮ ᱦᱚᱲ ᱠᱚ ᱞᱟᱹᱜᱤᱫ ᱫᱟᱠᱟ ᱡᱚᱢ, ᱧᱩᱭ, ᱵᱩᱜᱤ ᱡᱚᱛᱚᱱ ᱟᱨ ᱵᱮᱱᱟᱣ ᱥᱟᱢᱟᱱ  ᱠᱚ ᱞᱟᱹᱜᱤᱫ ᱞᱟᱜᱟᱜ ᱠᱟᱱᱟ᱾
ᱟᱹᱰᱤ ᱜᱮ ᱫᱚᱨᱠᱟᱨᱚᱜ ᱠᱟᱱᱟ ᱱᱤᱛᱚᱜ, ᱱᱚᱶᱟ ᱨᱮᱱᱟᱜ ᱟᱨᱡᱟᱣ ᱨᱮᱸᱜᱮᱡ ᱡᱤᱭᱚᱱ ᱦᱚᱲ ᱠᱚ ᱞᱟᱹᱜᱤᱫ ᱟᱹᱰᱤ ᱜᱮ ᱱᱟᱯᱟᱭᱟ, ᱵᱟᱧᱪᱟᱣ ᱟᱨ ᱠᱤᱨᱤᱧ-ᱟᱹᱠᱷᱨᱤᱧ ᱨᱮᱱᱟᱜ ᱡᱤᱱᱤᱥ ᱵᱮᱱᱟᱣ ᱦᱩᱭ ᱟᱠᱟᱱᱟ᱾ ᱱᱟᱹᱨᱠᱟᱹᱲ ᱨᱮᱱᱟᱜ ᱟᱨᱡᱟᱣ ᱵᱮᱜᱚᱨ ᱮᱴᱟᱜ ᱮᱢᱟᱱ ᱚᱯᱥᱚᱱ ᱨᱮᱱᱟᱜ ᱦᱚᱲ ᱠᱚᱣᱟᱜ ᱟᱭ ᱨᱮᱱᱟᱜ ᱡᱤᱱᱤᱥ ᱵᱮᱱᱟᱣ ᱦᱩᱭ ᱟᱠᱟᱱᱟ᱾
ᱱᱚᱶᱟ ᱨᱮᱱᱟᱜ ᱟᱨᱡᱟᱣ ᱵᱟᱲᱷᱟᱣ ᱪᱟᱞᱟᱜ ᱠᱟᱱ ᱢᱟᱱᱚᱛ ᱠᱷᱟᱹᱛᱤᱨ ᱛᱮ 'ᱮᱥᱤᱭᱟᱱ ᱮᱸᱰ ᱯᱮᱥᱤᱯᱷᱤᱠ  ᱠᱚᱠᱚᱱᱟᱴ ᱠᱚᱢᱭᱩᱱᱤᱴᱤ' ᱨᱮᱱᱟᱜ ᱜᱟᱴᱷᱚᱱ ᱦᱩᱭ ᱮᱱᱟ, ᱡᱟᱦᱟᱸ ᱫᱚ ᱱᱚᱶᱟ ᱨᱮᱱᱟᱜ ᱢᱩᱠᱷᱭᱟᱞᱚᱭ ᱡᱟᱠᱟᱨᱛᱟ ᱨᱮ ᱢᱮᱱᱟᱜ-ᱟ᱾ ᱱᱚᱶᱟ ᱥᱚᱢᱩᱫᱚᱭ ᱨᱮᱱᱟᱜ ᱩᱫᱫᱮᱥᱭᱚ "ᱱᱟᱹᱨᱠᱟᱹᱲ ᱞᱟᱜᱟᱣ ᱨᱮᱱᱟᱜ ᱥᱟᱱᱟᱢ ᱞᱮᱠᱟᱱ ᱠᱟᱹᱢᱤ ᱦᱚᱨᱟ ᱠᱚ ᱵᱟᱲᱷᱟᱣ ᱮᱢ, ᱠᱩᱨᱰᱤᱱᱮᱴ ᱮᱸᱰ ᱦᱟᱨᱢᱚᱱᱤᱡᱽ ᱨᱮᱱᱟᱜ ᱛᱷᱟᱯᱚᱱ ᱠᱚ ᱥᱚᱨᱠᱟᱨ"᱾ ᱱᱤᱛᱟᱝ ᱨᱮ, ᱮᱥᱤᱭᱚ ᱟᱨ ᱯᱨᱟᱥᱟᱸᱛ ᱱᱟᱹᱨᱠᱟᱹᱲ ᱥᱚᱢᱩᱫᱚᱭ ᱨᱮ ᱑᱘ ᱱᱟᱹᱨᱠᱟᱹᱲ ᱞᱟᱜᱟᱣ ᱨᱤᱱᱤᱡ ᱜᱷᱟᱨᱚᱸᱡᱽ ᱠᱚ  ᱫᱤᱥᱚᱢ ᱠᱟᱱᱟ ᱡᱟᱦᱟᱸ ᱙᱐ ᱯᱨᱚᱛᱤᱥᱟᱛ ᱱᱟᱹᱨᱠᱟᱹᱲ  ᱞᱟᱜᱟᱣ ᱟᱨ ᱟᱹᱠᱷᱨᱤᱧ ᱮᱫ ᱟᱠᱚ ᱾ ᱡᱚ ᱠᱷᱚᱱ ᱮᱛᱚᱦᱚᱵ ᱠᱟᱛᱮᱫ ᱱᱚᱶᱟ ᱨᱮᱱᱟᱜ ᱥᱟᱠᱟᱢ ᱦᱟᱹᱵᱤᱡ, ᱯᱩᱨᱟᱹ ᱱᱟᱹᱨᱠᱟᱹᱲ ᱨᱮ ᱫᱟᱨᱮ ᱨᱮᱱᱟᱜ ᱠᱟᱹᱢᱤ ᱟᱭᱢᱟ ᱟᱱᱟᱴ ᱠᱚ ᱯᱩᱨᱟᱹᱣ ᱞᱟᱹᱜᱤᱫ ᱛᱮ ᱦᱩᱭ ᱫᱟᱲᱮᱭᱟᱜ ᱠᱟᱱᱟ᱾ ᱵᱷᱟᱞᱮ ᱜᱮ ᱱᱚᱶᱟ ᱟᱨᱡᱟᱣ ᱨᱮᱸᱜᱮᱡ ᱦᱚᱲ ᱠᱚ ᱞᱟᱹᱜᱤᱫ ᱠᱚᱢ ᱞᱟᱹᱜᱤᱫ ᱛᱮ ᱢᱤᱫ ᱩᱛᱠᱨᱤᱥᱴᱚ ᱵᱷᱩᱢᱤᱠᱟ ᱵᱮᱱᱟᱣᱜ ᱠᱟᱱᱟ,  ᱢᱮᱱᱠᱷᱟᱱ ᱱᱚᱝᱠᱟ ᱞᱟᱹᱜᱤᱫ ᱛᱮ ᱥᱛᱮᱭᱚ ᱯᱟᱞᱮᱱᱚᱫ ᱚᱠᱟ ᱠᱚ ᱮᱢᱟ ᱠᱚ ᱠᱟᱱᱟ ᱾ ᱚᱱᱟᱛᱮ, ᱱᱚᱶᱟ ᱵᱚᱦᱩᱢᱩᱠᱷᱤ ᱟᱨᱡᱟᱣ ᱨᱮᱱᱟᱜ ᱢᱟᱹᱱ ᱫᱚᱦᱲᱟ ᱞᱟᱹᱜᱤᱫ, ᱱᱚᱶᱟ ᱨᱮᱱᱟᱜ ᱟᱹᱰᱤ ᱢᱚᱦᱚᱛᱣᱚ ᱜᱮᱭᱟᱮ ᱡᱮ ᱟᱵᱚ ᱱᱚᱝᱠᱟᱱ ᱫᱤᱱ ' ᱡᱮᱜᱮᱛ ᱱᱟᱹᱨᱠᱟᱹᱲ ᱢᱟᱦᱟᱸ ᱵᱚᱱ ᱯᱟᱨᱥᱟᱞ ᱢᱟ᱾
ᱠᱚᱥᱴᱟᱥ ᱜᱚᱥᱡᱟᱹᱣᱱᱤᱥ
ᱠᱚᱱᱥᱴᱮᱸᱴᱤᱱᱳᱥ  "ᱠᱚᱠᱴᱟᱥ" ᱜᱩᱥᱜᱩᱱᱤᱥ ᱫᱚ ᱢᱤᱫ ᱜᱽᱨᱤᱠ ᱨᱤᱱᱤᱡ ᱯᱚᱨᱱ ᱯᱟᱯᱟᱴᱤᱭᱟᱹ ᱛᱟᱦᱮᱸ ᱠᱟᱱᱟᱭ᱾ ᱩᱱᱤ ᱫᱚ ᱟᱨ ᱑᱙᱗᱐ ᱟᱨ ᱑᱙᱗᱐ ᱟᱨ ᱑᱙᱘᱐ ᱨᱮᱭᱟᱜ ᱫᱟᱥᱟᱠ ᱨᱮᱭᱟᱜ ᱜᱽᱨᱤᱠ ᱯᱚᱨᱱᱚᱜᱽᱯᱷᱤᱠ ᱨᱮᱭᱟᱜ ᱢᱤᱫ ᱵᱟᱰᱟᱭᱟᱱ ᱦᱚᱲ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱱᱟ᱾
ᱩᱱᱤ ᱫᱚ ᱳ ᱤᱰᱳᱱᱤᱵᱽᱞᱮᱯᱥᱤᱭᱟᱥ (ᱫᱽ ᱯᱤᱯᱤᱝ ᱴᱚᱢ), ᱥᱤᱨᱯᱷᱟᱹ ᱡᱤᱛᱠᱟᱹᱨ ᱱᱤᱠᱳᱞᱚᱥ ᱴᱨᱟᱭᱟᱱᱴᱟᱯᱷᱤᱞᱤᱰᱤᱥ ᱯᱷᱤᱞᱢ ᱨᱮᱰᱤᱭᱳ ᱢᱳᱥᱠᱳ, ᱫᱽ ᱚᱵᱷᱟᱨᱠᱳᱴ (᱑᱙᱙᱖) ᱟᱨ ᱢᱟᱣᱨᱳ ᱜᱟᱞᱟ (ᱵᱽᱞᱮᱠ ᱢᱤᱞᱠ, ᱒᱐᱐) ᱞᱮᱠᱟᱱ ᱯᱷᱤᱞᱢ ᱨᱮ ᱧᱮᱠ ᱟᱠᱟᱱᱟᱭ᱾ ᱩᱱᱤ ᱫᱚ ᱯᱷᱮᱢᱟᱥ ᱜᱽᱨᱤᱠ ᱠᱚᱢᱮᱰᱤ ᱥᱨᱤᱝᱠᱷᱞᱟ ᱴᱤᱥ ᱮᱞᱟᱰᱳᱥ ᱴᱟ ᱯᱤᱰᱤᱭᱟ (ᱜᱽᱨᱤᱥ ᱵᱟᱭᱡᱽ) ᱨᱮ ᱟᱛᱤᱛᱷᱤ ᱨᱮᱭᱟᱜ ᱯᱟᱴ ᱟᱠᱟᱫᱟᱭ ᱾ ᱑᱔ ᱯᱷᱮᱵᱽᱨᱩᱣᱟᱨᱤ ᱒᱐᱐᱕ ᱦᱤᱞᱚᱜ ᱠᱟᱞᱴ ᱜᱽᱨᱤᱠ ᱥᱤᱱᱮᱢᱟ ᱨᱤᱱᱤᱡ ᱛᱮᱥᱟᱨ ᱢᱟᱦᱳᱛᱥᱟᱣ ᱨᱮ ᱜᱳᱥᱜᱳᱱᱤᱥ ᱠᱚ ᱥᱚᱢᱢᱟᱱ ᱞᱮᱫᱮ ᱛᱟᱦᱮᱱ᱾
ᱩᱱᱤ ᱫᱚ ᱢᱤᱫ ᱥᱮᱢᱤ ᱰᱤᱣᱟᱭᱤ ᱞᱮᱠᱟᱛᱮ ᱑᱙᱗᱐ ᱨᱮᱭᱟᱜ ᱥᱮᱱᱪᱩᱨᱤ ᱨᱤᱱᱤᱡ ᱨᱟᱡᱟ ᱜᱽᱨᱤᱠ ᱯᱚᱨᱱ ᱯᱟᱯᱟᱴᱤᱭᱟᱹ ᱨᱮ ᱢᱟᱥᱴᱟᱨ ᱟᱨ ᱥᱟᱱᱟᱢ ᱠᱷᱚᱱ ᱠᱟᱢᱩᱠ ᱜᱽᱨᱤᱠ ᱯᱟᱯᱟᱴᱤᱭᱟᱹ ᱨᱤᱱᱤᱡ ᱥᱤᱝᱦᱟᱥᱟᱱ ᱨᱮ ᱡᱤᱛᱠᱟᱹᱨ ᱟᱱᱤᱡ ᱦᱚᱲ ᱞᱮᱠᱟ ᱛᱮ ᱣᱟᱨᱱᱤᱛ ᱦᱩᱭ ᱞᱮᱱ ᱛᱟᱦᱮᱱᱟ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱯᱚᱨᱱ ᱯᱟᱯᱟᱴᱤᱭᱟᱹ ᱠᱚᱣᱟᱜ ᱛᱟᱞᱠᱟ
ᱠᱮᱠᱤ ᱚᱫᱷᱤᱠᱟᱨᱤ
ᱠᱮᱠᱤ ᱚᱫᱷᱤᱠᱟᱨᱤ ᱢᱤᱫ ᱱᱮᱯᱟᱞᱤ ᱚᱵᱷᱤᱱᱮᱛᱨᱤ ᱟᱨ ᱢᱳᱰᱮᱞ ᱠᱟᱱᱟᱠᱤᱱ । ᱩᱱᱤ ᱟᱭᱢᱟ ᱱᱮᱯᱟᱞᱤ ᱵᱷᱤᱰᱤᱭᱳ, ᱴᱮᱞᱤᱵᱷᱤᱡᱚᱱ ᱵᱤᱜᱭᱟᱯᱚᱱ ᱟᱨ ᱖ ᱜᱚᱴᱟᱝ ᱠᱷᱚᱱ ᱡᱟ.ᱥᱛᱤ ᱱᱮᱯᱟᱞᱤ ᱯᱤᱞᱤᱢ ᱨᱮᱠᱤᱱ ᱠᱟ.ᱢᱤ ᱟᱠᱟᱫᱟ । ᱩᱱᱤ ᱱᱮᱯᱟᱞᱤ ᱯᱤᱞᱤᱢ ᱨᱮ ᱠᱟ.ᱢᱤ ᱞᱟᱦᱟ ᱟᱭᱢᱟ ᱞᱮᱠᱟᱱ ᱵᱷᱤᱰᱤᱭᱳ ᱨᱮ ᱠᱟ.ᱢᱤ ᱞᱮᱫᱟᱠᱤᱱ ᱾ ᱩᱱᱤ ᱥᱣᱚᱨ ᱯᱷᱤᱞᱤᱢ ᱠᱷᱚᱱ ᱱᱮᱯᱟᱞᱤ ᱯᱷᱤᱞᱢᱤ ᱪᱷᱮᱛᱨᱚ ᱨᱮ  ᱠᱟ.ᱢᱤ ᱠᱤᱱ ᱮᱛᱦᱚᱵ ᱠᱮᱫᱟ । ᱩᱱᱤ ᱠᱟ.ᱢᱤ ᱟᱠᱟᱫ ᱯᱷᱤᱞᱤᱢ ᱠᱚ ᱟᱤ ᱮᱢ ᱥᱚᱨᱤ, ᱢᱚᱥᱟᱱ, ᱢᱟᱭᱟᱠᱳ ᱵᱟᱨᱤᱢᱟ, ᱢᱚᱦᱚᱥᱩᱥ, ᱵᱤᱛᱮᱠᱟ ᱯᱚᱞ ᱟᱨ ᱠᱳᱦᱚᱞᱯᱩᱨ ᱮᱠᱥᱯᱨᱮᱥ ᱨᱮ ᱟ.ᱰᱤ ᱢᱚᱪ ᱮ ᱠᱟ.ᱢᱤ ᱞᱮᱫᱛᱮ ᱡᱚᱛᱚᱦᱚᱲ ᱟᱜ ᱢᱚᱱᱮ ᱨᱮ ᱛᱟᱦᱮᱸ ᱟᱠᱟᱱᱟ  ।   ᱩᱱᱤ ᱛᱷᱤᱮᱴᱚᱨ ᱨᱮ ᱦᱚᱸ ᱢᱚᱡᱽᱵᱩᱛ ᱛᱟᱦᱮᱱ ᱞᱟ.ᱜᱤᱫ ᱥᱚᱛᱭᱚᱢᱳᱦᱚᱱ ᱡᱳᱥᱤ ᱚᱞ ᱟᱠᱟᱫ ᱱᱟᱴᱚᱠ ᱪᱟᱨᱩᱢᱚᱛᱤ ᱨᱮᱦᱚᱸ ᱠᱟ.ᱢᱤ ᱟᱠᱟᱫᱟ ।
ᱥᱮᱪᱮᱫ
ᱠᱮᱠᱤ ᱚᱫᱷᱤᱠᱟᱨᱤ ᱢᱟᱱᱚᱵ ᱥᱚᱸᱥᱟᱫᱷᱚᱱ ᱵᱭᱚᱵᱚᱥᱛᱷᱟᱯᱚᱱ ᱠᱮ ᱚᱯᱷ ᱮ ᱵᱤᱡᱤᱱᱮᱥ ᱥᱠᱩᱞ ᱠᱷᱚᱱ ne:मानब संसाधन ब्यबस्थापनमा केअफए बिजनेस स्कुल ᱒᱐᱑᱖ ᱨᱮ ᱵᱤᱜᱨᱤ  ne:डिग्री ᱫᱷᱟ.ᱵᱤᱡᱽ ᱨᱮᱱᱟᱜ ᱯᱟᱲᱦᱟᱣ ᱠᱤᱱ ᱦᱟᱛᱟᱣ ᱠᱮᱫᱟ । ᱩᱱᱤ ᱤᱥᱱᱟᱛᱚᱠ ᱛᱚᱦᱚ ne:स्नातक तह ᱒᱐᱑᱓ ᱨᱮ  ᱛᱨᱤᱵᱷᱩᱣᱚᱱ ᱭᱩᱱᱤᱵᱷᱚᱨᱥᱤᱴᱤ ne:त्रिभुवन युनिभर्सिटी ᱠᱷᱚᱱ ᱯᱟᱥ ᱠᱮᱫᱟᱠᱤᱱ। ᱠᱮᱠᱤ ᱵᱟᱞ ᱥᱤᱨᱤᱡᱚᱱᱟᱞᱚᱭ ᱤᱥᱠᱩᱞ ne:बाल सिरिजनालय स्कुल, ᱠᱟᱴᱷᱚᱢᱟᱰᱳᱣ ᱠᱷᱚᱱ ᱮᱥ ᱮᱞ ᱥᱤ  (एसएलसी) ᱯᱟᱥ ᱞᱮᱫᱟᱠᱤᱱ। ᱩᱱᱤ ᱯᱨᱚᱢᱟᱬᱯᱚᱛᱨᱚ ᱛᱚᱦᱚ ᱦᱣᱟᱤᱴᱚᱦᱟᱩᱥᱚ ᱠᱚᱞᱮᱡᱽ ne:प्रमाणपत्र तह ह्वाइटहाउस कलेज ᱠᱷᱚᱱ ᱠᱤᱱ ᱠᱚᱨᱟᱣ ᱞᱮᱫᱟ।
ᱚᱵᱷᱤᱱᱚᱭ ᱨᱮ
ᱠᱮᱠᱤ ᱚᱫᱷᱤᱠᱟᱨᱤ ᱠᱟ.ᱢᱤ ᱟᱠᱟᱫ ᱯᱟ.ᱦᱤᱞ ᱯᱷᱤᱞᱤᱢ ᱥᱣᱚᱨ ᱠᱟᱱᱟ । ᱱᱩᱣᱟ ᱯᱷᱤᱞᱤᱢ ᱠᱷᱚᱱ ᱜᱤ ᱠᱮᱠᱤ ᱱᱮᱯᱟᱞᱤ ᱯᱷᱤᱞᱤᱢ ᱪᱷᱮᱛᱨᱚ ᱨᱮ ᱠᱟ.ᱢᱤ ᱮ ᱮᱦᱚᱵ ᱮᱱᱟ ।
ᱵᱮᱵᱷᱟᱨᱤᱭᱟ.
''ᱣᱤᱠᱤᱯᱤᱰᱤᱭᱟ ᱵᱮᱵᱷᱟᱨᱤᱭᱟᱹ ᱫᱚ ᱣᱤᱠᱤᱯᱤᱰᱤᱭᱟ ᱨᱮ ᱜᱚᱲᱚ ᱮᱢ ᱦᱚᱲ ᱠᱟᱱᱟ ᱠᱚ ᱾ ᱢᱤᱫ ᱴᱟᱝ ᱵᱮᱵᱷᱟᱨᱤᱭᱟ. ᱫᱚ ᱦᱩᱭᱩᱜ ᱠᱟᱱᱟ ᱢᱟ.ᱱᱢᱤ ᱡᱟᱦᱟᱭ ᱫᱚ ᱣᱤᱠᱤᱯᱤᱰᱤᱭᱟ ᱥᱟᱦᱴᱟ ᱥᱟᱯᱲᱟᱣ ᱨᱮ ᱜᱚᱲᱚ ᱥᱚᱦᱮᱫ ᱮᱢᱟ । ᱵᱮᱵᱷᱟᱨᱤᱭᱟ. ᱠᱚ ᱫᱚ ᱠᱚ ᱦᱚᱲ ᱠᱟᱱᱟ ᱡᱟᱦᱟᱭ ᱫᱚ ᱣᱤᱠᱤᱯᱤᱰᱤᱭᱟ ᱜᱟᱨᱚᱡ ᱨᱮ ᱥᱮᱞᱮᱫᱤᱭᱟ. ᱫᱟᱲᱮᱭᱟᱜ ᱟᱠᱚ । ᱩᱱᱠᱩ ᱫᱚ ᱥᱟᱦᱴᱟ ᱨᱮᱱᱟᱜ ᱩᱯᱨᱩᱢ ᱠᱚ ᱵᱚᱫᱚᱞ ᱠᱟᱛᱮ ᱠᱚ ᱦᱟᱨᱟᱢ ᱵᱩᱨᱩ ᱫᱟᱲᱮᱭᱟᱜ-ᱟ। ᱮᱠᱟᱣᱚᱰ ᱛᱮᱭᱟᱨ ᱛᱟᱭᱚᱢ ᱟ.ᱰᱤ ᱟᱢᱫᱟᱭ ᱥᱟᱯᱲᱟᱣ ᱫᱟᱲᱮᱭᱟᱜ-ᱟ।''
ᱡᱟᱦᱟᱭ ᱜᱮ ᱣᱤᱠᱤᱯᱤᱰᱤᱭᱟ ᱵᱚᱫᱚᱞ ᱫᱟᱲᱮᱭᱟᱜ-ᱟ, ᱟᱢᱮᱢ ᱫᱟᱲᱮᱭᱟᱜ-ᱟ। ᱞᱤᱱ ᱢᱮ ᱥᱟᱯᱲᱟᱣ ᱟᱨ ᱯᱷᱮᱰᱟᱛ ᱥᱟᱯᱲᱟᱣ ᱥᱟᱦᱴᱟ ᱪᱮᱛᱟᱱ ᱨᱮ ᱛᱟᱦᱮᱱᱟ ᱟᱨ ᱥᱟᱶ ᱛᱮ ᱵᱚᱫᱚᱞ ᱢᱮ । ''
ᱵᱮᱵᱷᱟᱨᱤᱭᱟ. ᱟᱜ ᱟ.ᱭᱫᱟ.ᱨ
''ᱵᱮᱵᱷᱟᱨᱤᱭᱟ. ᱱᱟᱣᱟ ᱥᱟᱦᱴᱟ ᱥᱟᱯᱲᱟᱣ ᱫᱟᱲᱮᱭᱟᱜ-ᱟ ᱵᱟᱝ ᱠᱷᱟᱱ ᱢᱤᱫ ᱴᱟᱝ ᱵᱮᱵᱷᱟᱨᱤᱭᱟ. ᱮᱠᱟᱣᱚᱰ ᱥᱟᱶᱛᱮ । ᱠᱤᱪᱷᱩ ᱥᱟᱦᱴᱟ ᱨᱮᱱᱟᱜ protected ᱵᱟᱱᱩᱜ ᱟᱱ ᱥᱟᱦᱴᱟ ᱥᱟᱯᱲᱟᱣ ᱫᱟᱲᱮᱭᱟᱜ-ᱟ, ᱮᱠᱟᱣᱚᱰ ᱵᱮᱜᱚᱨ ᱵᱚᱫᱚᱞ ᱫᱟᱲᱮᱭᱟᱜ ᱟᱢ । ᱡᱟᱦᱟᱭ ᱮᱠᱟᱣᱚᱰ ᱜᱮ ᱔ ᱢᱟᱦᱟ ᱦᱩᱭᱩᱜ ᱞᱮᱠᱷᱟᱱ ᱟᱨ ᱵᱟᱝ ᱠᱷᱟᱱ ᱑᱐ ᱜᱚᱴᱟᱝ ᱥᱟᱯᱲᱟᱣ ᱛᱟᱭᱚᱢ ᱡᱷᱚᱛᱚ ᱞᱮᱠᱟᱱ ᱥᱟᱦᱴᱟ ᱢᱮᱥᱟ ᱠᱟᱛᱮ ।''
'' ᱨᱩᱠᱷᱤᱭᱟ. ᱥᱟᱦᱴᱟ ᱵᱟᱝ ᱥᱟᱯᱲᱟᱣ ᱫᱟᱲᱮᱭᱟᱜ-ᱟ, ᱩᱱᱠᱩ ᱫᱚ ᱩᱪᱟ.ᱲ ᱥᱮ ᱜᱮᱫ ᱜᱤᱰᱤ ᱵᱟᱝ ᱠᱚ ᱫᱟᱲᱮᱭᱟᱜ-ᱟ ।''ᱠᱤᱪᱷᱩ ᱵᱮᱵᱷᱟᱨᱤᱭᱟ. ᱪᱟᱪᱞᱟᱣᱤᱭᱟ. ᱥᱟᱶᱛᱮ ᱱᱟᱯᱟᱭ ᱚᱵᱷᱤᱜᱚᱛᱟ ᱛᱮᱭᱟᱨ ᱨᱟᱠᱟᱵ ᱫᱟᱲᱮᱭᱟᱜ-ᱟ । ᱪᱟᱪᱞᱟᱣᱤᱭᱟ. ᱫᱚ block or unblock ᱵᱮᱵᱷᱟᱨᱤᱭᱟ. ᱠᱚ, ᱨᱩᱠᱷᱤᱭᱟ. ᱥᱮ ᱵᱟᱝ ᱨᱩᱠᱷᱤᱭᱟ. ᱥᱟᱦᱴᱟ, ᱟᱨ ᱯᱩᱨᱟ. ᱨᱩᱠᱷᱤᱭᱟ. ᱥᱟᱦᱴᱟ ᱥᱟᱯᱲᱟᱣ ᱫᱟᱲᱮᱭᱟᱜ-ᱟ ᱢᱩᱬᱩᱛ ᱥᱟᱦᱴᱟ।''
ᱥᱟ.ᱜᱟ.ᱭ ᱢᱮᱱᱟᱜ ᱥᱟᱦᱴᱟ
ᱛᱷᱚᱠ:ᱣᱤᱠᱤᱯᱤᱰᱤᱭᱟ ᱛᱷᱚᱠ:ᱣᱤᱠᱤᱯᱤᱰᱤᱭᱟ ᱵᱮᱵᱷᱟᱨᱤᱭᱟ. ᱠᱚ
ᱥᱳᱞᱠᱩᱯᱟ ᱩᱯᱚᱡᱮᱞᱟ
ᱥᱳᱞᱠᱩᱯᱟ ᱩᱯᱚᱡᱮᱞᱟ ᱫᱚ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱡᱷᱤᱱᱟᱭᱫᱚᱦᱚ ᱦᱚᱱᱚᱛ ᱨᱮᱱᱟᱜ ᱢᱤᱫᱽ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾
ᱱᱟᱜᱟᱢ
᱓᱗᱓.᱔᱒ ᱵᱚᱨᱜᱚ ᱠᱤᱞᱳᱢᱤᱴᱟᱨ ᱱᱤᱭᱟᱹ ᱥᱳᱞᱠᱩᱯᱟ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ ᱫᱚ ᱠᱷᱚᱠᱥᱟ ᱟᱨ ᱠᱩᱢᱟᱨᱠᱷᱟᱞᱤ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱠᱷᱩᱞᱱᱟ ᱥᱚᱫᱚᱨ ᱩᱯᱚᱡᱮᱞᱟ, ᱢᱟᱜᱩᱨᱟ ᱥᱚᱫᱚᱨ ᱩᱯᱚᱡᱮᱞᱟ ᱟᱨ ᱦᱚᱨᱤᱱᱟᱠᱩᱱᱰᱩ ᱩᱯᱚᱡᱮᱞᱟ, ᱯᱩᱨᱩᱵᱽ ᱫᱚ ᱯᱟᱝᱥᱟ ᱩᱯᱚᱡᱮᱞᱟ ᱟᱨ ᱥᱨᱤᱯᱩᱨ ᱩᱯᱚᱡᱮᱞᱟ ᱠᱚ ᱢᱮᱱᱟᱜ-ᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱱᱤᱭᱟᱹ ᱥᱳᱞᱠᱩᱯᱟ ᱩᱯᱚᱡᱮᱞᱟ ᱨᱮ ᱑᱔ ᱜᱚᱴᱟᱝ ᱤᱭᱩᱱᱤᱭᱚᱱ ᱢᱮᱱᱟᱜ-ᱟ᱾ ᱟᱨ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ:
ᱩᱛᱛᱚᱨ ᱯᱨᱚᱫᱮᱥ
ᱩᱛᱛᱚᱨ ᱯᱨᱚᱫᱮᱥ ᱫᱚ ᱥᱤᱧᱚᱛ ᱨᱮᱱᱟᱜ ᱢᱤᱫ ᱧᱩᱛᱩᱢᱟᱱ ᱯᱚᱱᱚᱛ ᱠᱟᱱᱟ ᱾ ᱱᱚᱸᱰᱮᱱᱟᱜ ᱨᱟᱡᱽᱜᱟᱲ ᱫᱚ ᱦᱩᱭᱩᱜ ᱠᱟᱱᱟ ᱞᱚᱠᱷᱱᱚᱣ ᱾ ᱱᱚᱰᱮᱱᱟᱜ ᱮᱴᱟᱜ ᱢᱟᱨᱟᱝ ᱱᱟᱜᱟᱨ ᱠᱚ ᱢᱩᱸᱫᱽ ᱨᱮ ᱟᱞᱞᱟᱦᱟᱵᱟᱫᱽ (ᱯᱨᱚᱭᱟᱜᱽ ᱨᱟᱡᱽ), ᱠᱟᱱᱯᱩᱨ, ᱵᱟᱨᱚᱬᱟᱥᱤ ᱟᱨ ᱟᱜᱽᱨᱟ ᱮᱢᱟᱱ ᱠᱚ ᱾ ᱦᱤᱱᱫᱤ ᱟᱨ ᱩᱨᱫᱩ ᱯᱟᱹᱨᱥᱤ ᱵᱟᱹᱲᱛᱤ ᱠᱟᱛᱮ ᱠᱚ ᱨᱚᱲ ᱠᱟᱱᱟ ᱱᱚᱶᱟ ᱯᱚᱱᱚᱛ ᱨᱮ ᱾ ᱥᱤᱧᱚᱛ ᱨᱤᱱ ᱛᱩᱨᱩᱭ ᱜᱚᱴᱟᱝ ᱢᱟᱨᱟᱝ ᱢᱚᱱᱛᱨᱤ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ, ᱤᱱᱫᱤᱨᱟ ᱜᱟᱱᱫᱷᱤ, ᱵᱷᱤᱹᱯᱤᱹ ᱥᱤᱝ, ᱪᱚᱱᱫᱽᱨᱚᱥᱮᱠᱷᱚᱨ, ᱪᱚᱨᱚᱱ ᱥᱤᱝ, ᱞᱟᱞ ᱵᱟᱦᱟᱫᱩᱨ ᱥᱟᱥᱛᱨᱤ ᱱᱚᱶᱟ ᱯᱚᱱᱚᱛ ᱨᱮ ᱠᱚ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾
ᱚᱛᱱᱚᱜ
ᱩᱛᱛᱚᱨ ᱯᱨᱚᱫᱮᱥ ᱫᱚ ᱥᱤᱧᱚᱛ ᱨᱮᱱᱟᱜ ᱠᱚᱧᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ, ᱱᱚᱶᱟ ᱫᱚ ᱢᱚᱬᱮ ᱟᱱᱟᱜ ᱧᱩᱛᱩᱢᱟᱜ ᱯᱚᱱᱚᱛ ᱠᱟᱱᱟ ᱾ ᱩᱛᱛᱚᱨ ᱯᱨᱚᱫᱮᱥ ᱠᱷᱚᱱ ᱦᱟᱹᱴᱤᱧ ᱠᱟᱛᱮ ᱩᱛᱛᱚᱨᱟᱠᱷᱚᱸᱰ, ᱦᱤᱢᱟᱪᱚᱞ ᱯᱨᱚᱫᱮᱥ, ᱦᱚᱨᱤᱭᱟᱬᱟ, ᱫᱤᱞᱞᱤ, ᱢᱚᱫᱷᱭᱚ ᱯᱨᱚᱫᱮᱥ, ᱪᱷᱚᱛᱛᱤᱥᱜᱚᱲ, ᱡᱷᱟᱨᱠᱷᱚᱸᱰ ᱟᱨ ᱵᱤᱦᱟᱨ ᱮᱢᱟᱱ ᱯᱚᱱᱚᱛ ᱠᱚ ᱵᱮᱱᱟᱣ ᱟᱠᱟᱱᱟ ᱾ ᱱᱮᱯᱟᱞ ᱫᱤᱥᱚᱢ ᱫᱚ ᱱᱚᱶᱟ ᱨᱮᱱᱟᱜ ᱮᱛᱚᱢ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ ᱜᱟᱝ ᱱᱟᱹᱭ, ᱭᱚᱢᱩᱱᱟ ᱜᱟᱰᱟ ᱟᱨ ᱜᱚᱝᱜᱚᱛᱨᱤ ᱜᱟᱰᱟ ᱞᱮᱠᱟᱱ ᱢᱟᱨᱟᱝ ᱜᱟᱰᱟ ᱱᱚᱶᱟ ᱯᱚᱱᱚᱛ ᱛᱟᱞᱟ ᱛᱮ ᱞᱤᱸᱡᱤᱱ ᱠᱟᱱᱟ ᱾
ᱵᱟᱨᱯᱚᱫᱽ
᱒᱐᱑᱑ ᱥᱟᱞᱮ ᱨᱮᱱᱟ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱩᱛᱚᱨ ᱯᱨᱚᱫᱮᱥ ᱨᱮ ᱑᱙᱙,᱘᱑᱒,᱓᱔᱑ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱒᱒ᱹ᱒᱗% ᱦᱚᱲ ᱫᱚ ᱵᱟᱡᱟᱨ ᱨᱮ ᱠᱚ ᱛᱟᱦᱮᱸᱱ ᱠᱟᱱᱟ ᱟᱨ ᱗᱗,᱗᱓% ᱦᱚᱲ ᱫᱚ ᱟᱹᱛᱩ ᱫᱤᱥᱚᱢ ᱨᱮ ᱠᱚ ᱛᱟᱦᱮᱸᱱ ᱠᱟᱱᱟ ᱾ ᱒᱐᱐᱑-᱒᱐᱑᱑ ᱥᱟᱹᱦᱤᱛ ᱨᱮ ᱦᱚᱲ ᱥᱟᱝᱜᱮᱜ ᱫᱚᱨ ᱫᱚ ᱒᱐ᱹ᱒᱓% ᱛᱮ ᱨᱟᱠᱟᱵ ᱞᱮᱱ ᱛᱟᱦᱮᱸᱫ ᱾ ᱚᱸᱰᱮ ᱑᱐᱔,᱔᱘᱐,᱕᱑᱐ ᱠᱚᱲᱟ ᱟᱨ ᱙᱕,᱓᱓᱑,᱘᱓᱑ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱡᱟᱱᱟᱝ ᱡᱟᱹᱱᱤ ᱫᱚ ᱦᱟᱡᱟᱨ ᱠᱚᱲᱟ ᱨᱮ ᱙᱑᱒ ᱥᱟᱭᱠᱚᱨᱟ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱒᱔᱐ᱹ᱙᱒᱘ ᱜᱟᱺᱴ ᱠᱤᱞᱚᱢᱤᱴᱚᱨ ᱨᱮ ᱦᱚᱲ ᱰᱮᱱᱥᱤᱴᱤ ᱫᱚ ᱠᱤᱞᱚᱢᱤᱴᱚᱨ ᱡᱟᱹᱱᱤ ᱘᱒᱙ ᱜᱟᱺᱴ ᱢᱤᱴᱚᱨ ᱾ ᱞᱮᱠᱷᱟᱜᱩᱴ ᱖᱗ᱹ᱖᱘% ᱦᱚᱲ ᱫᱚ ᱠᱚ ᱥᱤᱠᱤᱛ ᱜᱮᱭᱟ ᱾  ᱗᱗ᱹ᱒᱘% ᱠᱚᱲᱟ ᱟᱨ ᱔᱗ᱹ᱑᱗% ᱠᱩᱲᱤ ᱠᱚ ᱥᱤᱠᱤᱛᱟ ᱾ ᱛᱩᱨᱩᱭ ᱥᱮᱨᱢᱟ ᱠᱷᱚᱱ ᱠᱚᱢ ᱵᱚᱭᱚᱥᱟᱱ ᱜᱤᱰᱽᱨᱟᱹ ᱠᱚᱣᱟᱜ ᱮᱞᱥᱚᱝ ᱫᱚ ᱦᱩᱭᱩᱜ ᱠᱟᱱᱟ ᱓᱐,᱗᱙᱑,᱓᱓᱑ ᱜᱚᱴᱟᱝ ᱾
General information
* ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱟᱨ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱛᱷᱚᱠ:States and territories established in 1950 ᱛᱷᱚᱠ:1950 establishments in India ᱛᱷᱚᱠ:Hindi-speaking countries and territories ᱛᱷᱚᱠ:Urdu-speaking countries and territories
ᱱᱤᱱᱟ ᱥᱤᱵᱟᱞ
ᱱᱤᱱᱟ ᱥᱤᱵᱟᱞ (ᱡᱟᱱᱟᱢ ᱑᱙᱔᱘-᱒᱐᱐᱐) ᱢᱤᱫ ᱥᱤᱧᱚᱛᱤᱭᱟ. ᱨᱟᱡᱽᱱᱚᱭᱤᱠ ᱟᱨ ᱚᱱᱚᱞᱤᱭᱟᱹᱭ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱟᱡᱟᱜ ᱥᱤᱨᱯᱷᱟᱹ ᱡᱤᱛᱠᱟᱹᱨ ᱜᱟᱢᱟᱢ ᱥᱟᱸᱜᱷᱟᱨ ᱟᱨ ᱮᱴᱟᱜ ᱤᱸᱜᱽᱞᱤᱥ ᱯᱟ.ᱨᱥᱤ ᱨᱮᱭᱟᱜ ᱜᱟᱢᱟᱢ ᱠᱚ ᱥᱟᱶ ᱥᱟᱶ ᱛᱮ ᱥᱤᱧᱚᱛᱤᱭᱟ. ᱵᱤᱫᱮᱥ ᱥᱮᱵᱟ ᱨᱮ ᱟᱡᱟᱜ ᱠᱟ.ᱢᱤ ᱞᱟᱹᱜᱤᱫ ᱜᱟᱺᱦᱤᱨ ᱩᱯᱨᱩᱢ ᱢᱮᱱᱟᱜ ᱛᱟᱭᱟ ᱾
ᱡᱤᱭᱚᱱᱤ
ᱱᱤᱱᱟᱦᱟᱜ ᱡᱟᱱᱟᱢ ᱫᱚ ᱯᱩᱱᱮ ᱨᱮᱱᱤᱡ ᱢᱤᱫ ᱥᱤᱧᱚᱛᱤᱭᱟ. ᱵᱟᱵᱟ ᱟᱨ ᱜᱨᱤᱠ ᱟᱭᱳᱣᱟᱜ ᱠᱚᱞᱮ ᱨᱮ ᱦᱩᱭ ᱞᱮᱱᱟ ᱾ ᱫᱤᱞᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ (ᱢᱤᱨᱟᱸᱰᱟ ᱦᱟᱣᱩᱥ ᱨᱮ) ᱤᱸᱜᱽᱞᱤᱥ ᱛᱮᱭ ᱮᱢᱹᱮᱹ ᱠᱮᱫ ᱛᱟᱭᱚᱢ ᱟᱡ ᱫᱚ ᱯᱮ ᱥᱮᱨᱢᱟ ᱫᱷᱟ.ᱵᱤᱡ ᱚᱸᱰᱮ ᱜᱟᱞᱚᱪᱤᱭᱟ. ᱞᱮᱠᱟᱭ ᱠᱟᱹᱢᱤ ᱠᱮᱫ-ᱟ ᱾ ᱩᱱᱤ ᱫᱚ ᱠᱟᱱᱩᱱ ᱨᱮᱦᱚᱸ ᱞᱟᱹᱠᱛᱤ ᱞᱮᱠᱟ ᱜᱮᱭᱟᱱ ᱮ ᱟᱢᱮᱴ ᱠᱮᱫ-ᱟ ᱟᱨ ᱯᱷᱨᱮᱸᱪ ᱦᱚᱸᱭ ᱯᱟᱲᱦᱟᱣ ᱮᱱᱟ ᱾ ᱑᱙᱗᱒ ᱥᱟᱞᱮᱨᱮ ᱥᱤᱵᱟᱞ ᱫᱚ ᱥᱤᱧᱚᱛᱤᱭᱟᱹ ᱵᱤᱫᱮᱥ ᱥᱮᱵᱟ ᱨᱮᱭ ᱥᱮᱞᱮᱫ ᱮᱱᱟ ᱟᱨ ᱟᱡ ᱫᱚ ᱱᱭᱩᱭᱚᱨᱠ ᱨᱮ ᱤᱭᱩᱹᱮᱱᱹ ᱨᱮᱭᱟᱜ ᱠᱟᱹᱢᱤᱭ ᱮᱛᱚᱦᱚᱵ ᱠᱮᱫ-ᱟ ᱾ ᱛᱟᱭᱚᱢ ᱛᱮ ᱩᱱᱤ ᱫᱚ ᱵᱮᱣᱨᱟᱥᱟᱠᱟᱢᱤᱭᱟᱹᱭ ᱞᱟᱹᱭ ᱟᱫᱮᱭᱟ ᱫᱚ ᱟᱡ ᱫᱚ ᱩᱱᱤ ᱡᱚᱛᱚ ᱠᱷᱚᱱ ᱜᱟᱺᱦᱤᱨ ᱫᱚ ᱞᱟᱠᱪᱟᱨ ᱨᱮᱭᱟᱜ ᱡᱷᱟᱴᱠᱟ ᱵᱟᱡᱟᱣ ᱟᱫᱮᱭᱟ ᱾ ᱩᱱᱤᱭᱟᱜ ᱮᱴᱟᱜ ᱯᱳᱥᱴ ᱠᱟᱭᱤᱨᱳ ᱟᱨ ᱥᱤᱧᱚᱛᱤᱭᱟᱹ ᱞᱟᱠᱪᱟᱨᱤᱭᱟᱹ ᱥᱟᱹᱜᱟᱹᱭ ᱢᱟᱰᱣᱟ ᱰᱮᱯᱭᱩᱴᱤ ᱰᱟᱭᱨᱮᱠᱴᱚᱨ ᱡᱮᱱᱮᱨᱟᱞ ᱞᱮᱠᱟᱛᱮᱭ ᱛᱟᱦᱮᱸ ᱠᱟᱱᱟ ᱾ ᱑᱙᱙᱒ ᱥᱟᱞᱮᱨᱮ ᱟᱡ ᱫᱚ ᱯᱮᱨᱤᱥ ᱨᱮ ᱤᱭᱩᱱᱮᱥᱠᱚ ᱞᱟᱹᱜᱤᱫ ᱥᱤᱧᱚᱛ ᱨᱤᱱᱤᱡ ᱯᱟᱨᱢᱟᱱᱮᱴ ᱨᱤᱯᱨᱮᱸᱡᱮᱱᱴᱮᱴᱤᱵᱽ ᱮ ᱵᱮᱱᱟᱣ ᱮᱱᱟ ᱟᱨ ᱑᱙᱙᱕ ᱥᱟᱞᱮᱨᱮ ᱱᱭᱩᱭᱚᱨᱠ ᱨᱮᱭᱟᱜ ᱥᱟᱹᱜᱟᱹᱭ ᱡᱚᱲᱟᱣ ᱟᱹᱢᱟᱹᱞᱤ ᱨᱮ ᱫᱤᱥᱟᱹ ᱩᱫᱩᱜᱤᱭᱟᱹ ᱞᱮᱠᱟᱛᱮᱭ ᱠᱟᱹᱢᱤ ᱠᱮᱫ-ᱟ ᱾
ᱵᱟᱯᱞᱟ
ᱱᱤᱱᱟ ᱥᱤᱵᱟᱞ ᱫᱚ ᱩᱠᱤᱞ ᱟᱨ ᱨᱟᱡᱽᱱᱮᱛᱟ ᱠᱚᱯᱤᱞ ᱥᱤᱵᱟᱞ ᱟᱡᱤᱡ ᱡᱤᱭᱚᱱ ᱡᱩᱨᱤ ᱞᱮᱠᱟᱭ ᱟᱯᱱᱟᱨ ᱞᱮᱫᱮᱭᱟ, ᱡᱟᱦᱟᱸᱭ ᱥᱟᱞᱟᱜ ᱟᱡ ᱨᱤᱱ ᱵᱟᱨᱭᱟ ᱦᱚᱯᱚᱱ ᱦᱚᱸ ᱠᱤᱱ ᱛᱟᱦᱮᱸ ᱠᱟᱱᱟ ᱾ ᱚᱱᱠᱟ ᱫᱚ ᱵᱟᱱᱟ ᱦᱚᱲᱡᱤᱛᱟᱹ-ᱡᱤᱛᱤ ᱠᱮᱨᱤᱭᱚᱨ ᱥᱟᱢᱟᱝ ᱨᱮ ᱫᱚᱦᱚ ᱠᱟᱛᱮ ᱡᱤᱭᱚᱱ ᱨᱮᱭᱟᱜ ᱛᱟᱲᱟᱢ ᱰᱟᱦᱟᱨ ᱨᱮ ᱢᱟᱬᱟᱝ ᱛᱮ ᱠᱤᱱ ᱞᱟᱦᱟ ᱪᱟᱞᱟᱣ ᱮᱱᱟ ᱩᱱᱠᱤᱱ ᱫᱚ ᱨᱟᱡᱽᱱᱮᱛᱟ, ᱨᱟᱡᱽᱱᱚᱭᱤᱠ, ᱟᱨ ᱚᱱᱚᱞᱤᱭᱟ. ᱥᱚᱥᱤ ᱛᱷᱚᱨᱩᱨ ᱞᱮᱠᱟᱛᱮ "ᱴᱨᱟᱸᱥᱠᱚᱱᱴᱤᱱᱮᱱᱴᱚᱞ" ᱵᱟᱯᱞᱟ ᱥᱟᱹᱜᱟᱹᱭ ᱫᱚ ᱠᱤᱱ ᱡᱩᱲᱟᱹᱭ ᱫᱚᱦᱚ ᱠᱮᱫ-ᱟ ᱾ ᱡᱩᱱ ᱒᱐᱐᱐ ᱥᱟᱞᱮᱨᱮ ᱱᱭᱩᱭᱚᱨᱠ ᱨᱮ ᱠᱚᱲᱟᱢ ᱛᱳᱣᱟ ᱠᱮᱸᱥᱚᱨ ᱠᱷᱟᱹᱛᱤᱨ ᱱᱤᱱᱟ ᱥᱤᱵᱟᱞ ᱟᱜ ᱡᱤᱣᱤ ᱵᱟᱹᱛᱤ ᱫᱚ ᱡᱟᱭᱡᱩᱜᱽ ᱞᱟᱹᱜᱤᱫ ᱤᱬᱤᱡ ᱥᱟᱹᱨᱤ ᱮᱱᱟ ᱾ ᱩᱱᱤᱭᱟᱜ ᱩᱱᱩᱭᱦᱟᱹᱨ ᱞᱮᱠᱟᱛᱮ ᱟᱡᱤᱡ ᱡᱤᱛᱟᱹ ᱠᱚᱯᱤᱞ ᱥᱤᱵᱟᱞ ᱫᱚ ᱱᱤᱱᱟ ᱥᱤᱵᱟᱞ ᱢᱮᱢᱚᱨᱤᱭᱟᱞ ᱮᱣᱟᱨᱰ ᱮ ᱮᱛᱚᱦᱚᱵ ᱠᱮᱫ-ᱟ ᱾ ᱵᱷᱟᱨᱚᱛ ᱡᱟᱠᱟᱛ ᱛᱤᱨᱞᱟᱹ ᱥᱮᱪᱮᱫ ᱢᱩᱨᱟᱹᱭ ᱜᱟᱶᱛᱟ ᱡᱚᱛᱚ ᱥᱮᱨᱢᱟ ᱢᱤᱫ ᱱᱚᱝᱠᱟᱱ ᱦᱚᱲ ᱥᱤᱨᱯᱷᱟᱹᱭ ᱪᱟᱞ ᱟᱭ ᱠᱟᱱᱟ ᱡᱟᱦᱟᱸᱭ ᱞᱤᱪᱟᱹᱲᱦᱚᱱ ᱟᱨ ᱱᱟᱪᱟᱨ ᱴᱩᱣᱟᱹᱨ ᱜᱤᱫᱽᱨᱟᱹ ᱠᱚ ᱜᱚᱲᱚ ᱥᱚᱦᱚᱫ ᱨᱮ ᱵᱮᱵᱷᱟᱨ ᱞᱟᱹᱜᱤᱫ ᱚᱱᱟ ᱜᱟᱶᱛᱟ ᱨᱮ ᱢᱟᱲᱛᱮ ᱞᱮᱠᱟᱛᱮᱭ ᱠᱟᱹᱢᱤ ᱠᱟᱱᱟ ᱾
ᱚᱱᱚᱞ
ᱱᱤᱱᱟ ᱥᱤᱵᱟᱞ ᱟᱜ ᱚᱱᱚᱞ ᱫᱚ ᱑᱙᱘᱕ ᱥᱟᱞᱮᱨᱮ ᱧᱮᱞ ᱞᱮᱱ ᱛᱟᱦᱮᱸᱫ ᱛᱤᱱ ᱡᱚᱦᱚᱜ ᱩᱱᱤᱭᱟᱜ ᱠᱷᱟᱴᱚ ᱠᱟᱹᱦᱱᱤ "ᱣᱟᱴ ᱮ ᱵᱞᱮᱡᱽ ᱚᱯᱷ ᱜᱞᱳᱨᱤ" ᱫᱚ ᱮᱥᱤᱭᱟᱣᱤᱠ ᱠᱷᱟᱴᱚ ᱠᱟᱹᱦᱱᱤ ᱨᱮᱭᱟᱜ ᱦᱮᱯᱨᱟᱣ ᱨᱮᱭ ᱡᱤᱛᱠᱟᱹᱨ ᱮᱱᱟ ᱾ ᱤᱱᱟᱹ ᱛᱟᱭᱚᱢ ᱫᱚ ᱑᱙᱙᱑ ᱨᱮ ᱯᱟᱨᱥᱟᱞ ᱟᱠᱟᱫᱟᱜ ᱥᱤᱨᱯᱷᱟᱹ ᱟᱢᱮᱴ ᱟᱠᱟᱱᱟᱜ 'ᱮᱥᱤᱭᱟᱱ ᱯᱷᱤᱠᱥᱳᱱ' ᱧᱩᱛᱩᱢᱟᱜ 'ᱮᱛᱷᱳᱞᱚᱡᱤ' ᱨᱮ ᱥᱮᱞᱮᱫ ᱮᱱᱟ ᱾
ᱟᱡ ᱦᱚᱛᱮᱛᱮ ᱚᱞ ᱟᱠᱟᱱ 'ᱥᱟᱸᱜᱷᱟᱨ' ᱑᱙᱘᱗ ᱨᱮ ᱯᱟᱨᱥᱟᱞ ᱟᱠᱟᱱ ᱢᱤᱫ ᱜᱟᱢᱟᱢ ᱯᱩᱛᱷᱤ ᱠᱟᱱᱟ ᱡᱟᱦᱟᱸ ᱨᱮᱫᱚ ᱢᱤᱫ ᱥᱤᱠᱷ ᱜᱷᱟᱨᱚᱸᱡᱽ ᱨᱮᱭᱟᱜ ᱡᱤᱭᱚᱱ ᱨᱮ ᱢᱤᱫ ᱥᱟᱭᱥᱟᱞ ᱠᱷᱚᱱ ᱦᱚᱸ ᱵᱟ.ᱲᱛᱤ ᱚᱠᱛᱚ ᱥᱚᱫᱚᱨ ᱥᱟᱢᱟᱝ ᱟᱠᱟᱱᱟ ᱾ ᱚᱠᱛᱚ ᱥᱟᱶᱛᱮ ᱚᱱᱟ ᱨᱮᱭᱟᱜ ᱞᱟᱦᱟᱱᱛᱤ ᱥᱚᱫᱚᱨ ᱟᱠᱟᱱᱟ ᱺ ᱥᱟᱸᱦᱷᱟᱨ ᱟᱨᱵᱟᱝ ᱡᱟᱛᱨᱟ ᱨᱮᱭᱟᱜ ᱢᱮᱱᱮᱛ ᱫᱚ "ᱛᱤᱨᱛᱷᱚᱡᱟᱛᱨᱟ" ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙
ᱟᱠᱚᱞᱟ ᱦᱚᱱᱚᱛ
ᱯᱩᱱ ᱠᱚᱬ
ᱱᱚᱶᱟ ᱟᱠᱚᱞᱟ ᱦᱚᱱᱚᱛ ᱨᱮᱭᱟᱜ ᱥᱟᱢᱟᱝ ᱱᱟᱠᱷᱟ ᱨᱮ ᱫᱚ ᱟᱢᱨᱟᱣᱟᱛᱤ ᱦᱚᱱᱚᱛ ᱟᱨ ᱣᱟᱥᱤᱢ ᱦᱚᱱᱚᱛ ᱨᱮ ᱡᱟᱯᱟᱜ ᱟᱠᱟᱱᱟ, ᱮᱛᱚᱢ ᱱᱟᱠᱷᱟ ᱛᱮ ᱦᱚᱸ ᱣᱟᱥᱟᱢ ᱦᱚᱱᱚᱛ ᱛᱮ ᱜᱮ, ᱟᱨ ᱯᱟᱪᱷᱮ ᱱᱟᱠᱷᱟ ᱛᱮ ᱫᱚ ᱵᱩᱞᱫᱷᱟᱱᱟ ᱦᱚᱱᱚᱛ ᱛᱮ ᱡᱟᱯᱟᱜ ᱟᱠᱟᱱᱟ ᱾ ᱣᱟᱥᱟᱢ ᱦᱚᱱᱚᱛ ᱑᱙᱙᱙ ᱥᱮᱨᱢᱟ ᱢᱟᱲᱟᱝ ᱫᱚ ᱟᱞᱚᱠᱟ ᱦᱚᱱᱚᱛ ᱨᱮᱭᱟᱜ ᱦᱤᱸᱥ ᱛᱟᱦᱮᱸ ᱠᱟᱱᱟ ᱾ ᱟᱠᱚᱞᱟ ᱦᱚᱱᱚᱛ ᱫᱚ ᱮᱭᱟᱭ ᱜᱚᱴᱟᱝ ᱛᱟᱞᱩᱠ ᱛᱮ ᱜᱟᱵᱟᱱ ᱟᱠᱟᱱᱟ ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱼ ᱟᱠᱚᱞᱟ, ᱟᱠᱤᱛ, ᱛᱮᱞᱦᱟᱨᱟ, ᱵᱟᱞᱟᱯᱩᱨ, ᱵᱟᱨᱥᱤᱛᱟᱠᱤ, ᱢᱩᱨᱛᱤᱡᱟᱯᱩᱨ ᱟᱨ ᱯᱟᱴᱩᱨ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱟᱠᱚᱞᱟ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱑,᱘᱑᱓,᱙᱐᱖ ᱡᱚᱱᱟ, ᱦᱚᱲ ᱞᱮᱠᱷᱟ ᱦᱤᱥᱟᱹᱵᱽ ᱛᱮ ᱱᱚᱶᱟ ᱦᱚᱱᱚᱛ ᱫᱚ ᱟᱢᱫᱟᱡᱽ ᱠᱚᱥᱚᱣᱟ ᱫᱤᱥᱚᱢ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜᱼᱟ ᱟᱨ ᱵᱟᱝ ᱟᱢᱮᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱱᱮᱵᱽ ᱨᱟᱥᱠᱟ ᱯᱚᱱᱚᱛ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜᱼᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱒᱖᱒ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱨᱮ ᱓᱒᱑ ᱡᱚᱱᱟ ᱦᱚᱲ ᱠᱚ ᱜᱤᱨᱟᱹᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟᱹᱵᱤᱡ ᱱᱚᱶᱟ ᱟᱠᱚᱞᱟ ᱦᱚᱱᱚᱛ ᱨᱮᱭᱟᱜ ᱵᱟᱹᱰᱚᱜ ᱦᱟᱨ ᱫᱚ ᱛᱟᱦᱮᱸ ᱠᱟᱱᱟ ᱑᱑ᱹ᱖ ᱾ ᱟᱠᱚᱞᱟ ᱦᱚᱱᱚᱛ ᱨᱮ ᱢᱤᱫ ᱜᱮ-ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱙᱔᱒ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱟᱨ ᱥᱮᱪᱮᱫ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱘᱘ᱹ᱐᱕% ᱾